
Două cărți de judecată din veacul al 
18-lea ale „Conzistoriumului episcopesc 
neunit“ al Ardealului 


de Aurel A. Mureşianu 


Una dintre cele mai puţin studiate şi totodată cele mai in- 
teresante laturi ale vieţii din trecut a Românilor din Ardeal şi Un- 
garia este laturea juridică. Se ştie că în vremile cele mai vechi 
Românii de aici erau în cea mai mare parte supuși jurisdicției lor 
proprii naționale, exercitate de cătră voievozii şi cnejii sau „juzii“ 
lor de odinioară. 

Maghiarii nau reuşit decât foarte târziu, şi mai cu seamă 
după atragerea în cercul lor a unei însemnate părţi a nobilimei 
românești, să desființeze vechea organizaţie juridică a Românilor 
de aici şi să răpească, mai întâi voevozilor şi mai târziu şi ju- 
zilor, dreptul de a „face lege“ între semenii lor. 

Ungurii n'au izbutit însă să nimicească și vechile aşezăminte 
bisericeşti ale neamului nostru. Biserica a rămas deci singura pa- 
văză a Românilor şi în acest ram al vieţii lor naţionale, ba în 
urma dispariţiei succesive a organelor lor proprii de jurisdicție 
laică, biserica a câștigat la ei şi în această privință o importanţă 
mult mai mare decât la Românii din celelalte provincii. 

Vechile soboare ale „Mitropoliei Belgradului“ — capitala de 
atunci a Ardealului numită în limba oficială latină a țării Alba- 
lulia — au avut pentru Românii de aici și o oarecare importanță 
politică. Elt erau de două feluri: soboare „vlădiceşti“ şi soboare 
„mari“. Acestea din urmă, la care luau parte și mireni, formau 
„Scaunele“ supreme de judecată ecleziastică ale Românilor ardeleni. 

Această instituţie a dăinuit până la Unirea dela 1700, după care 
s'a despărțit în două şi organizaţia bisericească a Românilor ar- 
deleni. 

Unele modificări importante a suferit instituția soboarelor 
subt păstoria marelui apărător al românismului ardelean și martir 
al credinţei sale pravoslavnice, a mitropolitului Sava Brancovici 
(1656—1680). Căci iată ce cetim întrun protocol al primului epis- 
cop unit al Ardealului, Athanasie |. (1698—1713): „Avutau această 
metropolie tot de una grijitori și titori cu ajutoriu, iar titorii ade- 
văraţi şi jurați sau rânduit în vlădicia mitropolitului Sava Bran- 
covici“.1) „Titorii“ şi jurații erau membrii soborului celui „mare“. 
Intre ei găsim, pe lângă protopopi, şi fruntaşi mireni, mai ales 
nobili români din capitala Ardealului. Soborul avea şi un „logofăt“, 
numit mai târziu şi „notareş“, care trebuia să cunoască atât legile 
țării, „aprobata conştituționeș“, cât şi „zaconicul“ sau „cartea le- 
gilor“ bisericești. 

După ajungerea Ardealului subt stăpânirea directă a Casei 
de Austria, constituţia bisericească a Românilor ardeleni a suferit 
modificări nouă. In locul soboarelor strămoşeşti au apărut „con- 
sistoarele“. Membrii nouelor consistoare, a căror președinte (praeses) 
era vlădicul, fură numiţi „aşesori“ (assessores), între cari unul 
era „asesor primar“ şi locţiitor al vlădicei. Pe lângă „notareşul“ 
(notarius), care trebuia să cunoască şi limba oficială latină, consis- 
toriul mai avea şi un jurisconsult care purta numele de „fişcal“ 
(fiscalis). 

Cu toate acestea obiceiul cel vechi al soborului de judecată 
nu căzu în desuetudine. Episcopul Ardealului Ghedeon Nichitici 
în decursul vizitației canonice întreprinse în Ardeal în anul 1787 
a judecat la faţa locului de mai multe ori pe preoți întrun astfel 
de „sobor“ improvizat. „Ei (preoţii) — scrie protocolul acestei 
vizitații canonice întrun sat din protopopiatul Trestii — n'au știut 
să arete pricina acestei leneviri, de aceea fiind dați subt judecata 
aicea strânsului sobor, carele luând în socoteală această neascultare 
au judecat acestor trei preoți pedeapsă... etc“.:) 


1) Cipariu, Acte și fragmente, Blaj 1855, p. 257. 
2) Dr. Ilarion Puşcariu, Documente pentru limbă şi istorie, vol. î. p. 121. 

Consistoarele aveau pe atunci un teren de activitate judecă- 
torească mult mai larg, pentrucă ele judecau atunci şi divorțu- 
rile, căsătoria fiind încă o instituție pur bisericească. Judecata se 
făcea cu ajutorul „pravilelor“. Petru Maior scrie relativ la acestea 
între altele: „Despărțeniile cele de căsătorie Consistoriul neuniţilor 
în tocmai le face ca şi grecii (ortodocșii) după pravilă, carea şi 
românii o au în limba sa“.!) Judecata trebuia să se facă luând în 
considerare pe lângă vechile legi şi obiceiuri româneşti și legile 
oficiale ale imperiului. In „hotărîrea“ sau sentința „Consistoriu- 
mului neunit“ din Sibiu din anul 1793, pe care o reproducem 
mai jos, se spune lămurit că judecata s'a făcut „îmbinându-se 
pravila bisericească cu cea împărătească“. 

Impăratul Iosif Il prin „patenta“ sa din anul 1782 împărţise 
consistoarele în două categorii: arhiepiscopeşti şi eparhiale. Sen- 
tința celor din urmă era apelabilă în fața celor dintâi. Dar chiar 
şi împotriva sentinței celor dintâi se putea face recurs la împărat. 
Mai târziu în Ardeal se putea apela împotriva sentinței consis- 
toriului din Sibiu și la guvernul ţării. 

Literatura noastră istorică este foarte săracă în documente 
privitoare la vechea jurisdicție bisericească a țărilor de dincoace 
de Carpaţi. Valoroasa colecţie de documente vechi bisericești ar- 
delene a regretatului arhimandrit Ilarion Puşcariu, tipărită la Sibiu 
în 1889, nu cuprinde nici măcar un singur act judecătoresc ieșit 
din consistoarele Ardealului, deşi ştim că între „notareşii“ con- 
sistoriului din Sibiu au fost şi jurisconsulţi învăţaţi şi distinşi ca 
losif Budai, fruntașul unit şi fratele poetului adept al ideilor revo- 
luţiei dela 1789, lon Budai Deleanu. 

Nouele documente pe care le publicăm aici sunt două „ho- 
tărîri ale Consistoriului din Sibiu în cauza procesul de divorţ in- 
tentat de fruntașul staroste de neguţători brașoveni Gavril Hagi 
Hristu împotriva soţiei sale Elisabeta, fosta văduvă a neguţăto- 
rului şi nobilului făgărăşan Gheorghe Somlyai, care părăsise dim- 
preună cu copii ei din prima căsătorie domiciliul conjugal.?) După 
un proces “îndelungat, despre care am mai făcut amintire într'una 


1) Cipariu, op. cit. p. 158. 
2) Documentele se găsesc între hârtiile Starostelui Gavril Hristu (4 1798) 
în dosarele aranjate de noi în arhiva municipală a Braşovului. 

din lucrările noastre!), Consistoriul având în vedere „înalt înră- . 
dăcinata ură şi vrăjmăşie“ dintre soți şi faptul că „fieşte care -: 
parte pofteşte despărțenie“, prin sentința din 9 Mai 1793 îi „des- 
părțeşte de pururea dela olaltă“, In chestiile privitoare la „avere 
moșii sau datorii“ îi îndreaptă însă la „cuviinciosul scaun politicesc 
al locului“. 

Hotărîrile sunt scrise amândouă cu slove vechi, însă de. 
mâni diferite şi cu ortografie diferită. Cea dintâi este o copie, . 
iar a doua chiar originalul cu iscălitura autografă a episcopului : 
Gherasim Adamovici şi cu pecetea cea mare a episcopiei, purtând ;; 
inscripția: „Pecetea episcopilor neuniţi din Ardeal“. Ele mai cu- 
prind o mulțime de termeni juridici latinești, întraţi în limba căr- 
turarilor români din Ardeal;?) pârâşul este numit actor,5) iar pârita 
incta. Ele conţin şi alte interesante neologisme precum: inferimal, 
arişte (arest), producăluit (produs), reflexii, reflestălui (a reflecta), 
țităluit (citat), pretenzie, etc. 

Le transcriem întocmai cu litere latine. 

Anexe. 
LA 
No. 277 P(rotocolul) Conz(istorialicesc) 1790. 
Extract 





Protocolumului Conzistorialicesc în Pricina lui Gavril Kristea că (sic) 
Actorului asupra mueri sale Elisavta că Incta care nau vrut să şază şi să 
treiască cu Numitul Barbatu seu întru carora lucru sau ajlat derept și sau 


Hotarit 


la Interimal Administrator Al Protopopiatului Brașovului a Scrie, casă porun- 
ciască Pârâtei Mueri Elisafta să meargă la Barbat și să traiască cu densul - 
(sic) după cum sau hotârit (sic) Prin C(institul) Maghistrat că din Pricinile 
ce au aratat Ia, (ea) înnaintea Maghistratului nu poate asă despărți. Insă de nar 
vrea a merge până în 15 zile din zioa carei va da Porunca, să meargă la 


1) Vezi: Un inventar românesc de haine și scule din anul 1778, în 
Anuarul IV al Inst. de Istorie al Universităţii Cluj, 1928, p. 436. 

2) Intre termenii juridici latineşti pe cari îi întâlnim încă din veacul al 
17-lea în limba Românilor ardeleni, amintim: zituluș, proba, probălui, deli- 
beralum, articuluș, procator, (procurator, advocat), comisar, notareș, paria» 
(copia) etc. etc. 

3) Int'un document din anul 1795, pârâtoarea este numită „actriță“. — 
N. lorga, Studii şi Documente, XII, p. 191 

C(institul) Maghistrat să o pue la Arişte (arest — n. aut.), şi de acolo să 
nu o sloboadă pănă nusăva apuca cumcă va trei cu barbatul. Sau dat în 
Sibii 10 Sept. 1790. 

Sau dat din Conzistoriumul Ep(is)copesc a Neuniţilor Marelui Prinţi- 
patului Ardealului. 

Taxa 2 îl. R(enani). 


E. 
244 1793. 
Sibii 9 Zile Mai 1793. 


Prin Conzistoriumul Episcopesc Neunit din Ardeal. 


In Cauza de căsătorie alui Gavril Hristea, ca Actor asupra Muerii sale 
anume Elisaveta ca Incta amândoi din Braşov pe lângă producăluitele noao 
Acte și dovezi sau hotărit. 


Hotărire, 


Intru asemănarea Hotărîrii Consistorialicești din anul 1791 Nro 120, 
prin care pe o jumătate de An de pat și de Masă părțile acestea sau fost 
despărțit, spre asă îndrepta pe sine întraceastă Vreme, şi dezbrăcând ura şi 
vrăjmășia cu dragoste la Vieţuirea în treapta Juratei Căsătorii să să întoarcă, 
dânduşi acum şi o parte și alta reflexiile sale, în scris; de vreme ce înalt 
înrădăcinată intră dânșii fiind despre o parte ura, iară despre altă parte vrăj- 
mășia, nunumai de vieţuirea înpreună nu cujetă (sic), ci din mai sus pome- 
niteie pricini, fieşte care parte potteşte despărțănie. Aşa Conzistoriumul încă 
îmbinând Pravila Bisericească list 149 cap 183, cu cea înpărătească, și anume 
cu patentul despre Căsătorii din Anul 1786. Martie 6 zile eşit, şi reflestăluind 
(sic) la viața lor prin actele supt ţităluitului Număr 120 1791 aşezate, dove- 
dită de pururea dela olaltă după cum și poftesc îi despărțește. Iară pentru 
îndreptarea pretenziilor (sic), ce doară unu asupra altuia despre averi, moşii 
sau datorii ar avea, la cuviinciosul Scaun politicesc al locului îi îndreptăm. 
Sau dat din Protoc. Consit. Sibii 9 Mai 1793. 


(L. S.) 
Gherasim Adamovici 
Episcop. 

SUFLETE UITATE 
— Dr. Vasilie Glodariu (4 Mart. 1832 - 16 Ian. 1899) — 
de Ax. Banciu. 


Poate niciodată w'a fost mai necesar de a scoate la lu- 
mină, dând la o parte perdeaua groasă care le acopere, sufletele 
idealiste din trecut — al căror românism nativ nu de împrumut, 
nici de speculă, se manifesta, activ, în fapte pilduitoare, nu în 
pleava tricoloră a sporovăielii ameţitoare — ca în aceste zile 
de sălbatecă încăierare între frați, care ieri încă se jinduiau, ca 
azi, gata a se gâtui pentru atingerea obiectivului urmărit — 
„puterea“ — să se arunce unii asupra altora, cu clăbuci pa- 
triotici la guri neostenite, cu fețe congestionate de cea mai 
înăcrită ură, cu beregăţile transformate în goarne de răsmiriță. 

Desgroparea faptelor robilor altor idealuri decât cele ale 
grăbiţilor arlechini politici ai zilelor noastre, detentori ai mo- 
nopolului sfântului patriotism, cu ochii la stranele Ţării și cu 
gândul pândaș ia ugerul vistieriei —- neisprăviți ucenici cu am- 
biții de maieștri atotpricepuți — poate niciodată na fost, zic, 
această desgropare mai ardent reclamată din partea celor care-și 
dau seama de ravagiile pe care le face cameleonismul politic cu 
suita lui de păcate, prin pildele pe care le pune sub ochii ti- 
nerelor generații. 

E singurul tonic care se mai poate da sufletelor care nu 
S'au prostituat încă sau care, mușcate de șarpele vanităţii ori al 
traiului pe nemuncite, stau să lunece pe povârnișul transacțiu- 
nilor desonestătoare. 

In fața caracterelor năpârlitoare de azi pe mâne, evocarea 
tot mai deasă a idealiștilor făptaşi din trecut e nu numai de 
dorit, ci de o imperioasă necesitate pentru păstrarea și întărirea 
sănătăţii sufletului tineresc atât de amenințat în atmosfera vi- 
ciată a zilelor noastre. 


Dintre multele morminte cu gurguiul nivelat de anii ne- - 
cruțători și năpădite de bălăriile uitării, mă opresc de astădată 
la lăcașul de vecinică odihnă a lui Vasilie Glodariu, neodihnitul 

dascăl al liceului ortodox, azi „A. Şaguna“, din Brașov. Şi cum 
stau înduioşat în preajma buruienilor care l-au invadat, mă văd 
pe nesimţite cu patru decenii în urmă: elev în fața unui bă- 
trânior cu privirile slăbite strecurate prin sticlele groase ale 
unor ochelari neputincioşi de a-i lungi vederea până în băncile 
sburdălniciilor noastre, ale elevilor. Şi pe ecranul amintirii, sce- 
nele prilejite de puerila exploatare a acestui defect al dascălului 
nostru — păcate ale tinereţelor sglobii, păcate cu care ne mân- 
driam în loc să ne rușinăm de ele — încep să ruleze tot atât 
de vii, de proaspete, ca şin ziua în care sau înfipt în galeria 
memoriei. Cum atunci nu cunoaşteam însă trecutul bătrânului 
nostru dascăl, vina năzdrăvăniilor noastre scade în fața păca- 
tului celor care nu ne lămuriseră niciodată asupra vieţii de 
până atunci a profesorului Glodariu. Abia în ziua când l-am 
petrecut la groapă — când nu-i mai eram elev — din emoţio- 
nantul cuvânt de despărțire și de recunoștință, pe care i l-a 
rostit directorul liceului, Virgil Oniţiu, — un suflet tot atât de 
idealist ca şi al celui care trecea pragul veciniciei — am în- 
țeles cine a fost bătrâniorul cu luminile ochilor secătuite de 
slovele bibliotecilor. Abia atunci am înţeles ce sufiet larg şt idealist 
a adăpostit acel trup puţintel și ce păcate am săvârșit noi, ca 
elevi, exploatând cu o diabolică plăcere nenorocirea miopiei lui! 
Atunci numai am înțeles că susținătorul unor teorii filologice 
prea mult ironizate era întemeietorul celui dinlâiu gimnaziu româ- 
nesc din Macedonia. Şi când mă gândiam: în ce împrejurări ne- 
prielnice, primejdioase și cu ce jertfă a sentimentelor sale de 
tată a patru copii,... — bătrânul dascăl cu trup mărunțel lua 
în ochii mei sufleteşti proporţiile unui uriaș. Asta zic, în ziua 
înmormântării lui, la 18 lanuarie 1899, după 31| ani de dăscălie 
şi 5 de pensionar! 

Apoi, încetul cu încetul, pălămida a pus stăpânire asupra 
mormântului şi uitarea asupra sufletului și faptelor. ... 

Doar la 29 Aprilie 1923 dacă s'a mai aprins o făclie la 
uitatul său căpătâiu, când cu prilejul inaugurării secției Braşov 
a societății „Graiul Românesc“, — în cuvântul de bineventare 
cu care am avut unoarea să întâmpin pe delegații Comitetului 
central din Bucureşti (dd. S. Mândrescu, Il. Grădişteanu, N. Ba- 
tzaria) în numele liceului A. Șaguna, în a cărui sală festivă se 

făcea inaugurarea — am împrospătat româneasca faptă a lui 
Vasilie Glodariu, subliniind, de încheiere, potrivita ocazie de 
a reaprinde candela stinsă de pe mormântul acestui uitat dascăl, 
dar îndrăzneț stegar al ideii care ne strânsese atunci: ideia de a 
ținea trează conștiința naţională, pavăza naționalității noastre, la fraţii 
rămași sub stăpâniri străine, în afara actualelor frontiere ale Pa- 


triei reîntregite, — conștiința necesității încopcierii sufletelor de aici 
cu cele de acolo, rămase în izbeliştea valurilor dușmănoase încon- 
jurătoare. 


Dacă revin acum asupra lui V. Glodariu, o fac 1. fiindcă 
în anul acesta, ja 4 Martie, s'au împlinit o sută de ani dela na- 
şterea lui şi 2. fiindcă — cum spuneam la început — în at- 
mosfera viciată și deprimantă a acestor vremuri de politiciani- 
zare a tot şi a toate, viața și fapta sa trebuie date drept pildă: 

Date mai amănunțite asupra vieţii sale ne dă fragmentul 
de autobiografie (vezi Anexa A), scrisă în lunie 1894, fragment 
publicat în Anuarul XXXV (pe anul şcolar 1898—99) al liceului 
la care a funcționat.!) 

Aici, ne vom mărgini deci la datele principale ale vieții 
sale. 

Născut la 4 Martie 1832 din părinți ţărani, V. Glodariu 
face patru ani de școală primară (1839—1843) în comuna sa de 
naştere Luduș (azi Ludoș), jud. Sibiu, sub conducerea dască- 
lului loan Brancea. 

La 1846 trece la școala nemțească (grănicerească) din Or- 
lat ; iar în 1848 ia gimn.rom. cat. din Sibiu, de unde, după trei 
ani, de teamă că gimnaziu! nu va fi completat cu clasele su- 
perioare, se înscrie la liceul ev. lut. din acelaș oraș, unde în 
1858 dă examenul de maturitate. In toamna aceluiaș an, ajutat 
de episcopul Șaguna, pleacă la Viena, unde, în 1863, absolvind 
facultatea filosofică, îşi ia doctoratul în filosofie. Reîntors acasă, 
visul său drag de a se face profesor se realizează. E angajat la 
„gimnaziul mare public român de religiunea greco-orientală“ din 
Brașov, pe care îl serveşte cu rar devotament, vreme de 31 de 


1) Regretăm că m'am putut da de urma întregii autobiografii, care, azi, 
prin amănuntele păstrate relativ la şcoala dela mijlocul veacului trecut, ar 
prezenta și un interes istoric-cultural, 

ani, până în vara anului 1894, când se retrage în pensiune. 
Moare în 16 Ianuarie 1899. 


Din activitatea sa extrașcolară, rezumată în autobiografia 
menţionată, amintim : 

Un discurs funebral, la mortea prietenului său, a profeso- 
rului G. Petran (1865). 

Epistolă filologică, publicată în „Arhivul pentru filologie și 
istorie“ al lui T. Cipariu. Anul Il. 

Apel frățesc către toți profesorii, ca să se adune la Avrig: 
la mormântul lui G. Lazăr, în scopul de a se constitui într'o 
asociaţie generală „ca ale Nemţilor“ (1866). Adunarea nu s'a 
putut ținea. 

Vocabular latin-român pentru operele lui C. Î. Caesar, „cu 
o introducere filologică limbistică“ (187i).!) 

A mai publicat în „Gazeta Transilvaniei“ mai multe recen- 
siuni şi dări de seamă despre programele liceielor din Beiuș, Nă- 
săud, Brașov : câteva cestiuni filologice. Au rămas nepublicate : 
O cuvântare ţinută la jubileul de 50 de ani al episcopului loan 
Popazu; 14 coale ms. despre formațiunea cuvintelor în limba ro- 
mână; alte 14 coale dintr'un Dicţionar român-latin; discursul ţi- 
nut la 25 Febr, 1881, cu prilejul inaugurării primului gimnaziu 
românesc din Macedonia.*) 

Fapta de căpetenie a lui Glodariu prin care și-a înscris 
numele pentru totdeauna în istoria culturală a neamului e, însă, 
aceasta din urmă : organizarea și inaugurarea primului gimnaziu 
românesc din Macedonia. 

Având în vedere importanţa acestei realizări culturale, care 
aureolează numele lui Vasilie Glodariu cu o vrednicie pe care 
neamul nu o poate onora decât printr'o caldă și perpetuă re- 
cunoștință — recunoștință care a ocazionat şi scrierea acestor 
pagini — nu va îi, credem, lipsită de interes cunoaşterea stimulen- 


sie e a caini 
1) Acest dicționar începuse să-l lucreze ca elev în cl. VI. (Vezi Anexa A) 
2) De urma ultimelor manuscrise nam putut da. Dacă e cineva care 

are cunoştinţă de ele, ar săvârși un act de pioasă recunoștință față de su- 

fletul uitat al bătrânului dascăl, indicând locul unde se păstrează. — A, B. 

telor care stau la baza idealului tinereţelor acestui dascăl ar- 
delean. 


lată-le, așa cum ni le mărturisește el însuși în cererea 
(vezi Anexa B.) adresată Eforiei școalelor la care funcţiona : 


Î. „Impresia adâncă“ pe care i-o făcuse un articol, cetit 
în tinerețele sale, în „Foaia pentru minte, inimă şi literatură“ 
din anul 1842, — articol în care se descriau „în cele mai vii 
colori“ pe de-oparte calitățile, pe de altă parte primejdia des- 
naționalizării şi „starea jalnică“ în care au ajuns „negleșii și 
asupriţii descendenţi ai coloniilor lui Aurelian“ din Macedonia, 
Tesalia şi Albania, prin impunerea, fără cruţare, prin școală și 
biserică, a limbii şi culturii grecești. 

2. „Recunoștinţa și pietatea fiească către patronul şi bi- 
nefăcătorul“ său, arhipăstorul Andreiu Şaguna, care-l ajutase și bă- 
nește „la luminarea și nobilitarea inimii“ sale, arhipăstorul care 
„a desmormântat Mitropolia română și a organizat cu geniul 
său cel mare biserica română ortodoxă şi față de care crede că 
nu-și poate arăta mai bine recunoştinţa, decât mergând să pro- 
povăduiască acolo de unde se trăgea și familia lui „principiile 
cele liberale şi sublime ale învățăturilor sale eclesiastice“, „ca 
să scape și biserica românească de acolo de jugul ierarhiei gre- 
cești, cum a scăpat a noastră de Sârbi.“ 

3. Făgăduiala făcută înaintea lui Dumnezeu, pe patul du- 
rerilor, în boala care l-a chinuit în anul 1879, că, dacă-i va ajuta 
să se ridice din pat, îşi va împlini această „datorință morală“ 
pe care simția că o are „cătră neamul românesc dela Pind 
şi din părțile Seresului, unde zăceau osămintele moșilor și stră- 
moşilor soției sale“.t) 

4. „Plântarea culturii superioare în generațiile cele tinere 
în dulcea limbă românească“ și, astfel, apărarea și consolidarea 
Românismului“, 

5. Studierea „la faţa locului“ a datinelor, obiceiurilor și a 
dialectului macedo.român, precum şi a limbii albaneze „al cărui 


1) Soţia sa era fiica comerciantului venit din Macedonia, Cristodor 
Morait. 

studiu aprofundat poate să contribuie foarte mult la lămurirea 
cuvintelor dăcești, rămase dela Daci în limba noastră“. Aceasta, 
pentru a-și completa studiile privitoare la 1. română, cu care se 
ocupă de mulţi ani. 

Urmărit mereu de această „datorință morală“, în fine, pe 
urma unor tratative care au durat o jumătate de an, primi dela 
Legațiunea română din Constantinopol — care avea inspecțiunea 
asupra tuturor școalelor române din Turcia — însărcinarea ofi- 
cială „de a inaugura, organiza și conduce gimn. român din 
Bitolia“. 

In calea realizării dorului său se punea însă, acum, o nouă 
piedecă, neașteptată: Ministerul lustrucțiunii dela București, care 
— cu toate argumentele pe care le aducea V. GI, că între gimn. 
din Braşov și cel din Bitolia „nu este nici o diferență“ „amân- 
două îiind susținute din tezaurul public al României, amândouă 
urmărind acelaș scop național“ — nu voia să-i recunoască cei 
17 ani serviţi la gimn. din Brașov, nici să-i dea garanții asigu- 
rătoare pentru familia sa. In felul acesta, Gl. ar îi trebuit să re- 
nunțe la toți acești ani de funcţiune, lăsându-și familia în cea 
mai mare nesiguranţă. 

Scopul pentru care-şi punea în primejdie existenţa familiei 
a fost însă înțeles de Eforia școlară, de Consistoriul Arhidie- 
cezan din Sibiu — forul suprem al școalei la care funcționa — 
şi de colegii săi profesori, care se angajează să-l suplinească 
pe timpul concediului de 6 luni. 

Directorul gimn., Ştefan losif, prin adresa nr. 115—1880/81 
dela 21 lanuarie 1881 — întemeiat pe declarațiunea dela 28 
Dec. 1880 a profesorilor loan Popea, Nic. Pilţea, Paul Budiu, 
Vas. Voina, Lazăr Nastase și loan Socaciu, de „a-l suplini cu 
toată scumpătatea“ pe colegul lor Dr. V. GI., — recomandă Efo- 
riei școlare acordarea concediului cerut. Eforia, la rândul ei —. 
concediul cerut trecând peste maximul de 4 săptămâni cât putea 
ea acorda — recomandă Consistoriului Arhidiecezan încuviin- 
țarea lui, ceeace se și întâmplă în ședința acestuia dela 21 Febr. 
1881, prezidată de arhim. și vicarul arhiepiscopesc N. Popea. 

Şi, astfel, câștigată odată bunăvoința acestor foruri înţele- 
gătoare, nimic nu-l mai putu reţinea pe V. Gl. dela plecare: nici 
zugrăvirea primejdiilor care-l pot pândi acolo la tot pasul, nici 

greutățile drumului lung și nesigur, nici argumentele desfătui- 
toare ale prietenilor care-i puneau înainte necunoașterea oame- 
nilor și a locurilor, nici lacrimile familiei.... 

V. Gl. pleacă „în cap de iarnă“, încă înainte de sosirea 
actului prin care Cons. Arh. îi acorda concediul cerut, așa că, 
la 17 lanuarie, seara, el sosește în capitala României. 

Despre cele ce au urmat, ne vorbește scrisoarea pe care a 
scris-o din Bitolia la 22 Martie 198: directorului și proprieta- 
rului Gaz. Transilvaniei, lui Dr. Aurel Mureşianu.*) 

Regretăm că din pricina prea marei extensiuni — 30 de 
pagini mari — nu o putem da în întregime. Conţine multe amă- 
nunte de interes și pentru cunoaşterea sufletului lui Giodariu 
şi pentru caracterizarea celor cu care a venit în contact. Vom 
căuta, totuși, să dâm o bună parte a conținutului ei. 

Ajuns în București, a tras la „Hotel de sant Peterburg“ 
„fiindcă io, cum ştii, scumpe amice, — scrie Gl. — sunt mare 
ortodox, tot canoane din tălpi până în creștet, cu un cuvânt, 
sunt adevărat părinte apostolic și urăsc din inimă abuzurile și 
fariseismul, fie acela politic, fie eclesiastic şi aș dori din adâncul 
suiletului meu ca să piară fariseii şi speculanţii, precum şi toţi 
aceia cari speculează cu drepturile, cu interesele naţionale pentru 
interesele lor personale“. 

A doua zi, „scos ca din cutie“, într'o sanie trasă de doi 
cai albi „trântit pe spate, cu particulară eleganță și cu un zâm- 
bet tragico-comic pe buze, pare-că cine ştie ce mare gadină 
sunt io“ se duse la „Institutul Ureche“, unde camera în care 
avea să fie primit i se păru mai de grabă un muzeu decât un 
salon. Dela Ureche sa dus la Hăjdău, la Brătianu — pe care 
însă „din nenorocire“ nu l-a aflat acasă — și de aci la Mitro- 
politul primat — unde a fost foarte bine primit“, dându-i-se şi 
binecuvântarea arhierească“. A vizitat apoi liceul „Mateiu Basa- 
rab“ „unde tocmai prânziau elevii internatului“. Aci a:găsit trei 
studenți Armâni, dintre care unul din părțile Ochridei, singura 
localitate din Macedonia, unde se introdusese în biserică limba 
românească. 

_*) Scrisoarea ne-a fost pusă la dispoziție de fiul acestuia, D-l Aurel 


A. Mureşianu, pentru ceeace îi mulțumim şi aici. Ax. B. 
Vezi şi „Carpaţii“ din lunie 1925. 

După un discurs ţinut „junimei studioase“ şi ascultat „cu 
cea mai mare atențiune“, (discurs în care-și arăta intențiunile 
şi scopul urmărit, pentru a cărui realizare nu se duce „cu tu- 
nurile lui Krup, cari distrug toată munca seculară a popoarelor“, 
ci numai cu toiagul apostolic al cuvântului — mult mai puternic 
decât tunurile — asemenea Apostolilor lui „Cristolu“ „cum zic 
Romanii de aici, care încă mau avut alte arme decât coarda 
(sabia) duhului“), însoţit de doi studenți care-i dădură o fru- 
moasă poezie, cuprinzând zugrăvirea „în cele mai vii colori“ 
a vieţii şi suferințelor poporului român din Macedonia, se duse 
la profesorul Irimie Circa, iar dela acesta la T. Maiorescu, care, 
însă, nu era acasă. 


„Aceasta este — spune Gl. — cea dintâi zi în care m'am 
săniat și io odată boiereşte, în viața mea de 49 de ani, dară nu 
din lux, ci din necesitate imperativă oficioasă. 


In aceea zi memorabilă am văzut și io, pentru prima oară 
în viața mea, că hainele fac pe om și nu omul haina. Am îm- 
bătrânit și aceea experiență nu o făcusem. In tot locu(l) unde 
mergeam, cum mă vedeau servitorii cu rocul cu blană şi cu 
barba albă, îndată sărea care de care să mă îmbrace. Vei zice, 
scumpe amice, dară tu până acuma nici cele mai elementare 
principii din viaţa practică nu le-ai cunoscut. Prost ai mai fost!“ 


In Ministerul Instrucțiunii, unde se prezentă „șefului divi- 
ziunii* Fălcoianu şi directorului Petrescu, îl aştepta o mare de- 
cepţie: nu era numit încă nici un profesor. Şi îi trebuia urgent, 
înainte de toate, un profesor de matematici, „pentru care erau 
destinați 200 franci pe lună“. De unde era însă să-l ia acum la 
repezeală? Cu ajutorul lui Nicolae Dima, un Brașovean, îi reu- 
şește, în fine, să-l înduplece pe Corvin — „care s'a săturat de 
Davila“ — să accepte propunerea de a merge cu el. Astfel, 
Corvin e numit profesor „de matematică, limba franceză, desemn 
Şi caligrafie“. Predarea religiunii a luat-o el asupră-și „gratuit“ 
din considerațiuni de sacrificii naţionale“. „lată-mă, scumpe 
amice — exclamă Gl. — şi popă în toată forma, numai cât îmi 
lipsește binecuvântarea arhierească !“* 


Intro zi, în cursul celor 2 săptămâni cât a stat în Bucu- 
rești, a îost la Cameră, unde a văzut pe ministrul Brătianu — 

cu care a și vorbit „puţine cuvinte“ — pe Rosetti, pe deputatul 
Goga „care a scăpat pe Brătianu“. 

Seara, a putut sta mai mult de vorbă, acasă la el, cu Ro- 
setti, căruia i s'a plâns „asupra lui Conta în privința anilor de 
servițiu“. Sprijinul pe care i l-a promis — intervenţia pe lângă 
Conta „ca să aducă un proect de lege pentru mine“ —a rămas 
însă fără rezultat, fiindcă, după cum îi spusese cu vreo trei zile 
mai târziu, i se cerea mai întâiu indigenatul. 

In seara aceasta se mai aflau la Rosetti: un tânăr din 
Moldova, un bătrân despre care nu știe cine era și maiorul 
Candiano Popescu, care se pusese „tocmai față'n față“ cu el. 
„Rosetti şedea în fruntea mesei“. 

In cursul conversaţiunii „veni vorba între ei despre Gam- 
betta și despre Francezi. Atunci mă amestec şi io în vorbă și 
zic : Aş dori, domnule președinte, să-mi spui că ce pot avea 
Francezii cu Grecii de-i protegează, că(ci) națiunea grecească 
este o umbră. 

La aceste cuvinte atâta s'a aprins bătrânul, de sa sculat 
drept în sus și mi-a zis : cum cutez să zic io așa ceva de na- 
țiunea grecească? Mi-a zis că io am sentimente maghiare și că 
noi avem patriotism, dar nu ştim ce va să zică libertatea. — 
Atunci să mă îi văzut, că am sărit ca un leu drept în sus și 
i-am zis : lată libertatea în mine încarnată, împelițată și, dacă 
maș ști ce-i libertatea, nu mi-aș îi lăsat patria, soția și copilaşii, 
dară un ai doilea nebun ca mine este numai domnul maior 
Candiano ; să vină să ne dăm mâna. Tot deodată am zis că 
nu-i permit nici unui Român, ca să apere națiunea grecească, 
care nu voeşte altceva la Pind, decât ceeace voesc Maghiarii la 
Carpaţi. In urmă i-am reflectat că mai bucuros prefer patrioti- 
smul decât libertatea. La urmă ne-am împăcat și mi-a zis : Astfel 
de oameni ne trebuie nouă în timpurile acestea grele și cri- 
tice. — Cu această ocaziune am arătat că sunt Ardelean de pe 
Secaş.“ 

In 28 lan. a vizitat „Institutul Elena Doamna“, unde func- 
ționase ca profesor Corvin, care acum își lua rămas bun dela 
eleve. Relevă „curăţenia, ordinea și regula, frumoasa și bine 
aranjata bibliotecă, cabinetul fizical şi chimic“ etc. In clase, în 
„Cuvinte călduroase“ a arătat candidatelor de profesoare „mi-: 

siunea cea măreață în societatea omenească, pe care o au dân- 
sele ca profesoare, că(ci) femeile sunt în societate ceeace-i soa- 
rele în univers ; ele sunt chemate în prima linie a aduce ar- 
monia între cultura minţii și între nobilitarea inimii; ele sunt 
puterea aceea misterioasă, magică, care prin puterea spiritului 
lor luminat și prin căldură și entuziasmul lor vor nivela și 
şterge apatia, inditererentismul, materialismul cel pasionat, care 
s'a încuibat, cu atâta furie, în soțietatea românească.“ 

La „Mateiu Basarab“ a asistat la ora de 1. latină în cl. VI 
„la Virgil Georgicon“. „Clasa era bine îndesată de studenți. 
Odaia era mizerabilă, strâmtă, întunecoasă ; dela catedră nu pu- 
teai vedea între două și trei mai nimica. Catedra era pusă toc- 
mai lângă ușe. Lumina venia de pe două ferestri ce se aflau la 
spatele școlarilor, cari luau cu trupurile toată lumina. Mam dus 
în muzeu. Ce să vezi? — o comedie întreagă. Biblioteca era 
toată băgată întrun dulap şi nici acela nu era plin. Cabinetul 
fizical era provăzut ceva mai bine. Alăturea era o odaie cu 
bănci pentru chemie. Instrumente vedeam destule, dară nu știu 
făcuse cu ele și experimente chemice. Cum ieșii din muzeu, am 
observat în stânga, lângă ușe, nişte lucruri de gimnastică.“ 

In cl. IV a asistat la geografie. Răspunsuri bune. In manual 
însă a observat mari inexactităţi relativ !a Ungaria şi Ardeal. 

Intro seară a fost la cursul de logică al lui Maiorescu „la 
care a participat un. public destul de ales. Sala frumoasă, bănci 
amfiteatrale, destul de frumoase, dară îndărăptul băncilor pedelul 
adusese ca un pătrar de stânjin de lemne, așa că sala sau au- 
ditoriu(1) cel frumos căpăta aspectul unui magazin de lemne 
sau a unui șopron de lemne. Tabla era urîtă, ștearsă, de nu mai 
puteai nice scrie pe ea. Buretele era atâta de mizerabil, de nici 
în școala cea mai sărântoacă și mai amărită nu se poate, Acestea 
mi-au făcut cea mai urîtă impresiune și mult m'am mirat, cum 
pot tolera profesorii juriști atari calamități, cari compromit pre- 
stigiu(1) corpului profesoral. Dară în România astfel de lucruri 
pedante nu se consideră. 

Am fost (apoi) la seminarul Nifon, unde am rămas încân- 
tat de ordinea ce am văzut-o. Este director un preot de mir, 
tată a 10 copii, dară în toate are o ordine exemplară. Cataloa- 
gele lui sunt de mustră. In dormitor o curățenie admirabilă, pa- 

turile curate, odăile spațioase, bine ventilate. Am cercetat toate 
clasele şi în toate am ţinut câte un discurs.“ Le-a vorbit despre 
greaua dar și frumoasa chemare a preotului, căci „preotul înso- 
țește pe om din leagăn și până la mormânt“, ba influința lui 
„trece şi dincolo de mormântul cel rece.“ „Preotul român este 
chemat de a turna balsam peste ranele bietului popor românesc. 
Misterul preoţimei bătrâne se cuprindea în aceea că faptele lor 
corespundeau cu vorbele. Durerile poporului erau durerile lor, 
Când plângea poporul, plângeau şi ei, când se bucura poporul, 
se bucurau și ei.“ 

„Așa era odată, scumpe amice, şi la noi, că preoţii noștri 
din Ardeal își punea(u) sufletul pentru turma lor, dară astăzi 
mulți numai o tund și o mulg, fără să-i deie pasiune adevărată 
spirituală şi națională, ci s'au făcut instrumente venale şi vile, . 
atât la Carpaţi cât şi aici la Pind, ai dușmanului care vrea să . . 
ne stingă cu o oră mai curând viața, ca la Carpaţi să ne facă 
Maghiari, iar aici la Pind pur Elini.“ 

La Școala normală superioară a stat de vorbă „mai mult 
de o oră și jumătate“ cu doctorul Anghel Dimitrescu, directorul 
şcoalei, spunându-i părerea sa că „această școală ar trebui să 
fie ceeace sunt seminariile pe lângă Universitățile din  Ger- 
mania.“ „Camerile“ școalei le-a aflat „bine aranjate și ajustate.“ 
In departamentul de jos era(u) aşezaţi câțiva studenți dela fa- 
cultatea filosofică.“ „Acest institut superior este o plantă exo- 
tică, transplântată din străinătate în România, și are mare lipsă 
de o particulară îngrijire și ar fi trebuit dat pe mânile unei 
mâni mai păţite și cu mai multă praxă în arta dascăliei decât 
are tânărul lui director.“ 

(Mult l-a înduioșat, coborînd Dealul Mitropoliei pe un vânt 
cumplit de rece, un biet gardist care n'avea unde se adăposti. 

— Bine, maveţi vro căsulie unde să vă scutiți în astiel de 
timpuri rele? — îl întrebă Gl. 

— N'avem, ci caută să îndurăm toate viscolele, măcar de 
ne-am prăpădi aici pe dealul acesta! — fu răspunsul.) 

Cu Conta n'a putut da față, deși a umblat după el „ca 
după un ac.“ Acasă, îi zicea servitorul că „domnu ministru nu 
primește pe nime“ și nici biletu(1) n'a voit să i-l primească. Nici 

la Minister ma putut da îață cu el (ușierii îi spuneau că nu-i 
acolo, deși gardistul îi șoptise că-i acolo „că-l cunoaște bine“) 
„şi așa s'a întâmplat că nu i-am văzut fața, dar nici el pe a 
mea. Una pentru alta.“ 

Mulţumește apoi din suflet domnului Misail, că s'a ocupat 
cu atâta interes de el „ca reprezentantul unei cauze mari na- 
ționale, pe care nu o înțeleg mulți la Bucureşti.“ 

Această recunoștință a avut desigur la bază și măguleala 
„rândurilor“ ce i le-a „consacrat“ acesta lui GL, asemănându-l 
„cu marele dascăl Lazăr.“ 

„Bietul Lazăr a avut, cum a avut, greutăți — scrie Gl. — 
dar io am greutăți mult mai mari, poziţiunea mea este mult mai 
grea și mai delicată, că(ci) am de a mă lupta cu mii de intrigi 
şi de intriganți.“ 

(Că nici sufletul lui Gl. nu era lipsit de slăbiciunea vani- 
tăţii o dovedește și imputarea pe care o face lui Aurel Mure- 
șianu de a nu-i fi adăogat la „Rămas bun“, publicat în G. Tr, 
măcar dorința unui „succes norocos“ și a unei „călătorii bune.“) 

Bucureștii îi părăseşte în ziua Sf. trei ierarhi Vasile, Gri- 
gorie și loan (30 lan.) „zi scumpă“ pentru el, căci în această 
zi terminase Vocabularul pentru operele lui luliu Caesar. 

Pănă la Giurgiu a călătorit gratuit, mulțumită vechiului său 
amic Lupulescu, care era director la căile ferate. Din Bucureşti 
a mai plecat cu ei și profesoara Anastasia Sergiu Antonescu, pe 
care o însoţia mătușe-sa, artista Frosina Surandi. La Giurgiu au 
fost întâmpinați de un funcționar al prefecturii. Seara au pe- 
trecut-o în societatea mai multor funcționari şi a prof. Droc, fost 
director al gimnaziului de acolo. Apoi, a doua zi, înarmat cu o 
recomandaţiune dela Consulul austriac către căpitanul vaporului 
Varna-Constantinopol, au trecut la Rusciuc, călătorind tot gratuit, 
tot în urma recomandațiunei lui Lupulescu, și pe căile ferate 
bulgare. 

Dela Varna la Constantinopol au plătit 3 inşi cl. Il, inclu- 
siv masa, 21 florini. 

Răul de mare i-a adus aminte de Ulise, de Argonauţi, de 
lason, de Enea „când a scăpat cu tată-său în spate din flăcările 
Troadei, ca bietul Şincai cu dăsagii în spate cu comoara nea- 

mului românesc de flăcările censurii şi de îurcile censorului, la 
care-l condamnase nemilosul censor. Nu cumva astăzi este mai 
bine ca ?n zilele lui Şincai ? Tot el dracu-i, că acuma căpăii și 
ogarii sau zagarii, cum se zice pe aici, ai ministrului de instruc- 
țiune te pun pe indice şi apoi vai de capu(l) și vai de pielea 
și punga ta, dacă te-au împins păcatele să tipărești vr'o carte 
de școală și apoi să te fi pus păcatele să fi făcut istoria cum 
a fost, iară nu după cum n'a fost, că atunci ţi-ai pierdut munca 
şi paralele, ba în loc de a căpăta vre-un premiu, te mai și pe- 
depsește, după legile cele draconice constituționale.“ 

Duminecă, la 1 Febr,, intră vaporul în Bosfor. Ajunşi la 
Constantinopol, un Polon care învățase românește acolo — după 
cum spunea el — îi duce la Hotel de Bizanţ, unde pentru două 
zile au plătit toţi trei 110 franci. Dupăce s'a prezentat la Lega- 
țiunea română ministrului Brătianu și consulului gen. Alexandru 
Fara, întovărășit de un tânăr macedo-român, funcționar la con- 
sulatul român, a vizitat „Silogul“ (Societatea filologică gre- 
cească) și „şcoalele susținute de aceste societăți.“ Gl. trecea de 
profesor neamț din Germania. „La școala de îete, vizitată după 
masă, a observat „nişte lucruri foarte ciudate. Mai întâi fetiţele 
Sau suit pe niște bănci amfiteatrale, unde, dupăce au cântat 
niște cântece în cor, au început să numere, făcând cu mânile 
la fiecare număr câte o figură ciudată. Apoi, dupăce au ter- 
minat de a număra, sau scoborit două câte două, mergând cân- 
tând cântece gimnastice și patriotice, pânăce sa așezat fiecare 
băiată în banca sa.“ 

„Silogul“ are o casă mare cu două etaje. Dispune de o 
sală spațioasă cu galerie „unde se ţin prelegeri publice din 
toate ramurile științelor.“ Are o bibliotecă de 8000 volume, ope- 
rele cele mai alese „între care figurau cu preferință istoricii bi- 
zantini și părinţii bisericei ecumenice ortdoxe anatolice.“ „So- 
cietățile grecești desvoltă o activitate admirabilă pentru propa- 
garea, susținerea și progresarea Elenismului. Aduc sacrificiile 
cele mai mari pentru ideia națională grecească. lo am admirat 
patriotismul şi entuziasmul cu care lucra(u) toți membrii Silo- 
gurilor, cât şi profesorii, pentru înrădăcinarea ideilor panele- 
nistice. Nu-ţi poţi face nici cea mai mică idee cu câtă furie 
propagă Elinii fanatismul în inimile tinerelor generaţiuni ce sunt 

încredințate educațiunii și instrucţiunii lor. In fanatismul națio- 
nal profesorii elini mai că întrec pe fanaticii noștri Maghiari. 
Sunt mai fini, mai şireţi, dară în acelaș timp și mai pertizi. lo 
am studiat cu mare atențiune toate institutele lor de instruc- 
țiune și de educațiune.“ 

A fost în Pera și, reîntors în Stambul, a vizitat Sf. Sofia, 
Prezenţa în acest monument arhitectonic, îi evocă în memorie 
„scena grozavă“, petrecută cu ocaziunea ocupării Constantino- 
polei de către Turci, când aceștia au măcelărit pe toți bărbații 
refugiaţi acolo „ca la 60.000.* 

Inscripțiuni latine wm'a văzut. A văzut însă două greceşti. 
De aci a plecat la reședința Patriarhului, căruia i-a fost pre- 
zentat de consulul Fara. Sa dat ca profesor dela institutul teo- 
logic din Sibiu, care merge în Grecia, într'o călătorie științifică. 
„Am vorbit cu Patriarhul despre toate chestiunile eclasiastice 
dela noi și din Turcia“, — spune Gl. Conversaţia a decurs în 
|. germană. „E om cam de vr'o 46 de ani. A fost de pela anul 
1858 până la 1860 diacon la biserica din Viena“. 

Intro seară a fost la opera italiană din Pera, dară nu era 
mai nimica de ea“. 

(Multă amărăciune i-a cauzat comunicarea soției sale că 
ma primit nici „lăduţa cu pianinu“ destinat copiilor săi, nici 
„gropul cu 15 napoleoni“, pentru plata suplinitorilor săi colegi, 
predate spre expediere „funcţionarului care îngrijia de poșta 
consulatului “.) 

Sâmbătă, în 7 Febr., au părăsit Constantinopolul, luând 
drumul Salonicului. Neacordându-li-se nici o reducere, au plă- 
tit până la Salonic, cl. Il., 83 franci. 

Pe vapor făcură cunoştinţa unui tânăr armân. „Ne-am în- 
țeles bine cu el“. "Tot acolo cunoscu şi niște ofițeri turci (un 
medic, un locotenent și un maior) care, auzindu-l cântând o 
doină românească din Ardeal, îl întrebară de unde este. După- 
ce le spuse că e „din Transilvania dela fraţii lor Unguri“, îl 
făcură să le spună vorbe ungureşti „ba mai mult decât atât, și 
jucai cu Turcii mei pe corvetă ciardaș și hățiegana. lată-mă, deci, 
fără voie şi fără știrea domnilor Tisza şi Treiort, propagandist 
maghiar între fraţii lor Turci, mult mai onorabili decât Maghiarii, 
pe Marea Egeică“. 

După suferințele cauzate de deslănțuirea unei cumplite fur- 
tuni, ajung, în fine, în dimineața zilei de || Febr, la Salonic, 
unde au fost întâmpinați de un funcționar al consulatului român, 
cu un cavas, care i-a condus la hotel. Aci s'a întâlnit și cu un 
văr al soţiei sale, Cristodor Moraitu dela Seres. A doua zi di- 
mineaţa au luat trenul spre Gratico, unde au mas peste noapte 
și unde locţiitorul șefului gării le-a dat „o cină splendidă“. („Bă- 
trânul, ca de vro 60 de ani, după naţionalitate era Jidan din 
Salonic, dară un om foarte de omenie, așa că n'am găsit în . 
Israel un om atât de omenie ca acesta. Ne-a dat patul lui și . 
canapea nouă. Ce-i mai frumos, nu ne-a luat nimica“). | 


Vineri, în 13 Febr. „într'o trăsură cu doi cai albi,“ au pă- -. 
răsit Gratico şi după o zăbovire, pentru mâncare, la un han» 
seara au ajuns la Perlep.!) Aici, numai Turci și Bulgari. „Nu 
ne puteam înțelege cu nime, că io îmi uitasem gramatica tur- - 
cească la Constantinopole“. Şi erau flămânzi rupți. Noroc că-i 
veni în minte vorba ciorba, de care colegii lui însă n'au vrut 
să mănânce. Spre norocul acestora, veni însă la hanul în care 
se găsiau un Bulgar care fusese prin Banat şi vorbia bine ro- 
mânește. Prin mijlocirea acestuia, ajunseră şi ei la niște ouă 
fierte, servite; „pe o măsuţă rătundă cu picioarele de-o palmă“ 
și 'n jur niște scaunence cu picioarele tot de-o palmă“. Când 
să se culce, încuie ușa dacă poți, „că n'avea nici o încuietoare“. 

Românul însă invenţios. „leu bățu(l) meu apostolic, cu 
care să sparg marea întunericului, ca Moise Marea Roșie, și-l 
bag prin cleșniţă“, 

După o noapte cam chinuită — se odihnia pe-o rogojină 
— se sculă des de dimineaţă și o porni prin piață. Un Armân, 
pe care-i cunoscu după înfățișare, îl conduse printr'un om al 
său „la profesorul român“, dela acesta la prăvălia Românului 
George Magiaru, apoi la școala românească, unde examină elevii. 

Prilepul cu 15000 Bulgari și abia 500 Români, avea înfă- 
țișare bulgărească. Românii, deşi mult mai puţini, sunt divizați 
în două partide: una românească, care vrea biserică românească 
și alta grecească, care vrea biserică românească (ortodoxă) cu 
limbă grecească. i 


1) Prilep. 

Plecaţi pela 10 ore din Prilep, în 14 Febr., ajunseră la 
apusul soarelui în Bitolia, unde îi întâmpinară trei profesori 
Români!), călări, şi interpretul consulatului român din Salonic 
„cu o trăsură elegantă, deschisă“. 


La biseirca dela marginea Bitoliei, dinspre miază-noapte, 
„pentru care s'au bătut Bulgarii cu Românii grecomani“ și care 
acum e în stăpânirea Bulgarilor, s'au oprit, ca Gl. să mulţu- 
mească, în fața altarului, lui Dumnezeu, că i-a ajutat de a ajuns 
sănătos la destinaţiune, implorându-l „cu lacrimi fierbinți“ aju- 
torul și pentru reușita misiunii în care a venit. 

De aici îură duși la locuința interpretului român, a cărui 
familie îi primi foarte bine. Seara, la „cina splendidă“, fură aduși 
şi nişte Ţigani, care spre mirarea oaspeţilor, cântară „romanul, 
hore românești, bătuta, breaza“. Au petrecut până după miezul 
nopţii. 

Pentru deschiderea gimnaziului „Mărgărit, care fusese în- 
sărcinat din partea ministerului ca să închirieze un local, să 
facă bănci și toate cele de lipsă, nu luase nici o măsură“. „Se 
vede că asta o făcuse cu intențiune, din cauză că pe sateliții 
săi, domnii Niculae Popillian și Naum Maimuca, ministerul încă 
nu-i numise profesori. El veni la două zile dupăce sosisem io 
aici, dară se arătă rece către mine. Infățişarea lui nu mi-a făcut 
nici o impresiune bună. Este un șarlatan şi un precupeţ, carea 
exploatat cestiunea naţională în favorul său. Un om fără inimă, 
fără altă nobilă ambiţiune decât de a specula tot în favorul 
său personal și pe bieții profesori.“*) = st, da 

„Mărgărit nu este ceeace crede şi se aşteaptă îuiiaai A DEI 

Gimnaziul a fost inaugurat la 25 Febr. „printr'o ceremonie 
religioasă în condiţiunile cele mai modeste“ (cum spune în îrag- 
mentul rămas din autobiografie) şi — continuând firul relatărilor 
din scrisoare — „printr'o cuvântare inaugurală în care s'a arătat 


+ 
1) In autobiografie: „trei învățători din Bitolia dela şcoala normală 
(primară)“. Vezi Anuarul citat, pg. 47. 


2) Completăm aici scrisoarea cu notele din autobiografie: „In vr'o 10 
zile făcui mobiliarul necesar pentru instalarea primei clase gimnaziale.“ 

starea faptică și jelnică a lucrurilor“, „amorțeala în privința 
Simțului național“ şi „cine au contribuit la conservarea elemen- 
tului românesc.“ 

„Erau față 23 de inşi cu profesori cu tot. Se aflau și trei 
oameni dela Gobiș.!) Promite a trimite cuvântarea spre publi- 
care, împreună cu „adresa de felicitare din partea partidei na- 
ționale din Crușova“ şi cu răspunsul trimis Crușovenilor. 

La deschiderea cl. Î, aveau 6 școlari, 5 veniți dela școala 
primară de acolo, iar unul sosit mai târziu din altă parte. 

Se predau la început: religia, |. latină, română, germană, 
franceză, matematică, științe naturale, desen şi caligrafie. 

Confirmarea profesorilor de 1. elină, veche și nouă, de isto- 
mie, geografie, |. turcească și bulgărească nu sosise încă. Va 
să zică opt limbi. 

„Până acuma m'am ţinut, afară de Dumineca, nici o zi li- 
beră. Ba de aici încolo, după prânz, Dumineca, vom ţinea pre- 
legeri cu ficiorii dela meserii și dela prăvălii.“ 

Continuăm din autobiografie. 

„Bitolia are o populaţiune de vr'o 30 de mii de locuitori, 
dintre cari vr'o 10 mii sunt Bulgari, vro 10 mii Români, vr'o 
7 mii Turci, Albanezi și vr'o 3 mii Ovrei spanioli. E reşedinţa 
unui guvernator, a unui Mitropolit grecesc, măcar că în Bitolia 
nu sunt decât 4—5 familii greceşti şi în tot ținutul nu e picior 
de Grec. Școale sunt multe. E un gimnaziu grecesc susținut 
de Români, gimnaziu bulgăresc de 2 clase, școale elementare 
bulgărești, de băieți și de fete, grecești, turceşti, catolice și 
ovreiești. 

Eu fără să cer dela nimeni nici o autorizațiune, am de- 
schis gimn. şi nice nu m'a întrebat nimenea absolut de nimica, 
cât am stat în Bitolia, deși școalele române au duşmani foarte 
aprigi și puternici pe arhiereii greceşti, cari prin ele își văd 
amenințată dominațiunea lor despotică. 

In Turcia episcopii au puterea foarte mare, de unde le și 
zic credincioşii „despota“.?) | 


1) Gopeș, orășei situat spre E. de Bitolia cu vre-o 6000 locuitori, 
dintre cari 2700 Armâni. | 
2) Vezi Anuarul liceului rom. ort. din Braşov. pe 1898—99 pg. 47. 

„Aici în Bitolia nu există nici o partidă naţională româ- 
nească pe care să poţi conta în toate împrejurările, căci simțul 
național este amorţit şi adormit. Pentru scopuri naţionale oa- 
menii nu sacrifică nimica, că încă nu ştiu ce va să zică inte- 
rese generale române. Încă n'au ajuns lucrul atâta de departe 
încât să înţeleagă că cu limba românească să se poată ferici și 
să poată trăi în lumea asta. Grecomanii au ştiut să inspire prin 
cultura grecească sentimente grecești. Românii n'au încredere în 
institutele noastre românești. Trebueşte muncă colosală ca să-i 
faci să "'nțeleagă că cineva numai în limba românească își poate 
căpăta cultura sa naţională. Până se va emancipa biserica ro- 
mână de sub dominaţiunea clerului fanariot, ne va costa lupte 
mari și munci grozave. lo voiu începe în scurt timp activitatea 
mea în direcţiunea emancipării bisericii române. In 29 Martie, 
de-mi va ajuta Dumnezeu, mă voiu duce la Târnova, un sat ro- 
mânesc de una oră dela Bitolia, unde se cetește evanghelia ro- 
mânește. Acolo printr'o cuvântare în biserică voiu începe apo- 
stolia mea românească. De sărbătorile Paştilor vor să mă duc la 
Crușova, ca și acolo să țin vro cuvântare bisericească. Până 
nu se va emancipa biserica de sub iniluinţele străine, până 
atunci Românii nu vor sacrifica pentru interesele lor naţinnale, 
ci vor servi tot pentru interese străine.“ 

(Se plânge apoi de „calamitatea“ poștei, că bani acasă un 
poate trimite decât prin Viena, de lipsa de timp pentru a putea 
scrie mai des, 


Cât privește traiul de acolo, spune că nu e scump. Pentru 
un prânz a plătit 33!/, creițari (o zamă acră de miel, o friptură 
de miel, pâne, un sfert de vin și o cafea neagră.) Viaţa însă e 
„de totului tot monotoană.“ Dar el n'are vreme să se plicti- 
sească, fiind mereu ocupat. In afară de asta are vizite“ „câte 
odată încă prea multe, așa că colegul Corvin se năcăjește de 
multe ori, că vizitele ne răpesc timp mult.“) 

li e mai teamă de Bulgari decât de Greci, fiindcă Bulgarii 
„fac progtese.“ 

Lecţiile le face în „dialectul nostru.“ „Românii de aici re- 
cunosc că noi vorbim mai bine ca ei şi de aceea ei, bieţii, tot- 
deauna se scuză că nu sborescu aşa mușatu ca noi.“ 

„După prânz, când am timp disponibil, mai iau pe me- 
şterii români şi fac propagandă națională.“ d 

De încheiere, își exprimă bucuria cetind că „se mișcă Ro-  : 
mânii din Transilvania. Numai de mar intra în dieta Ungariei, - 
că aceea este moartea noastră.“ Și cere să i se trimită Gazeta, 
ca să poată „urmări mișcările Românilor din patria natală.“ 


oo RR mm 


Continuare din autobiografie!) : să 
„In 25 lunie, seara, ne-a făcut tinerimea română greco- j 
mană demonstrațiuni ostile pe dinaintea ferestrilor şi numai din 4 
respect cătră bătrâneţele mele nu mi-au spart ferestrile.“ ; 


„In 24 lunie am făcut examenul din toate studiile, la care 
a asistat multă lume, şi consulul austro-ungar a fost de îaţă, , 
dar cel rusesc şi autoritățile turcești nu au venit, deși au îost  - 
învitate. Ideia mea, care mă preocupa de mult, era acum în 
parte realizată.“ 

lată, deci, că „gărgăunii lui Glodariu s'au făcut realitate 
goală goluță“, — cum exclamă el însuși, vădit satisfăcut, în 
scrisoarea trimisă lui Aurel Mureșianu. lar când, după expirarea 
concediului dela catedra sa din Brașov, se înapoiază ca să şi-o 
reocupe, ironiile și zeflemeaua unora, ca şi zâmbetul de neîn- 
credere al altora, se stinseseră de mult în fața faptei de care 
nici cei mai încrezători nu-l crezuseră capabil pe omuleţul cu 
nebănuită voință. 


Dacă, pe urmă, a pismei răutate a căutat, totuși, ici-colo, să 
diminueze importanța faptei de-acum o jumătate de veac a da- | 
scălului dela Brașov, ea nu i-a putut reduce, însă, binefacerile 
pentru frații dela Pind, — fărâma de suflet care a rămas, germi- 
nătoare, acolo între îrații răsleţiți de trunchiul neamului, — nici 
ma putut tulbura conștiința împăcată, liniștea sufletească a unor 
bătrâneţe care se stingeau în mângăierea de a nu fi făcut de- 
geaba parte din sufletul românesc și umbră pământului ro- 
mânesc, 











* 


1) Vezi Anuarul! citat pg. 42, 

Am reîmprospătat viața acestui uitat cărturar, pe lângă 
motivele arătate mai sus, și ca o nouă ispășire a multelor amă- 
răciuni pe care i le voiu fi cauzat și eu împreună cu camarazii 
de liceu acestui slujitor la altarul unui atât de românesc ideal, 
acestui purtător de lumină pe plaiurile îraţilor fără noroc din 
regiunile Pindului. Şi am făcut-o cu mângăierea că recunoștința 
cu cât e mai târzie, cu atât e mai sinceră, mai caldă. 


Anexe 
A. 


Autobiografie *) 
— Fragment — 


„Eu din cea mai fragedă pruncie am avut mare atragere 
de inimă și dragoste cătră carte și cătră școală. 

Imi aduc aminte ca acuma, că școala cea veche româ- 
nească sătească (din Luduş) era de bârne, cu ferestruici foarte 
mici, coperită cu şise; bănci nu erau, decât trei lăviţi lungi pe 
lângă păreţi, încolo în școală erau făcute scaune de pociumpi, 
umplute cu pământ, ca scaunele pe cari șed păcurarii la strungă 
când mulg oile. Tabela încă era mică şi mai ștearsă. 

Cărţi didactice nu aveau școlarii, ci dascălul le scria lite- 
rele pe câte un petec de hârtie sau pe o tăbliță de fag, de unde 
apoi lecţiunea se numia tablă. Dascălul dupăce îi scria literele 
pe hârtie sau tăbliță, apoi pe începător îl da pe mâna unui 
școlar mare, care îl învăţa literele sau azbuche. Dupăce cunoştea 
bine tot azbuche, care se compunea din 42 litere ciriliane, 
apoi îi scria bietul jupânul dascăl silabisarea, apoi cuvinte. 

Intro iarnă întreagă de abia putea băiatul să ajungă la 
„Pentru rugăciunile“. 

Erau și bocoavne (abecedare) tipărite, dar numai prea pu- 
țini copii aveau de acestea. Apoi câte unii din cei mai mari 
aveau şi ceasloave și catechise. 

Bietul dascăl m'avea alta de lucru, decât să le scrie co- 
piilor table și să-i asculte după ele, ceeace se zicea: mi-am 
dat tabld 


*) Atât anexele cât și citatele din Scrisoarea adresată lui Aurel Mure- 
şianu sunt transcrise cu ortografia de azi. 

Şcoala cea veche de lemn s'a vândut și s'a zidit o școală 
mare, frumoasă, de zid, cu ferestri mari şi cu două odăi, una 
mare, alta mică. 

Eu am mers regulat la școală cam de pe la 1839. Eu încă 
am trecut prin purgatoriul tablei și al azbuchii și de abia după 
trei ierni am ajuns la ceaslov. 

In şcoală școlarii nu învățau a scrie, ci dascălul le scria 
pe câte o coală de hârtie câte un rând și școlarii trebuiau să 
scrie acasă. Dascălul le scria cu litere latine, de aceea se și 
numia scrisoarea aceea: literat. 

In școala din sat, sub conducerea scumpului meu dascăl, 
loan Branea. am învăţat elementele limbei române. Din ceaslov, 
îmi dam tabla de câte două-trei ori pe zi. Am învățat toți psalmii 
și toate rugăciunile de rost. 

Dascălul nostru era cântăreț foarte vestit în tot ţinutul. 
Şcoala din Luduş era foarte bine frecventată. Veniau copii de 
pe toate satele de prin prejur. Dascălul ne învăța cântările și 
noi cântam în biserică, de resuna. 

Pedepsele la școală erau punerea în genunchi pe boane de 
Cucuruz, băgarea cu părul în gură și baterea la palmă. Plaga 
era un vătrar rotund cu o gaură în mijlocul cărigii. Loviturile 
dureau grozav în palmă. Pe copiii cari nu veniau la școală, îi 
aduceau cu rotilele de plug. Mâna dascălul câte 5 școlari de 
cei mari cu rotilele după el și îl puneau pe rotile și așa îl 
aduceau prin sat în rotile până la școală. 

În primăvara anului 1843 vine la examen Moise Fulea, 
directorul școalelor române gr. or. și mă întreabă între altele și 
despre porunca a cincia, care zice: cinsteşte pe tatăl tău și pe 
mamă-ta, ca să trăeşti mulți ani și să-ţi fie ție bine pe pământ. 
Mă întreabă că cine se înțeleg sub tată și mamă. Eu răspund 
că nu se înțeleg numai părinţii cari ne-au născut, ci și învăţă- 
torii și preoţii. Acest examen şi acest răspuns au decis viitorul 
meu. Popa din satul nostru, George Rău, avea doi feciori și el 
la şcoală. Popa se hotărăşte să-și ducă copiii la școală la Orlat. 

In Orlat, era o școală nemțească militară foarte vestită pe 
vremea aceea. Eu, auzind că preotul nostru voește ca să și ducă 
copiii la şcoala nemţească dela Orlat, mă rog și eu de tatăl meu, 
ca să mă ducă și pe mine la Orlat. Şcoala din Orlat era de 
trei clase. Clasa întâia era împărțită în două despărțăminte și 
era condusă de Mihail Stoiţa (?), a doua și a treia era condusă 
de Cuirinu (numele indescifrabii). In Orlat am rămas până la 
1846 și terminasem clasa II normală !) cu foarte bine, dar fiindcă 


1) primară. 

preotul și-a dus copiii săi la școala normală c. r. nemțească, 
așa toamna rog și eu pe tatăl meu să mă ducă și pe mine la 
„Sibiu, dar eu m'am dus cu o lună şi jumătate înainte cu tatăl 

meu la directorul, ca să mă primească pe clasa a Ilk normală, 
dară directorul ma întrebat că știu ungurește? și din cauza 
limbei ungurești a trebuit să repetez clasa a II, ceeace nu mi-a 
stricat nimica, că la finea anului am ieșit din toate foarte bine 
și am căpătat premiu: Istoria biblică. Am avut profesori pe 
Engerlein, Kelner și Kovâcs și director pe Thomas, un om tare 
învăţat. 

“In clasa III învăţam pe lângă obiectele de cl. II și limba 
latină, după pars prima a lui Emanuel Alvari. In vara anului 
1848 termin cl. Iil normală cu un testimoniu din toate studiile 
foarte bine. 

In prima Octomvrie a acelui an mă duc la Sibiu la gim- 
naziul rom. cat., care-l conducea Ignațiu Schlauf. Mă înscrisese 
între școlarii primei clase gimnaziale, pe care o conducea, după 
sistemul cel vechiu, un singur profesor, Kolosy, Român de ori- 
gine. Am stat la şcoală în Sibiiu până în lanuarie 1849 și toc- 
mai în ajunul bătăii dela Sibiiu am plecat acasă la părinți, unde 
am petrecut până toamna. 

La sărbătorile Paştilor ne-am pomenit în sat cu 20 de 
husari, care au dus din câmp dela cârdurile de oi trei miei, pe 
care i-au adus la tatăl meu de i-a tăiat şi le-a făcut o tocană 
zdravănă. După aceea au adus vin, au beut, au început să joace 
şi au luat și pe tatăl meu la joc. Un căprar tot suduia pe tatăl 
meu de Dumnezeu, românește, că nu voia să bea cu ei cu pa- 
harul ce-l mare de vin. Când s'au dus din sat, au luat dela 
sat 600 îl. m. c. şi un cal negru, îrumos, dela judele. De unde 
au venit, cine i-au trimis, pânăn ziua de azi nu ştiu. 

In toamna anului 1849 mă duc iar la școală la Sibiiu, ca 
să-mi continuu în cl. 1 studiile, tot la gimnaziul rom. cat. Dară 
acuma nu mai aveam pe Kolosy, ci pe Ad. Weber. Acesta în- 
cepe semestrul | tot după sistema cea veche, propunându-ne 
studiile în limba latină. În semestrul li, se schimbă sistemul, se 
mai adaoge și geometria şi se propun studiile în partea cea mai 
mare în limba germană. În cl. Il. gimn. se întroduce un sistem 
nou cu profesori specialiști. Tot când mă aflam în cl. [i gimn. 
am căpătat dela guvernul absolutistic un stipendiu de 50 îl. In 
cl. III, mi-am continuat studiile și am căpătat la clasificațiuni 
din toate excelent (ausgezeichnet). 

La “catolici erau numai patru clase gimnaziale şi nu era 
nici o speranță, că peste un an se va deschide și clasa V gimn,, 
de aceea am trecut la gimnaziul luteran evangelic, unde după 
depunerea unui examen de primire am fost primit în cl. IV gimn. 

Acuma aşteptam să capăt stipendiul avut; colo nu l-am mai 
căpătat. Am dus-o în anul acela foarte rău. In cl. V. aveam 
niște condițiuni !) și așa o duceam. La finea anului mă chiamă 
conrectorul Mihail Fuss, tocmai pe când decurgeau examenele și 
mă întreabă că nu m'aş duce la dânsul, că el sa făcut con- 
rector şi are de a face cu tot didactrul?) și salarele profesorilor 
și are deci lipsă de un om de omenie. Eu i-am zis că mă mut 
bucuros. La strigarea clasificaţiunilor am căpătat premiu o carte. 
Eu am fost cel dintâiu Român, care am fost premiat la gimna- 
ziul evangelic luteran. La conrectorul Fuss aveam 3 îl., toate 
cărțile didactice, scutire de didactru și mergeam la copilul Bar- 
csay Zigmond de îi dam lecţiune, de unde căpătam prânzul și 
cina. Mai aveam încă vre-o 3 lecțiuni acasă. Acum eram bine. 


Cu începutul clasei VI dau iară o petițiune la guvern pentru 
dobândirea stipendiului avut, dară şi acum capăt rezoluțiune 
negativă. Atunci mă duc la bunul Episcop Andreiu Baron de 
Şaguna și îi fac cunoscute împrejurările mele și îndată îmi 
zice: „Fătul meu, de azi încolo ai dela mine pe lună câte 3 fl.“ 
Şi mă duceam la dânsul în fiecare lună și primiam cei 3 îl. In 
cl. VI mam apucat de vocabularul pentru operele lui Iuliu Cezar 
şi aveam de gând să lucrez pentru toţi autorii latini, dară îm- 
'prejurările fatale nu m'au iertat. In clasa VII gimn. mi-am ex- 
operat dela guvern iară stipendiul de 50 fl. m. c. Atunci m'am 
dus la Episcopul Șaguna și i-am mulţămit pentru ajutorul de 
3 fl. In 1857, când eram în cl. VI!, mă duc prin luna Maiu la 
Episcopul Şaguna și îi descoper intențiunea mea de a mă face 
profesor. Tot odată-l rog că, dacă va putea, să mă ajute şi pe 
mine. Atunci îmi zise: „Fătul meu, cum am ajutat pe alţi tineri 
români, te voi ajuta și pe tine“. li mulțumesc foarte frumos şi 
mă duc. La finea anului, la cetirea clasificaţiunilor, capăt un: 
premiu de 5 îl. m.c. 

După depunerea examenului de maturitate, mă prezentez 
la Episcopul Andreiu Baron de Şaguna, îi arăt testimoniul de 
maturitate şi: atunci mai era la el un domn mare român. 


După aceea zic: „Maș ruga Excelenţă să ştiu, cum stau 
cu ajutorul; intențiunile mele mi le cunoşti“. Atunci dânsul, bine 
dispus, îmi zise: „Kerl du bekommst 4 mal 25“. Atunci eu îi 
reflectez, că ce să fac cu 4 mal 25 şi văd că trebuie să-mi pă- 
răsesc patria“. „Şi unde vreai să te duci fătul meu“? Atunci 
zise domnul cel mare: „In România“. „Da, poate că acolo, dară 
nici acolo nu stau plăcintele pe gard“. Mulţumesc prea bunului 








1) meditații. 
2) taxele şcolare 

părinte și mă duc acasă la părinţii mei, vrând cu orice preț să 
mă duc la Universitate. De acasă-mi iau 40 îl. și o straiță și 
pornesc prin Ardeal, că voiam să-mi cunosc țara din fir în păr. 
Umblu prin părțile clasice ale Ardealului, trecui pe la Bontari 
în Bănat, mă duc la Mehadia, de acolo. la Orşova, la Buziaş, 
apoi la Biserica Albă, Verșeţ, Timişoara, Lugoj, Lipova, Arad, 
Oradea Mare, Clui, Turda, Ernot (Radnoth), Blaj, Alba lulia, | 
Miercurea, Ludoș, de aici mă duc la Sibiiu. Aci mă duc la can- 
celaria arhidiecezană unde mi se spune că mi s'a făcut un sti- 
pendiu de 200 fl. din fundaţiunea Francisc Josefină și că 100 . 
fl. mi-a lăsat-o Excelenţa Sa. lau banii, îmi mai cumpăr ce-mi 
trebuie. Sara mă duc la bunul meu conrector şi profesor Mihail 
Fuss, care mai pe urmă îmi dărueşte 20 fl. m. c. 

Cu această ocaziune aduc omagiile de pietate și recuno- 
str umbrei acestui bărbat nobil și generos pentru toate bine- 
acerile de care mam bucurat din partea lui. 

Din suta de fiorini până m'am așezat în cuartir în Viena, 
am cheltuit peste 50 fl. M'am înscris la facultatea filosofică și 
fiindcă mai era un amic al meu pentru gimnaziul român din 
Brașov și ca să nu fim amândoi pentru filologie, eu mă înscriu 
la Matematică și Fizică, la Istorie şi Filosofie. 


B. 
Onorată Eforie şcolară. 


Acum 26 de ani am cetit în „Foaia pentru minte, inimă 
și literatură“ din anul 1842 un articol foarte interesant din toate 
punctele de vedere despre Românii din Macedonia. Acel articul 
a făcut o impresiune atât de adâncă asupra inimii mele, încât 
numai moartea a mai putea şterge urmele acelei impresiuni. In 
acel articul se descriau cu cele mai vii colori calităţile cele es- 
celente trupești și sufletești ale acestui popor memorabil și vi- 
guros, dară călcat şi apăsat de elementul elin prin ierarhia 
elină, care în contra tuturor prescripțiunilor canonice i-au im- 
pus în biserică și în școală limba grecească, și prin acești doi 
factori puternici soțiali a făcut clerul grecesc ca în orașe mai 
cu seamă să se amuțească mai ales între bărbaţi simţul naţional 
şi să se adoarmă conștiința naţională prin educaţiunea şi prin 
cultura grecească. Această stare de lucruri tristă și jalnică de- 
rept de atunci a deșteptat în pieptul meu dorul fierbinte de a 
mă interesa tot mai mult de soartea acelor Români și mă gân- 
diam de multe ori în decursul studiilor mele universitare, cum 
aș face să mă duc la descen(den)ții coloniilor lui Aurelian, ca 

să le dau apă vie diu isvorul nesecat al culturii și ai civiliza- 
țiunii, dar apoi împrejurările și greutățile nu m'au iertat nici 
întrun chip, pentrucă io am avut datorințe sacre morale cătră 
neamul românesc din Transilvania și cătră marele Arhipăstoriu 
și bun părinte Andreiu Șaguna care a contribuit întrun mod 
considerabil prin mijloace bănești la luminarea minții şi la no- 
bilitarea “inimii mele. |n decurs de 17 ani, de când am onoare 
a servi la acest foculariu de cultură națională, intelectuală și mo- 
rală, mi-am împlinit cu scumpătate sacrele și delicatele obli- 
gaminte cătră neamul meu, după modestele mele puteri trupești 
Și sufletești, răspândind cultura spirituală și moralitatea între 
iii neamului nostru, deșteptând întrânșii iubirea și căldura cătră 
limba și religiunea strămoșească, conservând în inimile lor sa- 
crul foc al conștiinţii și al mândriei naționale. Indată după 
suirea mea pe catedra profesorală provedinţa divină a dispus 
în sfaturile sale cele nepătrunse de mintea cea mărginită ome- 
nească, ca să-mi iau soție pe fiica unui venerabil comerciant, a 
răposatului Cristodor Morait, carele a venit chiar din Mace- 
donia. Din momentul căsătoriei mele cu fiica unui neguțătoriu 
din Macedonia, sa aprins în inima mea și mai tare focul și 
dorul de a mă duce la fiii cei asupriți şi tare negleși ai nea- 
mului nostru din Macedonia, ca să contribuesc prin luminile 
mele la scăparea lor din robia întunerecului și de sub influința 
culturii grecești, dară apoi multe şi nenumărate greutăți mi s'au 
ridicat în cale, multe şi nenumărate scârbe și amărăciuni au 
împresurat şi întristat sufletul meu, care m'au îmbătrânit și ve- 
ştezit cu zile. Toate acestea scârbe, năcazuri şi suferințe, de când 
dăscălesc, m'au oțelit tot mai tare în caracterul meu, mi-au lăr- 
git din ce în ce mai mult cercul esperiențelor practice și mau 
înzestrat cu o mulțime de cunoștințe de oameni, că nici o 
ființă nu-i aşa de greu de studiat, decât adâncimile și secretele 
firii omenești. De multe ori ziceam în inima mea : cine îmi va 
da mie arip(i) ca de porumb ca să sbor la frații mei din Ma- 
cedonia ? Chiar în anul trecut, când zăceam, pe asta vreme, în 
patul durerilor, mă rugam lui Dumnezeu, ca să mă ridice din 
pat, şi mă făgăduiam, că-mi voiu împlini datorința aceasta mo- 
rală cătră neamul românesc dela Pind şi din părțile Seresului, 
unde zac osămintele moşilor și strămoșilor soției mele. 


Totodată m'am făgăduit că din recunoştinţă și din pietate 
fiească cătră patronul și binefăcătorul meu marele Andreiu, care 
a desmormântat Mitropolia română și a organizat cu geniul său 
cel mare biserica română ortodoxă, mă voiu duce cu învăţăturile 
sale canonice la Românii din Macedonia, de unde se trăgea și 
familia sa. Tatăl cel ceresc a ascultat rugăciunile mele și ma 
ridicat cu brațul Său cel puternic din patul durerilor. Intralt 

mod mai bine şi mai acomodat cu intenţiunile sale cele uma- 
nitare, nu-mi pot arăta recunoștința şi pietatea mea cătră acest 
părinte venerabil, decât mergând și propovăduind principiile 
cele liberale şi sublime ale învățăturilor sale eclesiastice între 
generațiunile cele tinere ale Macedoniei, ca să scape și biserica 
românească de acolo de jugul ierarhiei grecești, cum a scăpat 
a noastră de Sârbi. 


Indată ce am înţeles că generoasa şi buna Românie, care 
varsă. sume considerabile din tezaurul său pe tot anul atât pen- 
tru susținerea acestor școale, cât și pentru susținerea școalelor 
române ce le înființează singură în Macedonia, are de gând să 
înființeze un gimnaziu românesc în Bitolia, în Macedonia, m'am 
pus încă din luna lui lunie în corespondență cu bărbați compe- 
tenți și de influință din România și de atunci până astăzi au 
decurs pertractările, corespondențele între mine și între lega- 
țiunea română din Constantinopole, care are inspecțiunea asupra 
tuturor școalelor române din Turcia şi între Ministerul instruc- 
țiunei publice din România. 


In urma acestor lungi corespondențe am ajuns la acel re- 
zultat, că Ministru(1) plenipotenţiar din Constantinopole, m'a 
însărcinat cu inaugurarea, organizarea și conducerea gimnaziului 
român din Bitolia, în Macedonia. Lucrul s'a amânat şi trăgănat 
din cauza multor considerațiuni delicate familiare şi personale, 
fiindcă io am cerut dela Ministerul instrucţiunii publice ca, pe 
baza servițiilor mele la acest gimnaziu subvenţionat de Româ- 
nia să-mi considere cei 17 ani de serviţiu și să-mi dea ga- 
ranții asigurătoare pentru familia mea cea numeroasă. 


Pe lângă toate argumentele şi raţionamentele cele puter- 
nice, pe lângă toate năzuințele și silințele mele de a arăta că 
între gimnaziu(1) din Bitolia și între cel din Brașov nu este 
nici o diferință, din motiv că amândouă sunt susținute din te- 
zaurul public al României, amândouă urmăresc acelaș scop na- 
țional, totuș n'am putut dobândi recunoașterea anilor de ser- 
vițiu, ceeace pentru mine este o pierdere foarte considerabilă. 
Scopul meu de a mă duce în cap de iarnă de lângă copilașii 
mei, în timpurile aceste grele şi foarte agitate în Orient este 
curat național şi io pentru ajungerea acestui mare scop al Ro- 
mânismului caută să aduc mari jertfe, că tot trecutul meu de 
17 ani este șters și trebuie să încep în cariera mea dăscălească 
dela început şi aceasta o fac numai ca să pot plânta cultura 
superioară în generaţiunile cele tinere în dulcea limbă româ- 
nească în Macedonia. 

„_ Acuma atârnă dela naționalismul Vostru cel luminat, dela 
sentimentele Domniei Voastre cele umanitare, de a-mi face în- 


OBCU CLUJ 


— 418 — 


lesnirile posibile, spre a putea începe în liniște și în cuget 
curat opera cea mare a desrobirei Românilor dela Pind de sub 
influințele culturii grecești. Nu Vă cer, onoraților domni, nici 
un sacrificiu material nou, fără numai bunăvoința şi concursul 
Domniei Voastre binevoitoriu, și prin aceea V'aţi câștigat un 
titlu neperitoriu la înființarea acestui foculariu de cultură na- 
ţională şi numele Domniei Voastre va îi scris cu litere de aur 
pe paginile culturii Românilor din Macedonia, Tesalia şi Al- 
bania, că acesta este cel dintâiu gimnaziu românesc. 

Considerând că scopul ducerii mele este apărarea și con- 
solidarea Românismului ; considerând că un milion şi mai bine 
de Români reclamă cultură superioară naţională ; considerând 
că io am servit 17 ani cu cinste și cu dreptate la acestea școale 
naţionale confesionale, împlinindu-mi datorințele mele cu cea 
mai mare scumpătate, cum arată Testimoniu(l) aci alăturat sub 
A; considerând că mă duc într'o țară depărtată și nerecuno- 
scută, unde prea ușor se poate întâmpla ca clima să nu-mi pri- 
iască sănătății mele; considerând că am o familie numeroasă, 
care reclamă să am cele mai delicate şi mai legitime conside- 
rațiuni şi îngrijiri pentru ea ; considerând că prin servițiile mele 
la aceste şcoale mi-am câștigat un titlu de drept, de merite şi 
de juste și legitime consideraţiuni; având în vedere că în trecut 
s'au mai dat concedii la mai mulţi colegi de ai mei pentru 
completarea studiilor şi pe mai mult timp; considerând că în 
ceeace privește instrucțiunea am regulat lucrul astieliu, și cu 
consimțământul on. domn director gimn., ca să suplinească stu- 
diile 6 colegi astieliu încât să nu sufere instrucțiunea nici un 
scăzământ, cum arată declaraţiunea aci alăturată sub B); consi- 
derând că unul din scopurile mele principale este și acela de 
a studia la faţa locului datinile, obiceiurile poporului macedo- 
român şi spre a-mi completa printr'un studiu aprofundat al dia- 
lectului macedo-român studiile limbei române, cu care mă ocup 
de mulţi ani serios, cum arată Testimoniul de sub C.) Din mo- 
tivele şi consideraţiunile înşirate îmi formulez cererea mea în 
următoarele : 

1. Să binevoească Onorata Eforie a-mi acorda un concediu 
de 6 adecă șease luni de zile, ca să pot merge să inaugurez 
(deschid) cel dintâiu gimnaziu românesc din Bitolia în Ma- 
cedonia, înființat de statul român pentru răspândirea culturii in- 
telectuale şi morale religioase și pentru deșteptarea și întărirea 
conștiinții naționale în Românii din Macedonia, Tesalia și Alba- 
nia, cari numără peste 1.200.000 de suflete. 

2. Spre a-mi completa studiile mele limbistice, studiind la 
fața locului dialectul macedo-român precum și limba albaneză 
(arnăuțească), al cărei studiu aprofundat poate să contribuie 

foarte mult la lămurirea cuvintelor dăcești, rămase dela Daci în 
limba noastră. 

3. Salariul meu să se plătească regulat din casa școalelor 
centrale române pe lângă chitanță timbrată și subscrisă de mine 
familiei mele, .care rămâne aici, iară ea la rândul său va distri- 
bui colegilor mei suplinitori competințele de remunerațiune, con- 
form stipulațiunilor încheiate între mine şi între dânșii. 

4. Detragerile din salariu la fondul de pensiune să se ur- 
meze întocmai ca și până acilea. 

Nutrind cea mai vie și mai fierbinte speranță că Onorata 
Eforie, luând în dreaptă consideraţiune toate motivele și toate 
împrejurările, precum și pozițiunea mea cea foarte grea, ca pă- 
rinte a patru prunci minoreni, îmi va acorda concediul cerut în 
condițiunile mai sus arătate, rămân cu cel mai profund respect 
al Onoratei Eforii 


devotat 


(ss) Dr. Vasilie Glodariu 
Prof. gimn. 


Brașov, 29 Decem. 1880. 

O mică întregire la studiile despre 
pictorul Mișu Popp publicate în 
„Țara Bârsei.“ 


In legătură cu interesantele articole publicate de D-nii Corneliu 
Comanescu şi Virgil Vătășianu despre opera pictorului Mișu Popp, 
în aşa de bine ingrijita şi apreciata revistă „Țara Bârsei“, vreau să 
dau și eu câteva complectări. 

1. Întâiu, în ce privește portretele rămase în urma lui Mişu 
Popp, vreau să întregesc numărul lor, peste cele identificate deja, 
prin mai multe portrete pe care pictorul le-a făcut diferiților notabili 
din Săcele între anii 1869 şi 1873, când a zugrăvit atât de minunat 
biserica noastră a Sf. Adormiri dela parohia din sus, sau „Biserica 
nouă“ cum îi mai zice, zidită în 1818, spre deosebire de cealaltă 
biserică ortodoxă — „Biserica veche“ a Sfinților Arhangheli a pa- 
rohiei din jos din Satulung, ridicată de moşii noştri în a doua ju- 
mătatle a veacului al XVIII-lea. 

Intre cei pictați de Mișu Popp, amintesc aici pe învățătorii 
diriginți ai școalei primare din Satulung din sus: Ion Petric — 
dascălul meu de odinioară — și soția sa Eufrosina, fiica preotului 
Ion Martinovici, d'aici din Săcele. Apoi pe Domeţiu Dogar şi soția 
sa Iuliana, sora celui precedente, ambele purtând frumosul costum 
săcelenesc de demult. Familia Domeţiu Dogar avea şi un autopor- 
tret al pictorului. Le-am văzut ultima oară aceste trei portrete acum 
vro patru ani la azilul Reuniunei femeilor române din Braşov 
și Săcele, fondat de răposata Susana Andrei Mureşianu și instalat 
în casele Capelei române din Groaveri (Braşov), unde răposata vă- 
duvă Iuliana Dogar s'a adăpostit în ultimii ani ai vieții. Aceste trei 
porirele, foarie bine executate, trebuie să se găsească astăzi în po- 
sesiunea fiicei soților Dogar, D-na Alexandrina Trif, învățătoare in 
Pianul de sus (sau de jos?), județul Sibiu. lar portretele soţilor Petric 
ştiu că sunt azi în posesiunea fostului lor ginere Vasile Meșotă, pă- 
lărier în Braşov. 

Un al șaselea portret a fost cel al învățătorului diriginte Ion 
Dorca dela școala primară din Satulung din jos şi un al 8-lea al 
soției acestuia Maria Dorca. 

Un alt portret (al 9-lea) făcut de Mişu Popp, la 1869, este 
acela al: unchiului meu Ion R. Moroianu (n. 1821—r. 1901) şi care 
se găsește azi în posesiunea fiului său Octavian Moroianu, mare 
proprietar în comuna Ferdinand (fostă Cara Murat), jud. Constanţa, 

Alle două portrete sunt ale răposaților lon Mandai (Dogărașu) 
şi soției sale Stana din Satulung, astăzi în posesia fiului lor Ion 
Mandai, mare proprietar în jud. Constanța, 

După ştiinţa mea, Mișu Popp a lăsat în Săcele vr'o treizeci- 
patruzeci asemenea portrete, dacă nu chiar mai multe. Câteva din 
ele — fără nume — sunt în posesia Astrei din Sibiu. 

2. Al doilea, vreau să amintesc ceva privitor la timpul relativ 
scurt în care Mişu Popp a executat frumoasa pictură a bisericii Sf. 
Adormiri din Satulung, având în vedere că ajutoare care să fi lu- 
crat independent nu se pot constata, zice D-l V. Vătăşianu în arti- 
colul său. Pot afirma, din tradiţiile locale, ca un fapt cert — confir- 
mat de atâtea ori de altmintrelea în convorbirile cu noi cei mai 
tineri — de neuitatul și simpaticul preot Victor Popea dela această 
biserică, admirabilul povestitor al trecutului Săcelelor, care te în- 
duioșa cu amintirile lui bogate şi variate din trecutul acestor  fru- 
moase așezări româneşti, — că Mișu Popp a avut tot timpul lângă 
el, pe când a pictat biserica din Satulung, pe pictorul italian Airoldi, 
care l-a ajutat la zugrăvire, dar care n'a făcut decât cadrele, che- 
narele tablourilor, pe când toate chipurile sfințiior le-a făcut 
singur pictorul nostru. i 

Inainte de a încheia, vreau să mai amintesc şi faptul că pic- 
tura aceasta frumoasă din biserica Sf. Adormiri din Satulung, care 
ne-a încântat ochii copilăriei noastre, a fost acoperită după vr'o 15— 
20 de ani cu un strat ușor de funingine, provenind din lumânările 
de parafină de cari s'a abuzat şi se abuzează prea mult în biseri- 
cile noastre, așa că minunatele chipuri ieşite din mâna măiastră a 
lui Mișu Popp abia se mai cunoşteau. Ba unii conducători ai bise- 
ricei, în neştiința lor și în neînțelegerea artei picturale, s'au apucat 
nainte cu vre-o 35 de ani — crezând că fac un lucru bun — să 
spele chipurile afumate ale sfinților cu apă și săpun, frecându-le cu 
o perie aspră, spre a le reda frescheța și înfățișarea lor luminoasă 
de odinioară, ceeace a și dăunat puțin valoarei artistice a unui nu- 
măr de tablouri, cum sunt de pildă cele de lângă altar. Norocul a 
fost că culorile întrebuințate de pictor au fost puternice și pictura 

bine fixată pe păreți, căci altfel s'ar fi înregistrat un adevărat de- 
zastru. In cele din urmă s'au convins și preoții și ceilalți fruntaşi 
ai parohiei că nu în felul acesta se poate curăți pictura afumată 
din biserică. Lucrurile au rămas așa vr'o treizeci şi mai bine de 
ani, până când Dl profesor Al. Lapedatu — originar din Cernatul 
Săcelelor, — fiind Ministru al Cultelor, a avut gândul bun să dă- 
ruiască bisericei din partea Ministerului ce-l conducea, cu scopul cu- 
rățirei picturei, suma necesară, trimițând şi un pictor din Bucureşti 
— expert în asemenea materie — pe DI Molda, care într'o vară, 
prin 1925, a reuşit să curețe total funinginea de pe zugrăveală, re- 
dând valoroasei opere a lui Mișu Popp toată splendoarea ei origi- 
nară. Şi cum dela 1923 s'a întrodus în Satulung lumina electrică, 
aceasta a fost întrodusă şi în biserică, astfel că pe viitor aceasta va 
fi mai puţin expusă a se afuma din nou, mai. ales dacă cei chemaţi 
vor veghea cu toată grija ca să nu se mai aprindă în biserică, pe 
cât posibil, lumânări de parafină, spre a putea păstra urmașilor 
noştri această minunată operă de artă a lui Mișu Popp, aproape 
unică în felul ei în toată țara. 

Inainte cu vr'o opt ani, primind eu vizita aici la Satulung a 
unui profesor dela Universitatea din Cambridge, a d-lui Zimmern 
— astăzi la Liga Naţiunilor — și a soției sale, i-am condus și la 
biserică, spre a le arăta minunata operă a lui Mişu Popp. D-na 
şi D-l Zimmern au rămas încântați de frumusețea acestei picturi, 
declarând că ea constituie o adevărată comoară de artă bisericească, 
din cele mai caracteristice, care face cinste țării și pe care trebuie 
s'o îngrijim şi s'o păstrăm ca pe ochii din cap. 


Satulung, Iulie 1932. 
Prof. G. Moroianu. 


29% 

Din vremuri trecute*) 
de Candid Muşlea, preot-proftesor, 
(Urmare) 
IV. 


Judeţul opidului Râșnov, Michael Eiven, arată, în o adresă 
în |. latină, că după moartea preotului român Radu Lupu, la 
alegerea făcută a întrunit cele mai multe voturi Oancea Balca, 
care a slujit 8 ani de zile ca dascal în Bran. Diregătorii satului 
sunt mulțumiți cu el și cer să fie recomandat spre a îi sfințit. 

* 


In acelaș timp loan Breţcan, care a slujit până acum ca 
dascal la biserica din Râșnov, cere şi el să fie recomandat, căci 
și pe el îl voieşte o parte din sat. Magistratul Brașovului îl re- 
comandă și pe el. 

* 

La 21 Martie Magistratul îl recomandă pe O. Balca, iar 
la 21 Aprilie decide ca Breţcan să aibă răbdare până ce se va 
ivi o nouă vacanţă. 

E? 

In 26 Aprilie 1779 se prezintă Magistratului o adresă de 
următorul conţinut, în 1]. germană: 

După ce prin moartea nu de mult întâmplată a Popii 
Radu Lupu, în Râșnov a devenit vacant un loc de preot, gine- 
rele lui, Oancea Balca şi-a dat toată silința să ajungă el preot, 
şi prin diferite apucături i-a și succes întru câtva să atragă o 
parte a locuitorilor, dar cei mai bătrâni și mai cu minte s'au 
declarat pentru mine. Balca de profesiune e cojocar, și n'a slujit 
niciodată în biserica din Râșnov, nici nu are cunoștințele ne- 
cesare pentru acest post, ba nici nu s'a arătat vrednic deel 
prin viața pe care a dus-o până acum. Eu am slujit un timp oare- 
care cu credință şi cu cinste ca dascăl și mi sa și promis că 
la prima vacanţă voiu fi chemat la preoție. In slujba mea m'am 
purtat totdeauna așa, încât nici unul nu mi se poate pune cât 
de puțin în drum, așa că, conform scrisorilor de recomandație 
dela protopopul Petru, ca și dela d-l loan Boghici, ctitor al bi- 
sericii din Râșnov, ca și dela Popa Stoica, am fost declarat cei 
mai vrednic pentru acest post. Rog deci On. Magistrat să-mi 
dea şi el o recomandație în acest scop. Semnat: Iuon Breizkân, 


ă . 
Dăszkăl in Rosenau. 
* 


*) Vezi No, 4. 

V. 
Copie”) 
Prea cinstit Magistra! și nouă prea milostivi şi stăpânitori - 
Domni ! 


Noi cei mai de jos, care ne vom iscăli, săteni dela Cernat, 
facem umilită jalbă după a noastră lipsă și trebuință pentru 
cererea a ne da voie ca să ne facem o sfântă biserică, după 
cum știe Măria Voastră că am cerut prin Cinstitul Magistrat din 
voia și puterea Inălțatei Gubernii şi a preaputernicei Impărăţii, 
având voie și slobozenie, ne este de lipsă. Jară nu prin voia au 
blagoslovenia Ecselenţii sale Vlădica dela Blaj, că noi nu suntem 
de supt ascultarea au stăpânirea /cselenţii sale. lară neputându-se 
după voia noastră ca să fim odihniţi, mai bine oam îi lipsiţi 
nu numai de Biserică ci încă și de locurile noastre, pentru care 
cu mare rugăminte cădem la mila și bunătatea Cinstitului Ma- 
gistrat, ca cum până acum din 'ceputul nostru aici, și după 
aceasta să fim mângăiaţi şi păziți întru starea noastră și odihna. 
Pentru care și noi rămânem mulțămiţi și supuşi atuturor porunci 
împărătești și domnești, aceasta: — (Cu cirile). 


Noi săteni de la Cernatu 


Neagoe Ardealea Pârvul Jantea Vlad Cojocariul 
Pătru Comşia Radul Jugănariul Ion Piţă 
Radu Boroși MIL.l Comșia Ion Poenariul 
Radu Țucelea Jon Burdiloiul Dumitru Răvoiul 
Radu Popia Ion Tomoșoiul Voicul 'Tomășoiul 
Oprea Țârcă Stanciul Moţoe Stoica Căciulă 
frimia fârcă Vasii Moţoe Gheorghe Giuclea 
Stan Albuleț Radul Pasăre Stan Țârcă 
Radu Ardelia Radul Sulul Stan Gavăt 
Văsii Pârlea Ion Giolea Enea Blebea 
Ion Giuchia Ilie Tomoșoiul Bucur Sulul 
Bucur Solul Ene Gologan Radul Pârvan: =: 
Vlad Olteanu! Stoica Crongral(?) 
Ion Bucșea Cârstea Moţoe 

VI. 


Cererea oamenilor din satul Prejmiru pentru Dascalul Ni- 
colae precum că cu voia lor poftesc ca să li să mai dea un 
preot lângă Gheorghe popa al lor, anume toţi cei de jos să vor 
iscăli: 


*) Originalul s'a trimis guvernului. 

Gociman bătrân Ion Mihai Frateşi 
Gociman Andreiu Corator mare lon Frateși 
Stan Chiperea Petrea Petrică 
Oancea Frateși Oancea Drângă 
Toma Mieret Oar.cea Frateși 
Frățălă Colt Toader F'rateşi 
Necula Mireţ Necula Comşa 


Oprea Drângă 


Aceşti toți din faţă înaintea mea Sau iscălit şi voiesc. Am 
scris eu Popa Radu Teampea cu zisa dumnealor. 


1778 Nov. 2 în Sche(i) Brașov. 
(Cu cirile). 
* 


Acest diac anume Nicolae Frateă din satul Prejmir născut 
crescut este cunoscut de noi cum s'au purtat în dăscălia lui cu 
cinste și cu dreptate și vrednic ar fi ca să fie preot după cer- 
moniile (sic!) Bisericii noastre dându-i-se și carte dela cinstiţii 
şi luminaţii domnii noștri după porunca înălțatei măriri și Vi- 
careșul nostru în Sibii văzând dreptăţile și vrednicia lui, îl va 
slobozi a merge la Buda la Domnul Vi(ă)dica Sofronie Chiri- 
lovici şi-l va preoţi, pentru aceea şi eu îl întăresc cu pecetea 
și iscălitura mea că este om vrednic de preoție. 1779 Febr. 5. 


L. $. Prot. Petru m. p. 


* 


In certificatul dat de diregătorii sași ai satului, la 20 Febr. 
1779, se arată că acest Neculai al (lui) Mihail Frateş e de ori- 
gine din o familie foarte veche (uhralt) şi născut din familie 
preoțească din Prejmer. A slujit 7 ani ca dascal la biserica ro- 
mânească, purtându-se cinstit și fiind sârguincios, așa că nimic 
Tău nu se poate spune despre el. Românii din târgul acesta sunt 
împreună cu grădinarii(?), Stuparii şi Ţiganii, aproape 200 de 
gazde. Ei cer ca acest dascal să fie preoțit, ca să fie doi căci 
ei sunt mulți la număr, și uşor se poate înbolnăvi preotul şi 
nu pot rămânea fără păstor. Cererea lor e îndreptăţiță și li se 
poate împlini. 


“ * 


In o adresă, în limba germană, semnată de Andrei Goci- 
man și Toma Mireţ, în numele tuturor Românilor din Prejmer, 
ei spun că s'au înmulţit foarte tare și un singur preot numai cu 

foarte mare greutate poate îndeplini toate serviciile. — Lai 
Martie Magistratul îi dă scrisoare de recomandaţie pentru a fi 
sfințit. 


VII. 


Diregătorii saşi ai satului Bod eliberează un atestat das- | 
călului Simeon Stoian, în care arață că e născut acolo, a servit 
ca dascăl la biserica de ritul vechiu, are purtare foarte bună 
și după moartea preotului de acolo, care i-a fost socru, Popa 
Vasie Gălbioari, cu învoirea tuturor locuitorilor români din sat, 
vrea să ajungă el preot. având și calitățile cerute pentru acest 
post. Il recomandă deci forurilor superioare. — Atestatul e datat 
18 Febr. 1779 și e semnat şi de preotul săsesc lohann Sallmen 
şi de juraţii bisericii române: luon Nyagul s., luon Misarke, 
luon Miretz, Sztân Flenke, luon Nikulle, Komân Petriscan, Sztân 
Koka, luon Nyâgul jun., Gyorgye Miretz, Ilie Nân, Sztân Czen- 
tzerân, luon Oantse, luon Korbul und gessamte iibrige. 

La 1 Martie acelaș an Magistratul îl recomandă şi el pe 
Stoian pentru a putea îi sfințit 


VIII, 


Măriei Sale Cinstitului, Vrednicului și Intresului Domni Domni 
Cinstitului Magistrat. 


Cu plecăciune ne rugăm să se milostivească ca să rându- 
iască să facă un preot tinăr ajutor la Sfânta Biserică. Pentru 
care acum ne rugăm și cunoaștem și pricepem pe Stan, fecioru 
preotului Sran Crăciun, care este blând, ascultător, temător de 
Dumnezeu și păzitor la Biserică, nebeţiv și negâlcevitor până în 
ziua de astăzi. Rugăm să se rânduiască să îie ajutor lângă taică- 
său până după moartea vre-unui preot şi atuncia cum se va 
milostivi Cinstitul Magistrat să-l rânduiască, să aibă şi poporu, 
sau norie. De aceasta ne rugăm. (Ortogr. ungurească). 


Signat Zârnești A. 1779 Slugi plecete 
die 26 April. f luon Sztdihul Biroul 
? Brdtul Picskul porgâr 
f luon Petru Szpurkes porgăr 
T Aldea Sond porgării 
Shi szeteni Zerneșteni, enpreune szlugi 
plekâte. 
Szkriszâm ku zisza â lor 
Iuon Cosztândin Logofet. 

Prea milostivilor C(instiţi) Domni Domni ai Cinstitului Magistrat. 


Din această scrisoare cu arătare tuturor cărora să cuvine 
a şti, pentru că viind înaintea noastră popa Stan Crăciun şi cu 
doi pârgari din satul Zărneşti și cu carte dela alți săteni și 
dela popi, cerând ca să facă pă feciorul popii lui Stan pă diacul 
Stan popă în Zărnești, cu așa condițion fiind că's popii slabi - 
și bătrâni, și tatăl diacului poftește ca să n'aibă altă parte dela 
biserică, diacui popindu-să fără decât să trăiască cu tată-său 
într'o parte cât va trăi tată-său. lară murind tată-său, să rămâie 
el în loc,ori murind alt preot, va rămânea în loc. Care noi cer- 
cetând pă numitul diac, l-am aflat a fi învățat și vrednic de a fi 
popă, pre care vâ-l arătăm și vâ-l recomenduluim Măriilor 
Voastre, ca fiind cu voia Măriilor Voastre, să i să dea o carte 
de slobozenie a îi popă. După slobozenia Măriilor Voastre şi a 
mea, vom scrie şi noi la Domnul Vicarișul nostru neunit la Cins- 
titul Conzistorium în Sibii, de-i va da carte de slobozenie și va 
merge de să va preoți la Buda de Domnul Vlădică Sofronie 
Chirilovici după înaltă poruncă a prea luminatei Măriri. S'au 
dat în Brașov. 1779 Apr. 28. (Cu cirile.) 


Prot. Petru m. p. 
La 29 Aprilie Magistratul decide să-l recomande. 

O piatră pentru adevăratul monument 
al lui Șt. O. Iosif 
— Contribuţie biografică — 
De G. Maxim-Burdujanu 
(Urmare) 
il: 1901—1908. 


„Dar creadă cine cum o vrea, 
Cum crede să-și aleagă; 
Nu-s doine ca în țara mea 
Pe lumea asta *'ntreagă“. 


Şt. O. losif venea cu material mult şi mai ales plin de spe- 
ranțe mari în puterea cuvântului din pumnul de rod aruncat de 
„Semănătorul“... „Intre colaboratori e Chendi, Zaharie, Virgil, cred 
şi Anghel, prin urmare toți ai noştri“, şi reuşita era sigură: 
„revista cred că o să meargă. E vorba nici mai mult nici mai 
puțin decât de o redeşteptare națională. Iţi poţi închipui deci cu 
câtă dragoste voi lupta eu“,—sunt cuvintele din ultima scrisoare din 
Neuburg. Versul îi stătea în ajutor, iar sufletu-i închidea toată 
puterea ce-l mâna pe poet în această mişcare. Era foarte conştient 
de noua mişcare literară, la care se înrola cu toate puterile lui 
de muncă. lIşi dădea mai ales seama de viitorul acestei mişcări 
şi de rolul ei cel mare în regenerarea națională. Forţele erau gata, 
planul fusese infiripat încă de la Paris, doar numai omul care să 
transforme totul în acțiune lipsea; dar iată că încurând îl şi gă- 
sesc: D-l N. Iorga. Şi mişcarea cea nouă avea multe de întâm- 
pinat: „indiferența publicului, datorită lipsei de cultură, de edu- 
cație, mai ştiu eu cărui viciu de organizație socială“, pentru înlă- 
turarea cărora trebuia o generaţie de sacrificiu : „Nimeni nu-şi da 
încă seama de importanţa acestei mişcări. 

Vei vedea mai târziu — scria poetul lui Savel şi — abia atunci 
veţi şti că întotdeauna trebue să fie o generaţie de sacrificiu“.1) 

Anul 1901 aducea cu sine şi traducerile din H. Heine: „RO- 
manțţe şi Cântece“ — Steinberg 1991 — traduse în Bavaria, precum 


1) Luceafărul 1919, 366. 

și altele de mai mare importanţă: primul număr din Semănătorul 
conţine cele trei sonete „clasice“ ale lui Iosif, care încuraja și în- 
trema tinerii colaboratori ai vremii cu versurile: „Veniţi atunci şi 
vă cunoaşteţi fraţii“, versuri: devenite motto pentru apelul tipărit 
de „Maturanţii“ liceului din Braşov, printre cari se afla şi pove- 
stitorul acestui fapt, D-l H. P. Petrescu.!) 

Odată cu ocupaţia de la Semănătorul, Şt. O. I. avea şi pe 
acea de bibliotecar — „custode“ — la biblioteca Fundaţiei Caroi 
|. Versurile poetului cuceriseră publicul prin „forma ușoară şi săl- 
tăreață a poeziei populare, întrebuințată de Iosif, iar de când Pa- 
triarhalele îşi făcură apariţia şi când el urcă şi tribuna Convorbi- 
rilor (literare), locul îi era asigurat prin originalitatea inspirației 
lăsând în urmă poeţi ca: R. Rosetti şi H. G. Leca“; căci Iosif, în 
bucuria generală a publicului, însemna: „umplerea golului prin 
lipsa unei note originale în poezia contemporană“. Versurile poe- 
tului dădeau pe faţă predispozițiile sale sufleteşti, dragostea sa 
pentru caracterul național — romantic al poeziei“. Așa scriea în 
1903 II. Chendi, deschizându-şi cu Şt. O. 1. seria de „portrete 
literare“ şi adăogând pentru losif în ceeace priveşte sonetele sale: 
„sunt o adevărată mărturisire de credinţă... cu fondul puternic, ră- 
zimat pe dragostea de lege şi țară, pe eternele aspirațiuni ale: 
neamului““.2) 
| Putem spune că la începutul „Semănătorului“, losif era su- 

fletul mișcării, şi de lipsa căruia aveau să se plângă ceilalți semă- 
nătorişti — cum o spune G. Murgoci, — atunci când mai târziu, 
losif îi părăsi: „Am desfășurat o muncă de sutlete tinere și în- 
verșunate, dar obișnuite cu munca; am făcut ce am putut, dar 
când losif ne-a părăsit, n'am mai putut face nimic. El de altfet 
intrupa ființa Semănătorului. de la început“'.5) 

La Convorbiri, unde de asemenea trimitea versuri, îl aflăm prin 
Ianuarie 1902 cu „Poezie“,*) iar în luna Februarie şi următoarele 
Iosif publică poemul „A fost odată“, început — am văzut — încă 
departe de țară şi tipărit în volum de-abia în 1903. Tot în acest 
timp prietenia cu Anghel se strânge din ce în ce până la cola- 
i 


1) Revista Teatrală, 1913, 247. 
2) Voința Naţ. 20 Iulie, 1903. 
3) Flacăra, 1913, 293. 

4) Poezii, 1901—1902, 44. 

botare, chiar în acest an, 1902, şi anume cu traduceri din Ver- 
laine : „Amorul sfărâmat“ şi altele, apărute tot în Convorbiri lite- 
rare. Singur Iosif mai dă în aceeaşi revistă: „Nu este aşa“, „Al- 
bastră-i zarea“ ambele publicate în Octomvrie 1902. Acelaş an îl 
primeşte pe Iosif, împreună cu alţi scriitori, şi la Dumbrăveni, 
jud. Botoşani, cu ocazia desvelirei bustului lui M. Eminescu din 
grădina boerului Ghica şi cu acest prilej poetul scrise versurile: 
„Epitalan de Vară“, „Cântec Pribeag“, publicate în Convorbiri, 
Aug. 1902. Cam tot în acest an îl vede, cred, pe Iosif la Funda- 
ție şi D-l H. P. P.: „La Fundaţie dacă nu supraveghia pe lectori, 
în timp ce-şi corecta manuscrisele, atunci se plimba printre me- 
sele de lectură, bucurându-se că vede lucrând un student român“, 
Ba odată se apropiase și de povestitorul acestor rânduri şi pu- 
nându-i blând mâna pe umeri, îi zise: „ai tot ce-ţi trebue?“1) 
Iosif publicase până acum, înainte de lulie 1903, „trei volume de 
poezii şi trei de traduceri“ pe care le precizăm: e vorba de vo- 
lumul „Patriarhale“ 1901, „Poezii 1901—1902“ şi „A fost odată“ 
1903; Chendi, ori nu cunoştea volumul „Poezii“ 1897, ori îl nu- 
măra şi atunci lăsa Ja o parte povestea în versuri „A fost odată“; 
credem mai curând, că neglija — poate din aceleași motive amin- 
tite mai sus — volumul poezii 1897. Ținând seama şi de infor- 
maţia D-lui Dragnea, vom zice: Iosif publicase, până în acest 
an 1903 Iulie, cinci volume de poezii originale, adică cele patru 
citate mai sus plus volumul „Poezii“ 1892, ed. Flacăra; iar cât 
priveşte traducerile avem : Î. Poezii alese din Petâfi. Craiova 1896 
sau poate „Apostolul“ şi alte poezii, Buc. 1896 — căci nu putem 
preciza deosebirea între aceste două volume sau eventuala lor 
contopire ca fond. 2. „Romanţe și Cântece“ 1901; 3. „Traduceri“ 
din Paul Verlaine 1903. Chiar și fără amplificarea ce-am făcut-o, 
__putea Chendi, în 1903, să scrie cu drept cuvânt: „losif are astăzi 
o reputaţie pe care n'o întrece decât aceea a D-lor Coșbuc şi 
Vlăhuţă“, căci fondul poeziei sale, forma cizelată până la perfec- 
țiune, versul curgător ca al poeziei populare, îl făcea: „să se 
apropie de Eminescu în îmbinarea poeziei culte cu cea populară“, 
şi era ales să fie cântăreţ al rasei sale, protest viu în contra pa- 
lizilor musageţi streini“, nefiind Iosif „nici idealist sectar nici şo- 


1) Revista Teatrală, 1913, 248. 

vinist, ci numai afirmarea geniului său propriu şi creator al poe- 
ziei Patriarhalelor“. 

Dăm mai departe din acelaş: „dintre toți tinerii noștri poeţi 
losif singur întruneşte cele trei calități principale, care casacteri- 
zează talentele adevărate: î. Legături distincte cu neamul său, 2 
cunoaşterea trecutului literar şi istoric al acestuia, 3. puterea ori- 
ginară de a crea“.!) Rolul ce i se cuvinea lui losif, acum în 1903, 
ar putea fi prezentat şi aşa: cu  „Patriarhale““ îşi desvăluie ca- 
litățile sale creatoare şi se afirmă ca întemeietor al poeziei „patri- 
arhaliste““; cu „Sonetele“, pe lângă isvorul de inspiraţii, ce-l reco- 
mandă generației timpului său, mai adaogă şi profesiunea sa de 
credință în noul curent literar, el însuşi anunţându-se doar numai 
ca un „sol“; iar cu activitatea de la Semănătorul, losii realizează 
practic şi îndrumează tacit noua mișcare, păstrându-și tot timpul 
individualitatea. Este în această caracterizare provizorie şi nepre- 
tențioasă, cred, mersul ascendent al celor trei etape în desvoltarea 
talentului iosefian, căci ceeace crează mai târziu, şi numai până 
la 1905, este extinderea puterilor sale creatoare afirmate până 
acum, iar după această dată 1905, nu-l mai întâlnim decât pe 
losif traducătorul, rămas la aceeaş treaptă a ascendenţei sale. Cât 
priveşte pe losif-Anghel şi opera lor de colaborare, aceasta închide 
o lature cu totul aparte, mai ales când vom vedea cum colaborau 
şi ce este al unuia şi ce este al altuia; în treacăt spus, Iosif, în 
colaborare, a rămas el, iar Anghel a însemnat une-ori pentru dân- 
sul numai acel „ghes la muncă“ de care am auzit vorbindu-se 
adesea. 

Alte-ori Anghel era acela care — după o mărturisire per- 
sonală a d-nei N. N. — dicta, plimbându-se prin cameră, în timp 
ce Iosif, în rol de secretar, ca odinioară la Caragiale — scria .... 
Căutând figura poetului din această vreme, găsim că acel copil 
„Cu ochii mari, limpezi întotdeauna miraţi, de par'că-și ziceau : ce, 
caut eu aici ?** pe care, în 1893, „îl puteai înviora cu o glumă, 
cu un cântec“, nu se prea schimbase în cursul acestor zece ani: 
„de se lipea de vre-unul din prieteni, nu se mai despărția cu 
zilele“, iar*de-l lăsai singur „rătăcea, rătăcea, până-l regăseau sau 
se alipea de altul“.... — zic pe acelaş Iosif il cunoaște, în 1903, 


1) Voința Naţională, 1903, 20—VII. 

şi d-l M. Sadoveanu: „un om rar şi un prieten nepreţuit, ceeace 
nu li se întâmplă totdeauna artiştilor, doar numai că... o pală 
castanie de păr rebel, nesupus de pieptene, îi atârna totdeauna ca 
o aripă peste frunte“ ... în colo „ochii mari, căprui și limpezi,... 
mijlociu şi slăbuţ, domol, sfios în mișcări.“4) 

Locuinţa lui, din acea a unui pribeag, se transformase în 
acea a uni boem: „locuia în chilioara neorânduită şi plină de 
umbră. Când îşi părăsea culcuşul, ştiut de prea puţini din ai săi, 
se întâinea cu prietenii la Durieu, la Cafeul Bulevard, sau se 
plimba împreună cu ei sub castanii înfloriți a doua oară“ ne po- 
vesteşte acelaș. 

Prietenii şi-i iubea mult, deşi trăea foarte retras; dar dra- 
gostea poetului îmbrăţișa şi pe acei mulți prieteni anonimi, obij- 
duiţi, despre care tapt ne încredințează V. S.: 

„Are o simpatie deosebită pentru lumea muncitorilor, în spe- 
cial pentru tipografi, pe care-i cunoaşte mai deaproape“. Atunci 
când d-l N. lorga aranja şezători literare între scriitori, cari apă- 
reau cetindu-şi operele  decurând compuse, abia simţit, se stre- 
cura din când în când printre ei şi Şt. O. 1. „timid apare pe scenă 
de-și recită poeziile, însă cu atâta căldură comunicativă; ştie să 
dea un glas de duioșie, ce pare a veni de departe din țara du- 
rerilor şi a energiei *-) 

Nu cred că uşor se lăsa înduplecat poetul să apară pe scenă» 
şi cred că numai rar se va îi întâmplat să asculte publicul bu- 
cureştean glasu-i plin de duioșşie. 

El îşi cunoştea — am văzut mai sus — prea bine măsura 
talentului său și, totuşi, versu-i odată alunecat din pană, adesea 
avea să mai dea ochii cu poetul; încă mult avea să mai îie ci- 
zelat până să-și primească locul bine stabilit în volum. Despre 
aceasta ne-am putea şi mai bine încredința, luând în mână vo- 
lumul „Poezii 1893—1908“, care reprezintă selecțiunea făcută de 
poet între poeziile sale. Apoi era prea sincer ca să nu-şi des-. 
tănuiască, celor ce-l înțelegeau, lipsurile sale intelectuale, fapt ce 
am văzut mai sus ; iar cât priveşte ceeace stăpânea cu dinadinsul 
atunci era deajuns să se prindă în vorbă, c'apoi aveai ce învăţa 


1) Insemnări Literare, 1919, 3. 
2) Luceaf. 1919, 366. 

D-l E. Lovinescu, regreta moartea timpurie a poetului prin cu- 
vintele : „de-ar mai fi trăit câțiva ani Shakespeare și-ar fi găsit 
un tălmăcitor integral în limba română.“ :) 

Regretul îl putem menținea numărând şi pe alţi „traduşi“ 
mai mult sau mai puţin de jumătate fericiți: Petofi, Heine, Wag- 
ner, Uhland etc. Lui Iosif, dacă-i lipsea siguranța mânuirei _lite- 
raturei universale — cum singur spunea ... cunoştea totuși câţiva 
autori străini, pe cari nu numai că-i înțelegea, dar structura su- 
fletului său se identifica cu a acestora. — lată ce scrie, despre 
aceasta, V. Savel: „Graţie lui (losif) fac cunoştinţă cu o mulţime 
de poeți germani şi unguri, despre care îmi vorbeşte ceasuri în- 
tregi. Are în buzunar aproape întotdeauna, unul sau două vo- 
lumaşe““.?) 

Și aceasta se întâmplă numai în societatea prietenilor săi, 
căci în aceea a pseudo-scriitorilor şi criticilor nu-l prindeai. Prin 
firea-i conştiincioasă, ura acele discuţii lamentabile şi pretenţioase, 
ce se pierd în definiţii, caracterizări literare şi înregistrări ale 
poeților existenţi şi neexistenți în școli. In modestia lui nu dorea 
să se vorbească niciodată despre lucrările lui, ci „mai bucuros 
stă de vorbă despre alţii“, scrie acelaş Savel. Am arătat mai sus 
că timpul îi era împărțit între „Fundaţie“ şi „Semănătorul“; nu 
cunoştea altă cale pânăce nu cunoscu pe d-na Natalia Negru. Dar 
până la N. N. să ne întoarcem la Biblioteca Fundaţiei unde „losii 
a rămas până la moartea sa“, când lăsă „fotoliul“ fratelui său 
„medic mort în timpul războiului mondial“. 

Cine ar fi intrat, l-ar fi văzut așa cum l-a cunoscut şi V.S. 
„arare-ori îl văd ridicându-se din fotoliu şi făcând turul sălilor 
de cetire. Tot timpul stă la masă și ceteşte cu ochii neridicați de 
pe carte. In mâna dreaptă ține o ștampilă pe care o aplică foii 
ce-i întind studenţii, cari părăsesc sala de lectură.“ In aceeaș stare 
de adâncă preocupare literară, cât şi de întrebuințarea cât mai 
folositoare a timpului petrecut în acest imperiu al cărţilor, rămânea 
poetul și după închiderea bibliotecii pentru cititori: „când se în- 
chidea biblioteca, el continua totuşi să citească şi mâna lui me- 
canic parcă pune ştampila pe îoile ce i se așează pe birou.“ Bi- 


1) Critice |. — ist, Sem. 1925, 172. 
2) Luceafărul, 1919, 366. 

blioteca, pe care nu o putuse avea acolo în țară străină, o găsise 
la el în patrie, căci la Şt. losif dragostea de carte făcea parte din 
patrimoniul de moştenire intelectuală dela acel „tată venerabil per- 
dut în fraza latinească a Analelor.. ..“ Munca intelectuală dela 
Fundaţie îl va fi sleit de puteri, totuşi cu câtă dragoste își în- 
drepta paşii spre „Semănătorul“ când, în fine, uşa Fundaţiei se 
închidea şi pentru el. Acolo, la Semănătorul, îl aşteptau sumedenie 
de versuri, care mai de care dornice să vadă coloanele viguroasei 
şi tinerei reviste ; şi mult nu-i trebuia poetului redactor ca să ştie 
cu cine are de-a face în cele scrise. Deosebită atenție dădea poe- 
ziilor; iar dovada că iubea mult mai mult poezia cine n'a auzit-o 
sau cetit-o: 


„De ce n'am zece vieţi, 
Să te cânt natură 2“ 


Acelaş îndrăgostit al versurilor se recunoaşte şi din rân- 
durile scrise de poetul însuşi: „cetesc mai mult versurile, caut 
sufletul nou care abea se desprinde. 

Dela primul vers ştiu dacă am de-a face cu un poet, 

Poetul are întotdeauna ceva de spus, ceilalți sunt banali“ ; 
iar cât priveşte dorințele — uneori ascunse — ale autorilor poetul 
le ghicea numai decât: „cine ştie ce scopuri urmăresc ei. Poate 
publicarea numelui, vanitatea de a şi-l vedea tipărit. Să citeşti 
scrisorile care însoțesc poezia sau proza lor. Toate exprimă ace- 
leaş platitudini.... mau scârbit.“!) Ştia mai ales să preţuiască 
modestia, cunoscându-i şi măsura: „cei care au talent îşi trimit 
poezia sau nuvela însoțită de câteva rânduri în care tremură 
sfiiciunea sufletului lor“, căci o „primă calitate a omului de talent 
e să fie modest“. Și contra recomandărilor literare, se ridică — 
poate de multeori şi amărit de ceeace se petrecea pe la cele re- 
viste — cu hotărîre: „lucrarea literară se recomandă singură, nu 
are nevoe de protectori, în literatură drumul ţi-l faci singur.“ Iși 
amintea desigur de felul cum răsbătuse până la locul ce-l cu- 
cerise prin modestia şi puterea talentului său; şi vie îi va fi fost 
în minte „scrisoarea atingătoare“, ce întovărăşise primele sale ver- 


!) Luceafărul 1919, 366. 

suri la „Viaţa“ lui Vlăhuță, căruia poetul îi devenise cu adevărat 
discipol şi fiu sufletesc demn de maestru. E drept că unui sen- 
timental ca Iosif, mai ales atunci când pune atâta suflet în jude- 
carea talentului, i se putea să se înșele câte odată, şi-mi pare că de 
fapt aşa a fost cu privire la |. Păun Pincio: „Mi-aduc aminte, am 
întâlnit la Roma?) pe P. P.; e aproape necunoscut. 


Vei vedea însă că va veni şi ziua lui“, — spunea poetul 
lui V. $. 
(Va urma) 
90% 
L-A) 


2) Nu cunoaștem nimic despre un drum al poetului prin Italia, dar îl 
presupunem atât pentru e! cât și pentru acele: „Napole“ cu „mandoline ce'm- 
gână serenada“. 

Revizionismul maghiar 
— în lumina istoriei politice şi diplomatice — 
de Caius Bardoși. 


Politica internaţională este dominată de o nevroză ce se 
maniiestă prin curente de opiniuni variabile și contradictorii. 
Noul echilibru european, creat prin tratatele de pace, este, încă, 
neconsolidat. În mod firesc, sacrificații acestui nou echilibru 
sunt nemulțumiți. Sistemul tratatelor de pace a provocat o reac- 
ţiune. Reacţiunea se lățește prin propagandă și agitație. Asitel 
s'a născut revizionismul, adecă lupta pentru revizuirea tratatelor. 

Presiunea crizei economice actuale pare a fi slăbit con- 
ceptul clasic al sanctităţii obligaţiunilor contractuale, nu numai 
în dreptul privat, ci și în domeniul politic. Popoarele, însetate 
după stabilitate și liniște, încearcă să elimine nemulțumirile po- 
litice, pentru a deschide noi orizonturi unei cooperări interna- 
ționale. Pe această cale, se speră a se ajunge la o refacere a 
încrederei sdruncinate și la o asanare a vieţii economice pa- 
ralizate. 

In aceste circumstanțe, modificarea tratatelor de pace a de- - 
venit un subiect de actualitate. Conferinţa dela Lausanne a li- 
chidat problema reparaţiunilor, una din sarcinile cele mai im- 
portante, impuse învinșilor războiului mondial, trecându-se la o 
formulă de lichidare prin compensațiuni. 

Revizionismul nu s'a oprit, însă, aici. Abolirea totală a com- 
pensațiunilor financiare, suprimarea culpabilității la provocarea 
războiului mondial, egalitate de drepturi în domeniul înarmărilor, 
sunt noile baterii de asalt ale revizionismului. lar centrul de 
atac rămâne ideia restaurării teritoriale a țărilor mutilate prin 
tratatele de pace. 

Aici, Ungaria joacă un rol de mare vedetă. Cu prodigali- 
tate megalomană, s'a montat, pe scena opiniei internaționale, 
patetica tragedie întitulată „Csonka Magyarorszdg“. Adevărat că 
cheltuelile acestei înscenări s'au acoperit din împrumuturile largi 
ale străinilor păcăliți. Astăzi, finanța internațională începe să 
înţeleagă că enormele ei investiții din Ungaria, destinate unor 
scopuri constructive şi productive, s'au irosit în fum de tămâie 
patriotică, la altarul propagandei revizioniste. | 

Totuși, milioanele de peng6, risipite în toate centrele Eu- 
ropei şi ale Americei, au isbutit să încolțească ideia revizioni- 
smului maghiar. La Roma, Londra, Washington, există lume care 
simpatizează, pe față, cu revendicările Ungariei. Urmărind de- 

strămarea Micei Antante francofile și penetrațiunea influenţei ita- 
liene în Europa Centrală, iar, de altă parte, modificarea statului 
colonial african şi expansiunea imperialistă a fascismului, — 
Mussolini încurajează, metodic și persistent, ideia revizionistă. 


Anglia oficială are tot interesul să apere intangibilitatea 
tratatelor, care îi asigură egemonia mondială. Supremaţia bri- 
tanică în ludia răsvrătită a lui Gandhi, în China sfășiată de 
lupte militare și civile, în Egiptul curentelor Wafdiste, în Irlanda 
succesionistă a lui de Valera, în Malta italofilă, în toate domi- 
nioanele emancipate, — depinde, pretutindeni, de respectarea 
tratatelor, care au consacrat dominațiunea planetară a „Union 
Țack“-ului. Asta este politica oficială. 


De altă parte, un magnat influent de presă, ilustrată și 
sensațională, Lordul Rothemeere, cunoscut și sub porecla de 
„press-lord of Fleet-Street“ (lordul presei din Strada Sărinda- 
rului a Londrei) a înțeles că revizionismul maghiar este „a good 
business“. In definitiv, situațiunea materială şi influența morală a 
unui Protector suprem al Ungariei nu este un lucru de dispre- 
uit. Mai ales când, în Anglia, lordul nu joacă nici un rol po- 
litic. Nimeni nu știe cărui partid aparţine. Și așa, lordul din 
Fleet-Street strecoară, între matchuri de golf sau kricket și crime 
raportate dela Scotland-Yard, între fotografii de stele cinema- 
tografice şi romane seriale, — câte un antrefileu concentrat de 
propagandă maghiarofilă. 


Prin urmare, în Anglia, politica oficială a Foreien-Office-ului 
este prudentă și rezervată, dacă nu chiar militant antirevizio- 
nistă. Insă, o secțiune a presei agită, intermitent, o campanie 
simpatizantă cu revizionismul maghiar. 

Au trecut peste o sută de ani, de când Prezidentul Sta- 
telor-Unite, 7. Monroe, şi-a rostit istoricul său discurs, prin care 
preconiza drepturile Americanilor de-a stăpâni America, fără a 
tolera un amestec străin; însă, de altă parte, fără a angaja po- 
litica externă americană în complicațiunile internaționale ale 
lumii vechi. Războiul mondial a rupt, pentru o scurtă perioadă, 
această tradiție de indiferență şi non-intervenție americană, față 
de Europa. După războiu, politica Casei Albe a revenit la ve- 
chea ei izolare. De aceea, America oficială, cel puţin la apa- 
rență, se desinteresează faţă de agitaţiile revizioniste sau anti- 
revizioniste, 

Insă, politica externă americană nu este condusă numai de 
Prezident şi de Secretarul de Stat. Democraţia americană a in- 
stituit un control parlamentar suveran asupra afacerilor străine. 
Mai ales Senatul joacă un rol decisiv, în acest domeniu. Se- 
natul este condus, în ce privește raporturile internaționale, de 

faimosul „Foreign Relations Comittee“.!) Or, unul din senatorii 
cei mai influenţi și cei mai combativi ai acestui comitet, este 
senatorul Bora. Acest senator, de altcum veșnic opoziționist, 
pare a fi un aderent al revizionismului. Cazul lui este, încă, 
izolat. lar opiniunile lui nu au pătruns în Casa Albă. Totuşi, 
propaganda revizionistă, în special maghiară, este foarte activă 
în massele americane, 

Pe scurt, Mussolini în Italia, Rothermeere în Anglia şi Bo- 
rah în America s'au constituit în şampioni ai revizionismului, Evi- 
dent, acțiunea lor este contrabalansată de alte interese politice. 
Spre pildă, revizionismul lui Mussolini nu va consimți niciodată 
la cesiunea Tirolului, pe care Austria îl consideră german. Chiar 
un „Anschluss“ austro-german întâmpină opoziția hotărită a 
Dictatorului din Palazzo Chigi. Prin urmare, revizionismul ita- 
lian este cam echivoc, pentru a nu-l califica machiavelic. 

Dar, cu toate acestea, ofensiva revizionistă este o realitate 
internațională. Berlinul, Budapesta şi Sofia au găsit puncte de 
sprijin la Roma, Londra și Washington. In fața ofensivei, apă- 
rarea devine un imperativ categoric. 

Trebuie să recunoaștem, însă, că apărarea anti-revizionistă 
este slab organizată. Invingătorii dorm pe laurii victoriei, cu 
conștiința liniştită a dreptăţii seculare, care a fost consacrată 
priv tratatele pe pace. Decât, această atitudine nu este lipsită de 
riscuri, într'o atmosieră internațională încărcată cu posibilități 
potenţiale de schimbări neprevăzute. De aceea, repetăm : apărarea 
trebuie grabnic și solid organizată. 

Chiar fără a recurge la o propagandă deșanțată și exa- 
gerată, care să devină o obsesie plictisitoare și care să înghită 
miliarde neproductive, — totuși cuvântul de apărare trebuie 
rostit apăsat, documentat și convingător. Franţa, Polonia și 
Mica Înţelegere vor trebui să respingă, solidar și energic, ata- 
curile revizionismului. lar România are datoria supremă de-a 
susținea, împreună cu Jugoslavia și Cehoslovacia, propaganda 
antirevizionistă, contra Ungariei. 


* 


Un bun cunoscător al Ungurilor: Raoul Chelard. 


O propagandă va fi cu atât mai eficientă, cu cât ea se va 
desfășura la un nivel ridicat de metodă ştiinţifică. Polemica 
ușoară fascinează, însă nu convinge. Numai argumentele, cum- 
pănite și îngrijite, au forța decisivă a persuasiunei serioase. 


2) Asupra controlului parlamentar al politicei externe în Statele-Unite, 
i Cu Bardoși: Diplomaţia în trecut și în prezent, Brașov, 1930, pag- 
106—1 12. 

Propaganda va trebui să se sprijine pe o absolută obiec- 
tivitate. Or, obiectivitatea este mai bine asigurată dacă ea emană 
dela observatori imparţiali. In această privință, trebuie să cităm 
o carte lucidă, recent apărută, care a fost scrisă de un admi- 
rabil cunoscător al poporului maghiar și în care sunt acumulate 
experiențe de decenii ale unei observațiuni directe. Este lucrarea 
d-lui Raoul Châlard, fost redactor la biroul de presă al Mini- 
sterului francez de afaceri străine și însărcinat cu misiuni în 
Ungaria!). Cele 192 de pagini ale acestei opere remarcabile, pot 
îi considerate ca primul rechizitor occidental îndreptat împotriva 
revizionismulul maghiar, cu un lux de dovezi irefutabile. Este o 
publicațiune, care poate servi ca un ghid al contra-ofensivei 
antirevizioniste. 

Chelard, în prefața operei sale, dovedește vasta sa com- 
petință de-a trata, cu toată autoritatea, problema maghiară. El 
și-a cules documentaţia, zi cu zi, timp de cincizeci de ani. Dis- 
pune de „0 cunoștință perfectă a psihologiei, cât și a limbei, 
maghiare“. A tăcut observațiuni metodice, de fiecare clipă, a 
evenimentelor politice, în urma calităților sale de informator a! 
afacerilor ungurești, pe lângă serviciile externe ale Franţei, ca- 
litate pe care a deținut-o timp de 16 ani. Astfel, a făcut lungi 
Și numeroase vizite în Ungaria. In fine, în timpul războiului, 
Chslard a funcționat ca informator în Elveţia, care era centrul 
de observație a țărilor beligerante.?) 

Dealtiel, autorul a publicat, încă înainte de războiu, o în- 
treagă bibliotecă asupra Ungariei.*) Prin urmare, competinţa lui 
Ch&lard, în cunoașterea Ungariei, este indiscutabilă. 

Incă în 1910, Chelard a pornit o campanie de presă, pen- 
tru a împiedeca lansarea unui împrumut maghiar de un miliard 
franci-aur, pe piața Parisului. Campania a fost încoronată de 
succes. Imprumutul a fost zădărnicit. 

Episodul acestui împrumut prezintă un deosebit interes, 
pentru istoria diplomatică. llustrul academician, Rapmond Poin- 
care, care a jucat un rol atât de important în viața publică a 
Franţei, descrie afacerea împrumutului maghiar, în memoriile 
sale, excelent documentate. 


') Raoul Chelard, Responsabilite de la Hongrie dans la guerre mon- 
Fila Souvenirs personnels et documents inedits. Editions Brossard. Paris, 
930. 

*) Cf. Châlard, op. cit. Avant-Propos, pag. VII. 

3) Raoul Chelard: La FHongrie contemporaine, Paris, 1891; — La Hon- 
rie millenaire, Paris, 1896; — Guide historique et litteraire de la Hongrie, 
aris, 1900; La crise hongroise et P'opinion, Paris 1905; — Le pretendu se- 

paratisme des Hongrois et la France, Paris, 1905; — La dernicre alliance 
franco-hongroise ; Louis XIV et Rakoczy II, Paris, 1906; — L'Autriche-Hon- 
grie et la France, Paris, 1914. 

lată mărturia lui Poincare: Dupăce sa încheiat conven- 
țiunea privitoare la reglementarea situației din Maroc, la data 
de 4 Noemvrie 1911, Austro-Ungaria „s'a /ivrat, cinic, față de 
Franța, le o tentativă de presiune.“ A propus Franţei un târg. 
A lăsat să se înteleagă că, în schimbul acceptărei sale, ar dori 
ca bursa din Paris să se deschidă unor împrumuturi de Stat 
austriace și maghiare. Ea râvnea de mult această favoare, care 
ar fi avut ca urmare de-a angaja economiile franceze în chel- 
tuielile militare ale monarhiei. Intermediari suspecți, financiari 
străini sau proaspăt naturalizaţi, se agitau mult pentru a stoarce 
dela guvernul Republicei admiterea acestor valori la cota bursei. 
Drept răspuns, de Selves, pe atunci ministru de externe al Fran- 
ței, a telegrafiat lui Croizier, ambasadorul îrancez la Viena, ur- 
mătoarele : „La question des emprunis est une question technique, 
qui n'a pas de connexion avec /'ajfaire marocaine.“ 

Totuşi, contele de Aehrenthal, ministrul de externe al Austro- 
Ungariei, a insistat, într'o convorbire cu Croizier, la 18 Noem- 
vrie 1911, asupra importanţei celor două împrumuturi separate, 
de câte 500 milioane de coroane aur, pentru Austria și pentru 
Ungaria, în schimbul adeziunei la convenţiunea marocană. 

Philippe Croizier, care „a cucerit la Viena, în corpul di- 
plomatic, o reputaţie justificată de eleganță mondenă, respirase, 
o clipă, fumul gloriei şi îşi pusese în cap de-a repurta, cu Au- 
stria un succes.“ Imbibat de acest frumos proiect, a trimis d-lui 
de Selves, la 19 și 20 Noemvrie 1911, una după alta, o tele- 
gramă, două depeșe și un lung raport, care „nu erau remar- 
cabile nici prin logică, nici prin claritate, şi din care se deducea, 
penibil, această concluzie : că nu trebuie să se răspundă printr'un 
refuz, cererei de admitere la cotă.“ 


Când încerci să degajezi, din aceste râveries fumenses“, o 
ideie realizabilă, crezi a înţelege că d-i Croizier propunea gu- 
vernului Republicei de-a atrage Austria într'o conversație, pentru 
a-i cere garanții contra unei agresiuni a Germaniei. „Nici un 
demers nu putea să fie mai periculos.“ 

Croizier „lua, cu o mişcătoare sinceritate, dorințele sale 
drept realităţi „ceeace este, după cum zice Bossuet, le signe de 
plus grand dereglement de besprit,“ 

Câteva zile după aceasta, Croizier fiind absent din Viena, 
Selves a primit o importantă depeşă, din 7 Decemvrie 19i1, dela 
însărcinatul cu afaceri, d-l de Saint-Aulaire. Saint-Aulaire arată 
cum Aehrenthal, impacient de a-și reface prestigiul său per- 
sonal, atins prin falimentul politicei sale italiene, avea „ten- 
dance ă multiplier les coups de sonde de tous câtes, sans cepen- 
dant s'engager dans aucune direction, mais en s'appliquant ă ne 
s'en fermer aucune.“ 

La 20 Decemvrie, Saint-Aulaire insista: „Dans les milieux 
autrichiens on ne dissimule pas que cet emprunt est necessaire 
pour Lexecution du programme nava! el militaire. On admet le 
caractere forcement illusoire des garanties qui seraient donnes en 
sens contraire.“ 


Firul, aprins de Croizier, continua să ardă „cu mai mult 
fum, decât claritate.“ Guvernul francez a ţinut „ă mettre la pied 
dessu“ şi, la 2 lanuarie 1912, a dat ziarelor o notă, desminţind 
că ar fi avut loc vre-o negociere cu privire la împrumuturile 
austro-ungare. 

Aceste sunt antecendențele afacerii împrumutului, descrise 
de Poincare, așa cum el le-a găsit în momentul când a preluat 
Ministerul afacerilor străine dela Caillaux.!) 

Poincar€ a observat, bine înțeles, aceeaşi conduită, ca şi 
de Selves, în privinţa împrumuturilor de Stat, din care imperiul 
austro-ungar „și-a făcut doliul.“ 

Insă, Croizier a revenit la ideia sa de-a plasa, la Paris, un 
împrumut maghiar de 500 milioane și un împrumut austriac de 
aceeaş sumă. 

ntre timp, Poincare a fost pus în gardă, contra iluziilor 
tenace ale ambasadorului, nu numai din partea lui Saint-Aulaire, 
ci şi de către distinsul consul general francez dela Budapesta, 
de Fontenay. 

Interesul excepțional, pe care ambasadorul francez îl arăta, 
față de relaţiunile financiare ale Franţei și ale monarhiei, a de- 
terminat guvernul să-l înlocuiască cu un diplomat „mai puțin 
fantezist.“ 

Câteva zile după rechemarea lui Croizier, însărcinatul cu 
afaceri, de Saint-Aulaire, a raportat lui Poincare că nici un 
jurnal austriac nu mai făcea nii cea mai mică aluzie la ce- 
rerile de împrumut. 

In acelaș timp, însă, guvernul austro-ungar a făcut un efort 
extraordinar, la Viena și la Budapesta, pentru a obținea votarea 
noilor legi militare. La Budapesta, afacerea a luat o întorsătură 
tragică. A reanimat vechiul conflict între drepturile Parlamen- 
tului și acelea ale Coroanei. A surescitat opoziția independen- 
ților şi a cam nemulțumit chiar și partidul compromisului dua- 
list. S'au produs, la Cameră, scene repetate de violență. Preșe- 
dintele, contele 7isza, a chemat poliţia, a expulsat deputaţii, a 
fost aproape atins de un foc de revolver și a impus, „d la 
houssarde“, votarea legilor cerute de guvernul comun. 


') Cf. Raymond Poincare, Au Service de la France Neuf Annces de 
Souvenirs 1. Le Lendemain d'Agadir. 1912. Paris, 1926, pag. 24 —260. 

Era, deci, un fapt stabilit că situațiunea financiară nu per- 
mitea, nici la Viena, nici la Budapesta, de-a face imediat față 
cheltuelilor proiectate de către administrațiunile militare și că, 
pentru a ieşi din această încurcătură, la "sfârşitul anului 1911 
și la începutul lui 1912, Austria a îndreptat spre Croizier „pri- 
viri languroase.!) 

Am reprodus, mai pe larg, câteva extrase din capitolul IX 
al volumului întâiu din Memoriile, care reoglindesc istoria Franţei 
și Europei, în ajunul şi în timpul războiului mondial, așa cum 
ea a fost trăită de marele bărbat de Stat Raymond Poincare. 
Am făcut-o aceasta, din două motive. Intâiu, pentrucă afacerea 
împrumuturilor maghiare confirmă culpabilitatea Ungariei la pre- 
gâtirea războiului mondial. Şi în al doilea rând, pentru a arăta 
că faimoasa campanie de presă a lui Che/ard, începută încă în 
1910, a dus la zădărnicirea împrumutului în 1911 și 1912. 

Deci, Chelard a dat dovadă de perspicacitate politică, 
ceeace constituie un titlu de valoare, în plus, pentru lucrarea sa 
recentă. 

% 
Atavismul maghiar. 


„Introducere la psicologia maghiară“ este titlul sugestiv al 
primului capitol din lucrarea lui Châlard. Un spirit de pene- 
trațiune sociologică și psicologică a istoriei se degajează din 
această savantă și vibrantă expunere introductivă. 

lată cum explică Ch6lard substratul psicologic al cucerirei 
Ungariei de către Unguri : Războinici din profesiune, ei erau, 
uneori, lipsiţi de lucru şi căutau bucuros să-și satisfacă tre- 
buinţele de prădare, angajându-se în certuri ce nu-i privea. In 
cursul unei astfel de expediţiuni, ei au descoperit patria lor de 
astăzi, ca fiind contormă gusturilor lor. Dealtfel, isgoniţi din lă- 
caşurile lor precedente, de către alți năvălitori, ei au cucerit-o, 
— ubi bene ibi patria, — din necesitate de a se adăposti 
undeva.*) 

Primii Maghiari erau cu totul pătrunşi de despotismul lor 
asiatic. Erau falşi, vicleni, pertizi, lacomi, deci neîncrezători, ade- 
seoii sperjuri, soldaţi excelenți cu condiția de-a fi ținuți sub o 
disciplină de fier, dornici de bravură, deci orgolioși, transfugi 
ușori, din interes personal, deci versatili, adorând pompa şi osten- 
tația din orgoliu. Maghiarii de azi — continuă Chelard, — ai 
clasei rămase dominantă, n'au pierdut nimic din caracterul stră- 
moşilor. Toţi istoricii sinceri au constatat aceasta. Sub regii lor 
naționali, sub regii din diferite alte case, sub regimul turcesc, 


') Ibid, pag. 261 — 280. 
*) Chelard, op. cit., pag. 3. 

ca și sub acel al Austriei, trădarea, diviziunea, lipsa de disci- 
plină, sub regi slabi, n'au fost oare factorul principal al tuturor 
relelor? Cupiditatea, orgoliul nemăsurat, egoismul sălbatec, măr- 
ginit, al nobleţei ieșita din cuceritorii dela 896, mau format oare 
grija cea mai mare atât a regilor, cât și a popoarelor învinse, 
în cursul secolelor și până în ziua de ieri?!) 

Pe urmă, Ch6lard tratează chestiunea convertirei la cre- 
știnism a Ungurilor, pe care o prezintă astiel: Zribul Maghia- 
rilor, țintuit la un sol delimitat, făcând o pată neagră întrun 
mediu de elemente etnice diferite, neputând continua să trăiască, 
sub cort, cu sulița în mână, retras față de restul Europei, tratat 
ca brigand, — avea nevoie de un suport occidental pentru a se 
menținea în fruntea cucerirei sale. De aceea, a încheiat o alianță 
cu Papa. A obținut protecțiunea lui și, în schimb, a intreprins, 
curajos, opera convertirei poporului său, la catolicismul roman, 
complectată cu o reformă administrativă, după modelul țărilor 
occidentale. Deci, convertirea Sf. Ştefan a fost pur și simplu: o 
afacere politică.?) 

Dupăce trece în revistă primele instituțiuni politice și pri- 
mele monumente ale civilizației maghiare, Chelard afirmă că în- 
treaga constituție primitivă a parlamentului sa menținut până. 
în 1848: ca o adunare de caste privilegiate, asistând, la început, 
călare, iar mai târziu, în jurul unor mese, deliberând asupra 
afacerilor naționale, acuzându-se, combătându-se,. certându-se 
asupra șefului sau regelui ce urma a îi ales, criticând gesturile 
regelui domnitor, refuzându-i sau acordându-i încrederea, — 
totul sub semnul turbulenței, a nebunie:, („de lu vesanie“), a 
diviziunei și a egoismului. 

La acestea s'a suprapus zizania provocată de structura fun- 
ciară a organizării sociale, cunoscută sub instituția numită 
„Usiseg“, care a dat naștere la nesfârșite procese și certuri fa- 
miliare, care toate au influențat caracterul „națiunei“. Astfel! s'a 
născut un popor de avocați, de certăreți, de partizani, blestă- 
mând, calomniind, detestându-se, bânuindu-se, al cărui patriotism, 
adesea-ori de tapaj, consta în a exploata fara, între camarazi.) 

Nemiloasă este critica lui Chelard îață de aristocrația ma- 
ghiară : /n fiecare guvern maghiar, se găsesc, totdeauna, conții, 
un partid numit al conților, al marilor agrarieni, strălucind prin 
egoismul lor, prin lăcomia lor de pământ, prin gustul lor de 
fast şi prin prefecta lor inutilitate.*) 


1) Ibid. pag. 6. 

2) ibid. pag. 8—9. 
3) Ibid., pag. 15—17. 
4) Ibid., pag. 21. 

Din aceste câteva spicuiri se poate recunoaște cât de bine 
a pătruns Chelard spiritul maghiar şi cât de subtile sunt ex- 
plicaţiunile sale de “psicologie istorică. Aceste caracterizări cri- 
tice sunt dovedite cu fapte și elemente istorice, controlate prin 
filtrul erudiției și al metodei științifice. 
%* 


Ungurii, Turcii și Austriacii. 


Capitolul Il din cartea lui Chglard, uu capitol mai mult 
documentar şi informativ, se ocupă de „Sfârșitul Ungariei suve- 
rane şi alianța cu Turcii.“ Aici, Chelard demonstrează că o le- 
gătură psicologică secretă a apropiat pe Unguri și pe Turci. 
Erau dușmani, însă îrați de aceeași origine străveche. Intre ei 
există un fluid ancestral comun. Odinioară, în Asia, au noma- 
dizat și sau bătut, cot la cot. Pe urmă, s'au separat. Turcii 
orientali s'au dus spre sud, arabizându-se, iar Turcii occidentali, 
numiți Maghiari, s'au dus spre apus, creștinându-se.!) 

Atitudinea degradantă a aristocrației maghiare, din această 
epocă, este bine caracterizată de un alt istoric francez, Lefaivre: 
Desmembrarea regatului nu a atins, cu nimic, puterea specifică 
a aristocrației maghiare. Fiecare va trata, după interesul său, fie 
cu Austria, fie cu Sultanul, fie cu Regele maghiar, prinţul Tran- 
silvaniei, ca un suveran independent, trecând dela unul la altul, 
cu o ușurință de prestidigitator. Această promiscuitaie, departe de 
a strica acestor înalți baroni, le permitea a se vinde mai scump. 
Orice atingere a inviolabilităţii cabalelor lor era taxată drept 
înaltă trădare și îi găsea uniți, pentru rezistență. Printr'o sa- 
vantă repartizare a rolurilor, fiecare familie avea informatori la 
curțile şi în armatele adverse. Fiecare magnat găsea prieteni la 
curtea austriacă sau la familiarii Divanului, unde putea intriga, 
conspira, trăda, calomnia, cu o certitudine aproape completă de 
impunitate. Sar putea numi un mare sindicat de trădare, ai că- 
rui reprezentanți, solid stabiliți la Viena, la Cluj, la Constan- 
tinopol, facilitau, pretutindeni, tovarășilor, schimbările de atitu- 
dini, reîntrările în graţie și rebeliunile.?) 

Chelard trece pe urmă la „perioada de izolare şi de ane- 
mie națională“. Requiescat in pace ultimele rămășițe ale Ungariei 
suverane. Dupăce a fost o „nazione bellicosa“, ea devine o „na- 
zione indolente“. Ca şi melcul, Ungurul se retrage în carapacea 
sa, Austria o înfundă, iar el se usucă. 


') Ibid., pag. 39. 
2) Cf. Lefaivre, Les Magyars, pendant la domination ottomane en Hon- 
grie, vol. |, p. 177 şi Chelard, pag 41—2. . 

Aici, Chelard invoacă autoritatea unui istoric maghiar 
obiectiv, Bela Griinwald, care a scris adevăruri crude despre 
venalitatea și ticăloşia castei conducătoare, a Ungariei de-atunci: 
„Mulţumindu-se cu “avantaje materiale, înalta nobilime devine 
loialist-aulică,. cum se zicea despre Ungurii raliați Impăratului. 
Niciodată nu s'a văzut un magnat, demisionând din postul său, 
sacrificându-l, în semn de protestare, contra tratamentului de 
cenușăreasă, aplicat patriei sale. Din potrivă, toți se străduiau a 
executa, cu zel, ordinele cele mai antinaționale primite dela 
Viena. In schimbul avantajelor materiale, 'erau gata a comite 
orice nelegiuire, falsificând deciziunile Dietei, supralicitând, închi- 
zând, condamnând pe oricine desemna puterea. . . . Câte cala- 
mităţi nu ar îi putut fi cruţate țării, dacă nu sar îi găsit _tot- 
deauna un Ungur mizerabil, oferindu-se în schimbul unei re- 
compense, celor mai abjecte sarcini de executat, în ţara lui. 
Kazinski și bătrânul Horvăth nu ziceau oare că, totdeauna Un- 
gurii răi, şi nu miniștrii nemți, sunt acei ce asasinează națiunea. 
Pe lângă neleguirile lor, mai este încă asprimea lor de inimă, 
lipsa lor de caritate. Niciodată nu s'a văzut o asemenea parci- 
monie, niciodată ei nu au dat un ban pentru o operă națională. 

„Inalta nobilime se ducea la Viena, pentru a se distra, a 
parada, a face pompă, a se încălzi la soarele imperial. Ea a 
sfârșit, prin a-și despreţui patria, îşi trata limba ca un dialect 
țigănesc, şi, uitând-o, sa desnaționalizat din snobism de 
curtezan.“ 2) 

lată cum Chelard dovedește, cu mărturia unui istoric ma- 
ghiar, decadența morală și națională a Ungariei din secolul at 
XVIII-lea. 


* 
Revoluţia maghiară din 1848. 


Foarte interesant și plin de învățăminte este capitolul asu- 
pra „Revoluției maghiare din 1848". Aici Chelard excelează nu 
numai prin erudiție livrescă, ci și prin observațiuni şi expe- 
rienţe personale, 'ceeace dă o deosebită savoare, de originalitate, | 
concluziunilor sale judicioase. Doar l-a cunoscut personal pe 
Kossuth și pe mulţi „kossuthişti“, fie în exilul lor, fie la Buda- 
pesta, pe la sfârșitul “secolului al XIX-lea. Este imposibil să re- 
producem toate amănuntele instructive ale acestui capitol, care 
poate servi ca un izvor de documentare pentru cunoşterea po- 
liticei interne, şi mai ales externe a Ungariei. 


1 Chelard, op. cit. pag. 47--50. 

Ne vom mărgini numai la o înşirare a câtorva puncte 
esențiale din acest capitol : Revoluţia franceză din 1789 şi Un- 
gurii. — Deșteptarea națională. — 

Ungurii confiscă, pentru ei, libertatea popoarelor. — Ce a 
fost revoluţia lor din 1848 ? Megalomania și iluziunile lui Kos- 
suth. — EI solicită alianța Franţei și a Angliei, a Italiei şi a 
Confederaţiei germanice. — El oferă să facă unitatea Germa- 
niei, expulzând Austria din Confederație. — El numeşte amba- 
sadori, cari nu sunt primiți: Zeleki la Paris, Szalay și Pulszki 
la Londra. — Lamartine, Drouyn de Lhuys, Bastide, Lordul Pal- 
merston, Louis Bonaparte, Blanqui, Raspail, Ledru-Rollin, Ca- 
vaignac şi Ungurii. — Kossuth oferă comandamentul trupelor 
din Ungaria Ducelui de Auma/e, pentru a îi pe placul lui Bo- 
naparte. — Prefectura de poliție din Paris tratează acest proiect 
drept o nebunie inocentă. Anglia se servește de Unguri pentru 
a intimida Austria. — Erorile optice ale Ungurilor. — Revoluţia 
maghiară se sfârșește în Turcia. — Bismarck se folosește de 
Unguri pentru a urzi proiectele sale de egemonie prusiacă. — 
EI încheie o alianță cu Ungurii contra Austriei. — Legiunea 
Klapka. — Coroana Ungariei este oferită Prințului Frederic- 
Si Prusia. — Ungurii rămân aliații secreţi ai Prusiei, 
în 1866. 


Numai din această fugitivă înşirare de subtitluri, se poate 
întrezări cât de bogat și de interesant este capitolul lui Châlard 
asupra perioadei revoluţionare maghiare. 

Acum trebuie să traducem numai câteva din reflexiunile 
sale critice : In cursul evenimentelor din 1848, paroxism inevi- 
vitabil, inagurat odată cu secolul, Ungurii m'au înțeles că în 
contradicție cu mișcările revoluţionare simultane din Franţa şi 
Germania, revoluţia lor nu se făcea decât spre profitul unei 
părți a populației, spre singurul profit al Ungurilor. Astfel s'a 
produs o spărtură în idealul lor. Dacă ei erau proprietari ai: 
casei, după cum afirmau, atunci legitimitatea acestei proprietăţi 
era contestată de către ceilalţi locatari, cari, prin forţa aceleeași 
fermentaţii de idei, manifestau, la rândul lor, oboseala lor de-a 
fi tratați ca locatari tolerați.!) 

Cetind ziarele maghiare din timpul agoniei acestei revo- 
luţii, te-ai crede, după expresia lui Chelard, „chez des antipodes 
en demence“ : marea Republică franceză se înarmează, 100,000 
de Francezi vor intra în Lombardia pentru a goni pe Austriaci, 
marina engleză încrucișa Adriatica, cu acelaș scop. Intr'o pro- 
clamaţție către poporul său, Kossuth zice: Războiul Ungariei nu 


? Châlard, op. cit. p. 70. 

este războiul nostru. Este lupta libertăţii contra tiranilor. Dum- 
nezeu ne-a ales, pentruca victoria noastră să elibereze popoarele 
de sclăvie, după cum Christos a eliberat umanitatea.“ . 

Greșelile revoluționarilor maghiari erau funcțiuni ale ca- 
racterului lor, conchide Chelard. Ideile lor de libertate erau, 
inconștient, acelea pe care le-a definit admirabil, în 1808, con- 
tele maghiar Dessewffy, întrun răspuns dat lui Napoleon l|.: 
„Ungurii sunt mici tirani, cari nu voesc să [ie tiranizați.“ Fiecare 
popor are ideia sa proprie despre libertate. Dacă, pentru Fran- 
cez, a fi liber înseamnă a fi egal superiorului său, pentru Un- 
gur aceasta înseamnă a fi superiorul egalului său („si, pour le 
Franţais, âtre libre veut dire &tre Legal de son superieur, pour 
le Magyar cela signijie €tre le superieur de son €gal.“!) 

* 


Alianţa ocultă pruso-maghiară. 


Profesorul Charles Andler a susținut că politica de compli- 
citate maghiară cu Germania ar merita o monografie aparte. 
Pentru aceasta ar fi nevoie de un specialist.2) 

Inspirat de această sugestiune, Chelard sa însărcinat să 
studieze complicitățile oculte ale Ungurilor cu politica germană. 
Inainte de toate, Chelard se urcă la originile maghiare ale  Tri- 
plei Alianțe. 

După înfrângerea dela 1866, Austria slăbită sa văzut for- 
țată a-şi consolida situaţia, pentru a se asigura față de un nou 
dușman şi un aliat potenţial al Prusiei, care putea deveni Un- 
garia. lată originea adevărată și cauza determinantă a compro- 
misului dualist dela 1867, din care a ieșit hibridul organism 
constituțional al monarhiei bicefale. 

Bismarck a înţeles că va reduce influența habsburgică şi 
va întări ascendentul prusiac, dacă se va sprijini pe Unguri. Prin 
Unguri el voia să domine Austria. De aici conchide Chelard că 
abandonarea Franţei de către Austria, în timpul războiului franco- 
german din 1870, se datorește Ungurilor, şi în special lui Co- 
loman Tisza. 

De-atunci încolo, predominarea elementului şi influenţei 
maghiare asupra politicei externe austro-ungare devine o puter- 
nică realitate, exploatată de abilitatea diplomatică a lui Bis- 
marck. 

In Noemvrie 1871, Andrassy ia locul lui Beust, în fruntea 
afacerilor străine a dublei monarhii, „numire datorită, integral, 
influenței berlineze.“ — lar Andrăssy, la rândul său, aduce în 


) Chelard, op. cit., pag. 82—6. 


1 
g 
2) Prof, Ch. Andler, Le Pangermanisme, Paris, 1915, pag. 67. 

fruntea guvernului maghiar pe Coloman Tisza. — lată, deci, 
după cum se exprimă Châlard, „les deux principaux agents de 
Bismarck au pinacle.“ 

Rezultatul acestei TA este cunoscut: la 7 Octomvrie 
1879, Andrâssy și prințul de Reuss, ambasadorul Germaniei la 
Viena, au semnat tratatul de alianță austro-maghiaro-german, 
care a devenit baza Triplei Alianțe. Atât ar fi suficient pentru 
a dovedi originea pruso-maghiară a faimoasei asociaţii. 

Dar mai sunt și alte probe. Consulul general al Germaniei 
la Budapesta a fost totdeauna un personaj prusiac de marcă. 
lar ambasadorul austro-ungar dela Berlin era, /a dorința Ger- 
maniei, un magnat ungur de sânge pur: dela 1871 până lacon- 
gresul de Berlin din 1878, contele Ludovic Kdrolyi ; pe urmă, 
până la 1892, contele Emeric Szechenyi. un intim al lui Bismarck ; 
în fine, Szogyenyi-Marich, persona gratissima pe lângă Wilhelm 
II, până la 1914. 

Wilhelm Il spera chiar să acapareze coroana Sf. Ștefan 
De aceea, al doilea fiu al impăratului, prințul Eitel-Fritz a în- 
vățat să vorbească și să scrie, la perfecție, limba maghiară. 

In definitiv, chiar şi cei mai „aulici“ dintre conducătorii 
maghiari nu considerau Austria decât ca un sprijin provizor 
contra turbulenței alogenilor. Adevărata lor speranță era Germania. 

Chelard mai povestește cum, în 1879, găsindu-se ca jur- 
nalist în cortegiul iui Wilhelm Ii, cu prilejul unei „tapageuse vi- 
siti“ a acestuia în Capitala Ungariei, — a avut ocazia să 0b- 
serve atitudinea familiară a generalilor Kaizerului, vorbind cu 
Ungurii, interogându-i asupra simpatiei lor față de Austria și 
„ne tarissant pas en sarcasmes pointus ă son adresse.“ Asta l-a 
determinat să-şi îndrepte atențiunea în această direcție. La 
1904, Ch&lard a primit o misiune specială, dela d-i de Billy, 
directorul biroului de presă dela Quai d'Orsay, — de a supra- 
veghia mișcările complicității germano-maghiare.!) Budapesta a 
devenit un centru de observație mai interesant decât Viena. 

Prin urmare, alianța secretă pruso-maghiară a tost recu- 
noscută ca un factor important și ca un element tulburător al 
politicei europene dela sfârșitul secolului trecut și dela înce- 
putul secolului nostru. Puţini au fost cei cari au recunoscut 
pericolul germinant și potențial al acestei combinațiuni. Intre ei 
se găsea, însă, Raoul Chelard. Prin această recunoaștere el a 
dat încă o dovadă de viziune clară și de simț politic. A pătruns 
o taină a politicei înalte ce se desfășura în umbra cabinetelor 
dela Berlin și Budapesta. O taină, care a rămas un misterios se- 
cret, pentru mulți, până în ziua de azi. 

E 


1) Chelard, op. cit., pag. 105—119. 

Cunoscând, personal, pe Ştefan 7isza, Chelard ne dă o 
magistrală descriere și o subtilă analiză psicologică a dicta- 
torului maghiar. A reușit să prindă toate greșelile marelui mo- 
șier dela Geszt, care a jucat un rol atât de hotărîtor în politica 
maghiară și europeană. Această descriere o găsim sub titlul: 
„Domnia Contelui Tisza.“ 

lată cum îl prezintă Chelard pe 7isza Pista: Violenţa și 
curajul, desigur atavice, le avea dela moșul său. Sgârcenia, în- 
căpăținarea, setea de pământ veneau de mai departe. — Era 
lipsit de previziune și poporul l-a supranumit „omul cu două 
mâini de stânga“, pentrucă întradevăr toate gesturile lui erau 
stângace. 

Neascultând de nimeni, el proceda prin voință apocalip- 
tică. Avea o educație remarcabilă, însă greșit condusă. Avea o 
inexperiență primară în politică. Tisza a început acolo unde 
alții sfârşesc și, cu toate că era măestru, a rămas ucenic. Ca 
talent oratoric era nul. Discursurile lui nu erau decât circulare 
ministeriale vorbite, conferințele lui erau lecțiuni profesorale. 

Opera lui este impozantă prin negativitate, prin destruc- 
fiune. Nu se cunoaşte nici o construcție a lui, care să-i fi su- 
praviețuit. 

Era lipsit de conceptul puterii imponderabile a ideii asu- 
pra forţei. Nietzsche, Gobineau și Machiavel erau prietenii lui. 
Dacă el considera Germania ca cea mai înaltă expresiune a 
puterii de Stat, el nu manifesta decât dispreț pentru sentimen- 
talitățile umanitare. Avea oroare de trei lucruri : 

1) de sufragiul universal, care ameninţa prerogativele cla- 
sei şi castei sale, 

2) de partidul 1848, obstacol pentru planurile sale interne 
şi pentru scopurile sale germanice, 

3) de Serbia, pe care o compara cu o „cârciumă de sat“, 
unde ar fi suficienți trei jandarmi unguri, pentru a aduce la 
cumințenie pe gălăgioşi. „Pauvre Tisza“, exclamă Chelard, „com- 
bien son erreur devait-elle se revâler grande.“ 

Dealtfel, prognosticurile lui, în materie externă, erau toate 
cam de calibrul naivităţilor lui Kossuth din 1848, 

lată omul care, începând cu 1903, a îost însărcinat: de-a 
pune în ordine afacerile maghiare, în așteptarea inevitabilului 
Tăzboiu ce se apropia. 

După această descriere a omului, Châlard ne expune am- 
plu și detaliat, politica lui Tisza. Urmărind firul întortochiat al 
politicei maghiare, dela 1903—1914, Châlard ne dă o imagine 
aprinsă a luptelor şi intrigilor parlamentare, a metodelor brutale 

şi dictatoriale, a obstrucţiilor și a violențelor, care au dominat 
politica lui Tisza. Ceilalţi politiciani erau disparenţi. Generalul 
baron Fejervâry, „ostaș de salon şi de alcov“, era de o „inex- 
periență enciclopedică în materie politică.“ Cabinetele Khuen-He- 
dervăry şi Lukdcs erau creaturile lui Tisza, 

lar politica externă a monarhiei cade, tot mai mult, sub 
influență maghiară, fiind și ea remorcată de Tisza. 

Situaţiunea Ungariei, aşa cum o vedea Chelard, cu prilejul 
unei vizite în Februarie—Martie 1914, poate fi rezumată în ima- 
ginea unui tren, condus cu plină viteză, arzând toate stațiunile, 
spre o destinație, cu frică, ignorată de călători. Totuşi, victoria 
lui Tisza încă nu este completă. Cu toate că, odată cu venirea 
sa la putere, a început era confiscării ziarelor, totuşi legea 
contra presei, numită legea Bernolak, foarte aspru discutată, era 
încă în faza pregătirei, în lanuarie 1914. Lupta sa contra insti- 
tuției juraţilor întâmpină scrupule patriotice, la înalta magi- 
stratură, de care trebuie să ţină seamă. Lupta sa contra auto- 
nomiei județelor, de a căror încăpăţinare s'au sfărâmat atâtea ten- 
tative dictatoriale, nu este nici ea terminată, însă războiul ce 
vine și măsurile de forță ce le va impune, vor face restul. Ja 
opinia publică, Tisza este considerat ca un nebun, a cărui men- 
ținere la putere se explică, fie prin extrema bătrânețe a monar- 
hului, fie prin sprijinul ocult al unei forțe, pe care nimeni nu 
îndrăzneşte să o numească. In cercurile opoziției parlamentare, 
lumea îl acuză, pe față, de complicitate secretă cu Berlinul, fără 
însă a-şi da seamă de iminența evenimentelor.!) 

Aici am ajuns la punctul nevralgic al chestiunei revizio- 
niste și anume la responsabilitatea Ungariei, în ce priveşte pro- 
vocarea războiului mondial. 


* 
%* * 


Francisc Ferdinand şi Tisza. 


Propaganda revizionistă maghiară încearcă să exploateze, 
cu abilitate ipocrită, un argument hotăritor, care să demonstreze 
opiniei europene că Ungaria mutilată este o victimă nevino- 
vată. Acest argument decisiv este că Ungaria nu poartă nici. O 
vină la provocarea războiului mondial, ci, dimpotrivă, Tisza sa 
opus, din răsputeri, declanșării catastrofei universale. Deci, des- 
membrarea Ungariei, a țării care a fost un element de pace şi 
liniște în Europa Centrală, este un act de nedreptate interna- 
țională. Cerănd achitarea de sub acuza instigării sau complici- 
tăţii la provocarea războiului mondial, Ungaria pretinde revi- 
zuirea tratatelor şi restituirea teritoriilor pierdute. lată ideia cen- 
trală a revizionalismului. 


1) Chelard, op. cit., pag. 122—142, 

lar ca martor principal al inocenței maghiare se citează 
memoria „marelui pacifist“ Tisza, a cărui acțiune și politică, 
supuse judecății acestui proces de istorie, trebuie să disculpeze 
Ungaria de sub orice „acuză nedreaptă.“ 

lată, însă, că Chelard se ridică, pe banca acuzării şi se 
constituie în procurorul ipocriziei maghiare, pe care o nimiceşte, 
în cadrul unui rechizitor fulgerător. Titlul acestui rechizitor este: 
„Les Magyars allument la guerre.“ 

Politicianii Ungariei, în preajma războiului, aveau o sin- 
gură grije : asigurarea egemoniei lor. Alianţa ocultă cu Prusia 
le părea chiar mai sigură decât dualismul cu Austria. O schim- 
bare trebuia să intervină. Trebuia să intervină pentru a înlă- 
tura un mare obstacol al egemoniei maghiare: pe arhiducele 
Francisc Ferdinand. 

De aceea, Chelard îşi începe rechizitorul, analizând rela- 
țiunile între Francisc Ferdinand şi Tisza. 

Arhiducele, al cărui asasinat, la Sarajevo, a declanșat răz- 
boiul, personifica, pentru conducătorii maghiari, acel „Sfinx fa- 
tidic“, care, întro bună zi, va încheia oligarhia lor milenară, 
Francisc Ferdinand, detestându-i, în special pe Tisza şi con- 
sorții săi, considera pe Unguri ca sursa tuturor nenorocirilor ce 
a avut de suferit Austria. Cunoștea intrigile lor cu Germania. 
De aceea, el a jurat că, odată ajuns la tron, îi va face să intre 
în neant. Nu putea să ierte Ungurilor că au făcut cauză comună 
su Prusia, în 1866, pentru a stoarce dela Francisc losif dua- 
ismul, 

De aceea, încă în 1895, arhiducele își anunța proiectele 
sale de federalizare a monarhiei, cu sacrificarea Ungariei. în- 
cheind solemn: „Nu-mi este necunoscut că Ungurii se vor 
apăra, „unguibus et rostro“. Rezistenţa lor intră în prevederile 
mele. Ei bine, va trebui să cucerim Ungaria, încă odată, cu sabia 
rasă. Nu văd cum s'ar putea evita această necesitate.“ 

lar în 1913, Francisc Ferdinand declară că va „trăi sau 
muri pentru federalism, pentrucă dualismul, complet învechit în 
cr noastre, trebuie să intre în categoria absurdităţilor po- 
itice,“ 

Francisc Ferdinand și Tisza, după cum zice Chelard, „se 
traitaient ă la cantonade reciproque de fons ă lier.“ Oficial, ra- 
porturile lor, atât de distanțate pe cât era posibil, se reduceau 
la întâlniri, inevitabile şi ceremoniale. 

Tisza a* devenit aliatul natural al întregei camarile de ar- 
hiducese. Acestea „cădeau în sincopă“ la simpla ideie că „die 
Chotek“, soția morganatică a moștenitorului de tron, fosta doamnă 
de onoare a uneia din aceste alteţe, va putea, într'o bună zi, să 


devină împărăteasă. — Ele au_j că niciodată „această fe- 

meie“ nu va fi suverană și că Francisc Ferdinand nu va fi nici- 
odată Impărat. Simţindu-se tare de această alianță defensivă și 
ofensivă, mai mult 'ca niciodată, omul prov'dențial, Zisza, nu se 
sfia să declare, în conversațiile sale particulare, la sfârşitul lunei 
Aprilie 1914, că el va fi acela care va şti să debaraseze Ungaria 
de veleităţile cezariene ale arhiducelui moștenitor. 

Acesta este un extras textual din raportul lui Chelard No. 
627, din 1 Mai 1914, adresat biroului de comunicațiuni al Mi- 
nisterului francez de afaceri străine, raport redactat la întoar- 
cerea lui din Ungaria, deci șase săptămâni înainte de asasinarea 
arhiducelui. 

Chelard rezumă astfel situaţia : pentru oligarhii dela Buda- 
pesta, aliaţii secreți ai junkerilor prusiaci, programul lui Francisc 
Ferdinand implica o moarte politcă fără jraze, nimicirea roa- 
delor unor lupte de o mie de ani, p'erderea tuturor speranțelor 
şi beneficiilor, a fericirei de a stăpâni şi porunci, sfârşitul vi- 
surilor egoiste, aprig urmărite sub culoarea patriotismulu:, a iu 
birei de libertate şi a legitimității. Era un pericol, de care sin- 
gur numai o lovitură de forță putea salva patria. Lovitura de 
forță era cu atât mai urgentă, cu cât Francisc 10os.f începea să 
dea semne de senilitate finală şi cu atât mai naturală ci cât ea 
zvora din caracterul violent și îndrăsnef al contelui Tisza.!) 


* 


Atentatul dela Sarajevo. 


Atentatul dela Sarajevo este supus unei analize pătrunză- 
toare de către Châlard, pentru a scoate în evidență partea con- 
tributorie a culpabilității maghiare. Chelard pleacă dela convin- 
gerea, că s'a comis aceeaşi eroare optică, în materia chestiunilor 
privitoare la Bosnia-Herţegovina, ca și în aprecierea afacerilor 
austro-ungare, în general. Cercetându-se la Viena nodul întregei 
politici, pentrucă acolo era centrul ei consacrat, s'a uitat culisa 
maghiară, unde s'ar fi explicat rnulte enigme. 

In Bosnia-Herţegovina, administraţia civilă și poliția erau 
puternic impregnate de maghiarism, în urma unei conduceri ma- 
ghiare de 30 de ani. Timp de douăzeci și unu de ani, dela 
1882 până la 1903, marele organizator a fost Benjamin Kăllay, 
ministru pentru Bosnia și pentru finanțe comune la Viena, un 
„Magyar sang pur“. Cu prilejul morţii sale, Budapesti Hirlap din 
14 lunie 1903 a scris că „sufletul său arzător a simţit necesitatea 
de-a face să pătrundă, în opinia noastră, principiul unei politici 
orientale imperialiste maghiare, conformă cu tradiţiile noastre“. 


1) Chelard, op cit., pag. 148—155. 

Succesorul lui a devenit, prin protecțiunea lui Tizsa și a 
generalului Fejervâry, ginerele acestuia din urmă, Burian, pe 
care Chelard îl numește după o poreclă a “porii ei maghiare, 
„le noir souci qui monte la dos en croupe derricre Tisza“. Burian 
a condus destinele Bosniei până în 1912, cânda cedat locul 
renegatului polonez Bilinski. - 

Insă, în fruntea Bosniei se găsea, în momentul atentatului 
dela Sarajevo, având comanda tuturor resorturilor bosniace, 
Dr. Louis Thaloczy, agentul de legătură și curierul personal al 
lui Tisza, între Berlin şi Budapesta. 

Châlard subliniază, cu litere cursive, că de-aici urmează 
logic cumcă veritabilul șef al poliției, ca şi al întregei administrații 
civile, în timpul atentatului şi cu mult înaintea lui, era Tisza. Direct 
sau indirect, o bună parte a funcţionarilor bosniaci erau creaturile 
sale. Nimic nu putea să-i fie mai uşor decât a ţese pânza, în care 
să se lase prinsă nenorocita pereche arhiducală. 

Belgradul îurnica de spioni austro-ungari. Legaţiunea austro- 
ungară, dispunea de fonduri secrele considerabile,  cartelizate 
de altcum, la acest moment, cu fondurile secrete germane. Se 
manevrau oameni, cari manevrau pe alții, cari, la rândul lor, 
manevrau iarăși pe alții, așa încât cel mai aprins dintre ultra- 
pansârbi putea să ignoreze de unde îi veneau încurajările. 

In aceste circumstanțe, era suficientă o negligență voită 
pentru a face să dispară arhiducele. lar negligenfa voită a lui 
Tisza se poate ușor proba. 

Cu o lună înainte de atentat, comisarul poliţiei din Zagreb, 
Benno de Klobutciarici a tost pus în curent, prin scrisori anonime, 
întâiu din Belgrad, pe urmă din America, despre toate numele 
şi amănuntele referitoare la pregătirea asasinatului. — Nu s'a 
dat nici un răspuns raportului adresat superiorilor săi, în ulti- 
mul resort, contele Tisza. In schimb, a primit o invitație discretă 
de-a nu acţiona în cazul când unul din conspiratori ar fi trecut 
prin circumscripția sa. 

Câteva zile în urmă a sosit la Zagreb, venind dela Belgrad, 
Dr. Marco Gagliardi, care a denunțat, la rândul său, ceeace se 
urzea. El și-a făcul depoziţia în fața comisarului de poliție. Pe 
urmă s'a dus la guvernator, unde a făcut alta, și mai amănun- 
țită. Or, niciodată nu s'a mai auzit vorbindu-se nici de una, nici 
de alta. 

In schimb, procesul atentatului dela Sarajevo, desbătut între 
12 şi 19 Octomvrie 1914, a desvelit toată negligența voită a po- 
liţiei bosniace, comandată de Tisza, care nu a înțeles să împie- 
dece preparativele asasinatului, desfăşurate la lumina zilei. 

Is fecit cui prodest. Crima din Sarajevo nu putea să profite 
decât numai oligarhiilor maghiare și pangermanice. 

Deaceea, Chclard conclude că „ce sont les hobereaux magyars 
qui ont mis le feu  l'Europe, afin d'y faire cuire leur gulyăs na- 
tionale, conformement ă la psychologie que nous leur connaissons, 
ei, toujours, sans s'apercevoir que leur conceptions grandioses, comme 
leurs appâtiis, depassaient leurs forces“.!) 


* 


Concluziuniie lui Chelard. 


Concluziunile finale ale lui Châlard, în ce-l privește pe 
Tisza şi așa numitele alibiuri ale sale că nu ar îi voit războiul, 
se pot rezuma astfel: duplicitatea sa, bine cunoscută, ar fi su- 
ficientă pentru a anula valoarea alibiurilor. Dar mai există un 
argument peremtoriu și anume: dacă Tisza nu a voit războiul, 
el trebuia să demisioneze atunci când războiul s'a făcut contra vo- 
inței sale. In 1914 n'a demisionat. In schimb, în 1917 a demi- - 
sionat, pentrucă nu voia să-şi asume responsabilitatea unei re- 
forme electorale. lată un echivoc din care nu poate ieși. Dacă 
a rămas, asta înseamnă că a voit războiul.2) 

Această dovadă peremtorie poate fi coroborată și prin ge- 
stul celor doi miniștri britanici, cari în momentul declarării răz- 
boiului, şi-au înaintat demisiunile lor, Primului Ministru HI. H. 
Asguith. 

Asquith, în memoriile sale asupra genezei războiului, 
aminteşte incidentul acestor demisiuni, în următorii termeni: doi 
din colegii mei au crezut că era de datoria lor să demisioneze 
şi toate objurațiunile mele cele mai presante nu au reuşit să-i facă 
să revină asupra hotărirei lor. Unul din ei a fost Lordul Morley, 
decanul cabinetului, singurul supraviețuitor al epocii când oa- 
menii au luptat cu zeii. — Ela fost mentorul meu dela debutul 
meu în viața politică. — Am înțeles, împreună cu toți colegii 
mei, că plecarea lui a lăsat în consiliul nostru un gol, pe care 
nimeni nu-l putea umplea“. 

Celalait membru al cabinetului, pe care noi nu l-am putut 
decide să rămână cu noi, era John Burns, un bărbat înzestrat 
cu rare calităţi și de o personalitate încă și mai rară, camarad 
sigur şi leal, pe care totdeauna îl găseai lângă tine în luptă“.5) 


lată şi textul scrisorilor de demisie a celor doi miniștri 
britanici. Prima, trimisă la 2 August 1914 de John Burns, pre- 


1) Chelard, op. cit., pag. 158—165. 
2) Chelard, op. cit., pag. 182. 


, 3) HI. H. Asquith, La Genese de la Guerre (în Collection de Memoires, 
Etudes et Documenis pour servir ă histoire de la Guerre Mondiale). Paris. 
1924. pag. 256—7. 

ședintele „Board of Trade“-ului (ministrul de comerţ), cuprinde 
următoarele : „Deciziunea, luată de guvern, de-a interveni într 'un 
războiu european, este un act, căruia îi sunt, cu totul, opus. In 
consecință, Vă remit demisiunea mea din funcțiunea de preșe- 
dinte a „Board of Trade“-ului“. 

A doua scrisoare, semnată de Lordul Morley, președintele 
Consiliului Privat, și datată la 3 August 1914, are următorul 
cuprins: „Vă amintiți. (se adresează lui Asquith), ce s'a întâm- 
plat când elevii lui Peel au intrat în cabinetul Palmerston, în 
timpul războiului Crimeii. De-asemenea, dacă noi renunțăm la 
neutralitate, mi-e teamă că, în două sau trei zile, să nu se producă 
evenimente de o importanță capitală, care să facă prezența mea 
foarte neplăcută. Vă rog, deci, insistent, să-mi redați libertatea,!) 

Așa au procedat doi miniștri britanici, al căror patriotism 
m'a fost contestat de nimeni. Ei au preferat să demisioneze, decât 
să-și asume o responsabilitate incompatibilă cu convingerile lor 
pacifiste. 

Tot așa ar fi trebuit să procedeze și Tisza, dacă pacea ar 
fi fost scopul lui. Chelard are dreptate: prin simplul fapt că nu 
a demisionat, Tisza și-a asumat răspunderea războiului, cu toate 
consecințele ce decurg din ea. 

In concluzie, argumentul central al revizionismului maghiar, 
— atitudinea pacifistă a contelui Tisza și inocența maghiară la 
provocarea războiului, — se năruia, ca șubred și ipocrit. De- 
altcum, istoria diplomatică ne oferă o bogată documentaţie, pe 
lângă remarcabila lucrare a lui Châlard, care, toată, coroborează 
vădita culpabilitate a Ungariei şi care compromite tot eşafodajul 
savant al revizionismului maghiar. 

Tratatul dela Trianon rămâne un act secular de justiţie in- 
ternațională ce nu poate fi nici distrus și nici revizuit. 


(Va urma) 


1) Asquiih. op. cit., pag. 317—8. 

ELEGIE 


Pe unde ca mai ieri pierduţi, 
Am înseilat mărunt în soare 
O filă de roman, adu-ţi — 
lți mai aduci aminte oare? 


Alb înfloriră și s'au șiers 
Martore flori cuminecate 
In apa vie-a unui vers 

Abia șoptit pe jumătate. 


Şi paşii tăi cetiţi în lut, 

Ca 'ntr'o cazanie de vise, 
Pe unde singură-ai trecut 
Şi iarba verde-o căluşise; 


O, cât amar îneacă azi, 
Ce nu putură să desfete 
Un suflet de ciobani nomazi 
Cu zodii, lună și planete. 


Decolorate înserări, 

Scrise în purpură odată, 
Ingroapă frunza pe cărări 

Şi fila noastră — nesemnată. 


Pe unde tu mi-ai spus frumos 
Că nu e nime să ne-audă, 

Un plop trăsnit de sus în jos, 
Işi paşte 'n apă umbra udă.... 


Dumitru Oiariu 


99% 
o 
Soo 

File rupte din carnetul meu. . .. 
Impresii din călătorie. 
de Ersilia Dr. A. Codarcea. 
A 


Lago di Garda. 


Mignonei, scumpe amintiri. 


Ca o ființă dragă pe care bucuros ai strânge-o la inimă, — 
astfel mi s'a părut idilicul lac Lago di Garda. 

L-am cunoscut dela Desenzano, de unde începe, şi până la 
Riva, unde se isprăveşt?. Mi-l reamintesc, un sat de pescari cu 
farmecul său de simplicitate. 

Sosirăm seara. O seară calmă cu natura parcă împielrită.... 

Lacul tăcut ținea pe oglinda sa luna ca pe-o tavă de argint. 
In aier nici un tremurat, nici o adiere de vânt... .. 

Peste blocurile de piatră asvârlite pe mal, câțiva pescari 
culcați pe spate în disordine, cântau cântece de-ale lor, dulci me- 
lodii, printre ale căror arii se amesteca doar câle-un  plescăit de 
val rătăcit, ce se ascundea în umbra blocurilor de piatră să se 
culce... . 

Din depărtare, ca nişte scăpărări de cremene, luminau ful- 
gerile roşii, desenându-se pe cer în zig-zaguri. Era alâla tăcere şi 
pietate în natură, încât fără să vrei, vorbeai în şoapte, ca să nu 
strici somnul nopții. . . . 

După preumblarea noastră domoală pe țărmul liniştit care 
strica par'că această armonie sublimbă de pace, plecarăm să ne 
odihnim şi noi, 

In dimineața următoare, lacul nu mai era acelaș, puternica 
furtună de peste noapte îi luase tot calmul.  Reincepu viaţa, va- 
poarele îşi reluară cursele, totul reintră în activitate. 

Părăsirăm Desenzano pentru a alege un refugiu pe malul fer- 
mecătorului lac. Vaporul alb plutea pe albastrul închis al lacului, 
ale cărui valuri frânte se clătinau în imensul rezervor de apă. După 
căldura moleşitoare de ieri, această preumblare pe lac, această odihnă 
recorită de plăcute adieri de vânt, a fost o recompensă pentru obo- 
seala noastră de până atunci. Simţiam calmul cum ne învăluia. . . . 

Dar sunt recunoscătoare amicei mele, d-nei de Berenger — cu 
care călătoream — pentru fericita ideie de-a alege acest delicios colț 
din încântătoarea sa fară, după băile Acgui de unde veneam. 


Pe vaporul nostru călătoreau mulți Germani cari, surmanzi 
'de felul lor, devorau cu privirea frumusețile naturei, privind tăcuți 
cu ochianul din toate părțile frumosul peisaj. Se simţiau streini pe 
vapor între lumea rasei latine. 

Mi se părea că trăiesc un basm frumos pe care avidul meu 
aparat iotografic îl copia din toate părțile, prinzând astfel întrânsul 
frânturi din Paradisul italian. 


Dar vaporul îşi continua drumul nepăsător de admirația noa- 
sfră. Lăsam în urmă, dealungul țărmului, o localitate după alta, ho- 
tele grandioase ce se oglindesc în lac ca nişte fiinţe cochete. 

Printre țărmurile deluroase cari se apropiau sau se depărtau, 
ne strecuram încântate de ce vedeam. Pe dealurile împădurite re- 
săreau, ca niște flori în stratul verde, vilele multiculore cari riva- 
lizau una cu alta prin frumusete. 


Lacul avea aspect de sărbătoare. Localitățile Salo, Gardone, 
Sirmione, Fasano trec ca nişte poveşti frumoase înaintea noastră, 
între cari cea mai încântătoare —  Gardone — este vila și reșe- 
dința poetului Gabriele d'Anunzio. 

Viețuim ceasuri de perfectă beatitudine între aceste împrejurimi 
fără pereche. 


Ne-am oprit la Fasano, un vechiu sat italian care cu cât se 
coboară spre lac, cu atât îşi pierde origiralitatea, degenerând în 
stațiune modernă de lux și comfort, 

Câtă religiozitate în clipele pe cari le trăim aici! Din bal- 
conul camerei mele cu fața spre lac, prind toate tainele frumoasei 
naturi. 

Localnicii își strigă marfa pe care o duc în cărucioare sau 
pe biciclete, — este singurul sgomot ce taie tăcerea ca niște vaiete 
prelungi: Sardiiine !... Sardiiine !... Mi se părea curios să aud 
strigându-se spre vânzare acest articol în coșuri, pe care noi îl cu- 
noaștem numai marinat în cutii. 

Lacul s'ar părea una cu cerul, dacă vopoarele cari trec, nu 
i-ar mai răvăşi calmul, dacă fața-i liniştită n'ar trada că în fundul 
lui mai există o viață... . 

Fasano este situat pe la mijlocul lacului lung de 60 Km. Ne 
hotărim să-l parcurgem întreg până la Riva. 

Ca și lacul Patru Cantoane din Elveţia, Lago di Garda 
prezintă frumuseți particulare. Este mai deschis, mai larg, numai 
spre sfârșitul lui ţărmii se apropie, iar valurile îndesate între ei 
sunt neastâmpărate ca niște copii nemulțumiți mânaţi acasă dela 
joacă. 

Incepând dela Gardone, pe malul stâng sunt în continuitate 
frumoase localităţi climaterice şi între ele, pe pereții stâncoși ai ma- 
lurilor, se fac culturi speciale în spaliere de portocali și lămâi. 
Ghirlandele verzi unesc localităţile una de alta și parcă s'ar ţinea 
de mână. 

Spre sfârşit, lacul se îngustează din ce în ce între maluri ab- 
rupte, de-o înălțime respectabilă, pe al căror platou se odihnește în 
bătaia soarelui câte un sat cu aspect vesel. Umbra şi soarele sunt 
în ceartă, în această strâmtoare. Fiecare îşi dispută drepturile. In 
cele din urmă, soarele iese însă biruitor, lacul se deschide, iar ma- 
lurile fug ca speriate, să se unească cu dealurile-munți cari  for- 
mează contra- Alpii şi cari, aici stând în fața drumului nostru ca 
niște vajnici jandarmi, ne opresc înaintarea. Am ajuns la Riva!.... 

Orașul pitoresc situat pe malul lacului se pierde în parcuri de 
palmieri și flori din susul dealurilor, de unde se desfăşoară o pa- 
noramă unică spre întinsul drum de apă ce se strecoară albastru, 
închis printre cotiturile dealurilor impădurite. 

Intinsele regiuni de lacuri italiene formează cea mai sublimă 
parte a acestei țări picturale ! 

Cu bucuria recetirei unei cărți frumoase, reîncep povestea ce 
ne-o spune drumul de întoarcere spre casă, poveste pe care o asculi 
acum sub altă variantă, aceea a amurgului plin de misticism. 

Soarele începe a se găti de plecare, ca umbra să se aștearnă 
acoperind natura pentru odihna noptii. 

Vaporul alunecă domol, lăsând în urmă o trenă de spume ca 
o dantelă albă, brodată în mărgele, pe pânza albastră a apei. 

Toate simțurile ţi se odihnesc aici ; nu ne mai gândim la ni- 
mic, tăcem ca într'o biserică, ascultând doar plânsetul valurilor 
sparte de helicea vaporului. 

Natura, înveşmântată pentru amurg, şi-a pus muselina tran- 
sparentă peste umerii încălziți de soarele care a plecat. Aceleaşi 

peisaje revin în văzul nostru din ce în ce mai neclare. Penelul serii 
le estompează lumina şi când puntea vaporului se lasă peste bord, 
ca să coborim, avem inima grea.... Ne desprindem din poezia 
zilei care moare. , . . 

Clopotele bisericei pe sub care treceam, urcând spre casă, cu 
dăngătul lor, mi-au mărit regretul de-a fi îngropat în eternitate încă 
o zi atât de frumoasă din viață. .. . 

Dar inainte ca ziua să se sfârșească, am ținul să mai zic 
nopții un adio. Luna ca un sâmbure de foc își turna argintul în 
lac, pe care miile de valuri, prin mişcările lor, căutau parcă să le 
mestece cu apa, dar luna vărsa mereu din isvorul ei nesecat ca și 
când ar ploua peste luciul apei, miile de stele. 

Nici un sgomot de nici un fel nu se mai aude... O barcă se 
strecoară în umbra apei ca un gând misterios și un cântec sugrumat 
de somnul nopții se aude abia vibrând în depărtare... Totul doarme... 


„Peste-a nopții feerie 
Se ridică mândra lună. 
Totu-i vis şi armonie 
Noapte bună“ !... 


IL 
Refrontolo. 


Cu sufletul încărcat de frumusețea unică oferită de Veneţia, 
cu tabloul ei fermecat, plin de-o poesie care fascinează şi inimile 
cele mai împietrite, cu sufletul plin de entusiasm şi regret o pără- 
sește orice călător când ținta lui este: înainte. 

Şi regretul e și mai intens pentru iubitorii de natură când 
trebuie să lase în urmă localități încântătoare, dotate cu prisosință 
de divinitate. Dar prin Italia, cu oricât de mare părere de rău te 
desparți de un colțișor frumos, să nu desperezi, căci surprize în- 
cântătoare te pândesc în tot momentul, la tot pasul. Astfel, părăsind 
Marea Adriatică, cu perla ei Veneţia, am luat drumul spre Nord, 
spre Alpi, la ale căror prime trepte ajungi după un ceas și mai 
bine cu trenul. | 

La Conegliano lăsăm linia ferată în schimbul automobilului 
care, pe o șosea ca un parchet, ne duce în drum de serpentine spre 
împărăția munților. 

Sat după sai rămân în urma noastră, sate pitite, ascunse 
aproape în verdeața proaspătă a dealurilor... Parfumul florilor, îm- 
binaf cu cel al fânului proaspăt cosit, ne îmbafă simțirea. 


Dumnezeule! Ce provizie de mândre amintiri 
Cules-am din a lumii divine născociri ! 
Și-n faldurile - umbroase - ale Alpilor măreți 
Căutăm acum odihna, ca obosiţi drumeți... 
Dar iată-l Refrontolo, idilic, scump popas, 
Ce sufletul îmi umple de farmec şi extaz! 


Soarele apucase drumul spre casă, furişându-se după munţi. 

Era pe la vecernie când urcam spre frumoasele împrejurimi 
Refrontolo, acompaniate de dangătul nesfârșit al campanilelor ita- 
liene. Această melodie caracteristică a ţării imi acopere toate amin- 
tirile când mă gândesc la apusul de soare italian. 

Sosisem în sezonul florilor de magnolii cari parfumau delicios 
atmosfera şi în acel al pinilor cari prindeau vila ca 'ntr'o horă. 

Refrontolo este o regiune de podgorie în cutele Alpilor cari 
se ridică majestoși spre apus, iar spre miază-zi se pierd în valuri de 
dealuri în orisontul înghițit de linia Mării Adriatice. 

Acest ținut a fost zonă de luptă în marele războiu, ale cărui 
ruine stăruie încă în văzul trecătorilor ca un vis uril. 

Printre satele Pieve di Soligo, Solighetto, cari toate păstrează 
ca un omagiu de recunoștință eroilor căzuii în războiu câte un 
monument ce impresionează, șerpuieşte bătrânul râu Piave. Italienii îl 
mai numesc și Sacro Piave, de când a zădărnicit, în timpul răs- 
boiului, un atac duşman, prin puhoiul său venit pe neașteptate în 
cursul nopții. 

In această regiune pitorească, distinsa mea amică cu care am 
călătorit și al cărei oaspe eram acum, are o întinsă proprietate, în 
mijlocul căreia, pe o culme, se ridică frumoasa-i vilă, de unde ai o 
privelişte din cele mai încântătoare. 

Aici este și patria delicioaselor vinuri, ca torchiato, un vin 
dulce pe care trebuie să-l bei cu ochii închiși, ca, astfel, să nu-ţi 
scape niznic din savoarea lui. 

Pădurile seculare de ştejar ale munților noștri sunt înlocuite 
aici cu păduri de castani cari oferă din belşug fructul lor plăcut. 
Dar livezile de smochini cu rodul lor dulce ca mierea care se recol- 

tează întrun an in două serii, de pe acelaș pom, — îl pot eu uita? 
Dar aierul de aici: amestecul înviorător de aier de munte şi de mare?.. 

Refrontolo este un mic Paradis, datorită, fireşte, şi drăgălășiei 
prietenei mele. 


După călătoriile destul de obositoare din acest an, liniştea de 
aici, în acestă poesie creată tainic de un suflu nevăzut, este o bea- 
titudine.... 


Divină, scumpă ești natură 

Cu-a ta privelişte măreaţă 

Ce gânduri, griji ne ia, ne fură, 
Invăluindu-le în ceaţă... 

Dar un mai „dolce far niente“ 
Unde găsești ca pe acolo, 

Și când nu-mi voiu aduce-arminte 
De tine, dragă Refrontolo ?... 


Excursiunile din ținutul Veneto nu ne-au încântat numai prin 
splendidele şosele, perfect întreținule, construite cu lux, în piatră, 
cu ziduri ce maschează sau susțin tăieturile munţilor pe o întindere 
respectabilă, ci şi prin frumusețea peisajelor. 

Și dacă natura a clădit aici întrunind tot frumosul idilic, pi- 
toresc şi fermecător prin grandoarea Alpilor, apoi de sigur și mica 
mistrie şi ciocanul geniului omenesc au contribuit pentru a face mi- 
nuni de artă. | 

Astfel, o minune este drumul la St. Ubaldo, drum care ui- 
meşte prin cutezanța cu care a fost conceput. Este un drum stra- 
legic, făcut în timpul răsboiului, pe care se scurgeau trupele cari 
alimentau frontul de pe Piave. Din vârful unui munte, te duce pe 
un perete oblic, în cinci zg-zaguri, trecând la fiecare cotitură prin- 
ir'un tunel semi-inelar, dela 856 m. la 500 m. altitudine. 

O construcție de-o îndrăsneală poate unică în acest gen, demnă 
de renumele arhitectonic italian. 


Sosisem în plin sezon al florilor şi iată că toamna cu bogata ei 
gamă de culori mă găsi tot aci. Stropi de rouă ce îndiamantează .- 
natura tristă, nu mai sunt svâniați cu grăbire de razele de soare; 
timpul s'a răcorit simţitor, seara ne învăluie negura, iar luna rareori 

ne mai luminează brazii şi vârful dealurilor ieșite din marea de 
negură. 

Cântăreții au plecat de mult, nerămânând în urma lor decât 
amintirea. lar vântul şi-a strunit lira pentru simfonii de jale. Mă 
înduioşează, nu-l pot asculta și plec, dar duc cu mine o bogată pro- 
vizie de amintiri, pe cari nu le voiu putea uita. 


București. 


Dorinţă 
Aureliei. . . 
Primiţi-mă, din nou, la voi 
Intinderi de brădet şi de mălasă; 
Am hoinărit destul, pe căi piezişe . . . 
Mi-e dor de voi, mi-e dor de-acasă. 


Desbrac veșmintele acestea de minciună, 

Că știu să port cămașa de pe-aici! 

Şi voiu găsi și cheia casei noastre, 

Lăsată, la plecare, pe ghirlici. 

Portretul tatei, vreau să-l văd întâiu 

Și furca, cea vârită după grindă, .. . 

lar când-oiu sta pe laviță, s'aud 

Cum arde focu'n vatra cea din tindă ! 
Poiana, lulie 1932. Ş 

Gheorghe D. Banu 


Ochi căprui 


Ochi căprui, vă știu povestea 
— Ca pe cea a vieții mele — 
Adâncimea voastră cată 

Un tovarăș — sus prin stele — 


+ 
+ * 


Eu demult îmi caut casă 
. Poposit în zări sihastre . . . 
Calea Cerului azi lege 
Dorul întâlnirii noastre! 
Chişinău, August 1932. 
GHEORGHE D. BANU 

Din stânga şi din dreapta 
39. 


Săraci, necăjiţi, svântaţi de lipsuri și nevoi, toată bucuria a 
trei prieteni funcționari se concentra în paharul de bere de Sâm- 
băta seara, pe care-l așteptau cum așteaptă copiii ouăle roşii. 
Acolo, la „Curcubeul Român“, în jurul unei mese mai ferite, își 
mai înşelau necazurile, mai evadau din plasa gândurilor de-acasă, 
a grijei de-a doua zi, se mai înviorau în râsul gâdilit de vre-o 
glumă prinsă din vecini, 

Dela biserică mai lipsiau — D-zeu iartă! — dar dela masa 
Curcubeului ba. Nu şi-ar fi iertat-o ei săptămâna 'ntreagă. Făceau 
pe dracu 'n patru şi, de mulți ani, la ora fixată erau în păr, la 
masa rezervată. 

Intro Sâmbătă însă, unul lipsă. 

— Ce-o fi păţit Ochelărescu de nu s'arată azi? — întreabă 
Chirilă pe Zevedeiu. 

— Cum, nu ştii? 

— Ce să ştiu? 

— Că la “nţărcat nevasta şi dela amăritul ăsta de pahar 
de bere, 

— Ei drăcia dracului! 

— Aşa zău. 

— Cum bre? 

— Ascultă. Nevastă-sa are o slăbiciune din născare: slă- 
biciunea pălăriilor. 1 se scurg ochii când vede în vitrine pălărie 
nouă... 

— Şi fierea, când o vede pe capul vre-unei megieșe. 

— Mai C'aşa, 

— Ca la toate femeile. 

— ... Şi de cum a "nceput să bată vânt de. primăvară, a'n- 
ceput să-i bată capu: că ce pălărie splendidă a văzut azi pe 
capul pârlitei de Coţotăneasca, a doua zi pe al cățelei de Mitocă- 
neasca, a treia zi pe al zgâitei de Jerpeleasca. 

Bătea șeaua... 

— Să priceapă dobitocu... 

— Să zici! 

— Ei şi?... 

— Şi dupăce a văzut că arma folosită e cu bătaia prea 

lungă... 

— Nesigură pentru „Tuka na glava“!... 

— Exact. 

„..„. l-a luat cu mitraliera. Şi-apoi ţineţi-vă urechi !.... 

— Imi închipuiu ce ravagii în timpanele şi nervii bietului 

Ochelărescu |... 

— Urgia cerului! 

— Şi ce argumente meliţă ? 

— Ci-că ea „a ajuns de râsu societăţii,... ciurucu oraşului... 

Işi dau coate toate fandositele când iese *n stradă cu pălăria de- 
modată, jerpelită“... 

— Da mai purtat-o decât o primăvară, fă femeie — îi zice 
el, mustrător — cum să fie jerpelită? Uită-te la a mea!.. 
De patru ani)... De patru anil... Spune tu: Mai merită 
asta numele de pălărie? Şi mototolind-o 'n mână, o izbi 
nervos întrun colț al odăii. 

Și mi-am mai cumpărat eu vr'una ?... Dar ţie în fiecare 
an... Şi tot nemulțămită? 

— Fă bine şi mă slăbeşte cu argumentul d-tale ! — ripostă ea. 
Bărbaţii mai de ceva umblă azi în capul gol. Numai pră- 
pădiţii, beţivii şi hamalii mai poartă pălărie. Tu nu ești 
nici prăpădit, nici beţiv, nici hamal!... De ce n'ai umbla 
dar şi tu ca domnii? 

— Hai să zicem că las și eu pălăria, ca domnii tăi — iarăşi 
el — dar spune-mi: de unde să scot bani pentru pălăria 
ta? "Tu ştii doar, ca și mine, cum ne-au vămuit leafa 
— vămui-i-ar dracu! — de-abia ne mai putem înşela 
stomacul. Să fur? Să omor ?... 

— Să nu te fi însurat, dacă nu-ţi poţi îmbrăca nevasta!.. — 
ea, înțepată. 

-— Destul de rău am făcut ce-am făcut! 

— Aşa? | 

—Păi nu vezi? Dacă rămâneam holteiu, ajungeam în 
halul în care mă găsesc ?... | 
Apoi, de-odată, văzând c'a întins coarda prea tare, tot ea: 
— Ei acum de ce te-ai supărat? 

—Ba o să 'ncep să joc de bucurie. Comedia dracului!... 
incă mă mai întrebi? 

— Şi de ce nai juca? — diavolul de femeie, către el, surâzând. 
Eu ştiu doar bine ce inimă de aur ai şi că-mi vei 
cumpăra pălăria când vei putea... 

—De ce n'ai vorbit aşa dela 'nceput, fă femeie? — el, 
mai domolit şi mirat de neaşteptatul compliment. 

— Măgarul! 
— Curat măgar! 

— Am vrut să-ți pun iubirea la "'ncercare; să văd pân' la 

ce grad se urcă mercuriul termometrului ei. 
Şi unde nu mi-l prinde pe bietul miop pe după gât și 
pup... pup... pup... pe amândoi obrajii, încât îi aburiseră. 
ochelarii de fierbinţeala — vorba vine — a pupăturilor ei 
— A dracului caţaoană! 
— W'are păreche măi !.. 
Asta Dumineca trecută. Alaltăieri, iarăşi, numai ciripeală dră- 
găstoasă prin casă. Par'c'ar fi uitat cu totului de pălărie. 
— Clocia ceva. 
— Să vezi numai. 
Se apropia ora prânzului. EI, cu ochelarii lipiți de slovele 
unui ziar, îi aspira noutăţile. 

— Haide, dragă, la masă, că se răceşte supa! — se auzi 
glasul drăgăstos al coţofanei din camera învecinată. 
Mai las-o păcatelor gazetă, că iar te enervezi ! 

Cu ziarul în mână, opintindu-și luminile ochilor asupra 
şirelor mărunte, Ochelărescu nostru trecu în sufra- 
gerie şi, tot adulmecând cu nasul printre rândurile jur- 
nalului, se lăsă greu pe scaun. 

O pârâitură uşoară ca de coji de castane strivite sub 
talpă, o țâşnire de pe scaun, şi-un țipet femenin des- 
nădăjduit, 

— Ce mi-ai făcuuut?... Ce mi-ai făcut?.... 

EI, palid, ca'n faţa unei primejdii: 

— Da cine-și pune pălăria pe scaun tocmai când să ne 
aşezăm la masă ? 

— Da cine se aşează pe scaun înainte de a se uita ce e 
pe el? Copilu-i copil!.. Ce să se gândească el c'o să 

se așeze tat'so pe pălăria mămică-si!.. Și curgi la- 
crimi |... Parcă le-ar fi stors dintrun burete. 

— Afurisită muiere, mă! — Zevedeiu către Chirilă. 

Și-a trebuit să-i cumpere altă pălărie ? 

— Mai încape vorbă 2... 

— De aceea i-o pusese pe scaun? 

— Păi de ce? 

— Cărei drac de femeie i-ar mai fi plesnit prin minte să 
se folosească în felul acesta de miopia bărbatului, ca să i se sa- 
tisfacă o dorinţă crezută irealizabilă ? 

— Satana "mpeliţată. 

— Adevărat. 

— Păi nu-i mai bine fără verighetă? 

— Şi fără mitralieră. 

— Bogdaproste ie, Doamne, că mi-ai întărit vârtutea... 

— De-ai scăpat de pălării... 

— ss CU NEIVI, 

Și iacaşa s'a văzut marghioala cu pălărie nouă şi bietul Oche- 
lărescu pus la abstinenţă, 

— Zi: daia ma venit astă-seară!... 

— Şi m'o să mai vină cel puțin o jumătate de an. 

Trebuie să stoarcă bietul om costul pălăriei. Fire-ar afurisită 
cu cea de-o poartă! 

— Amin. 


40. 


Intro capitală de judeţ, după căderea guvernului. 

— Da asta ce păcate-o fi ispășind? 

— Ale „puterii“ slăbiciuni. 

— Oloagă? 

— Pe cum vezi... 

— De când? i 

— De când a căzut dela „putere“. 

— Nu *nţeleg. 

— Mă mir, 

— Ce are ologia ei cu „puterea“? 

— Are... Că de când ajunsese bărbătușu-so şef, a uitat că 
are picioare, Nu şi le-a mai exercitat nici cât un copilaş în jurul 

ciubăraşului; doar pupa.... pe pernele Buickului... Că de-i trebuia o 
lămâie la masă, — maşina! De-i lipsiau chibriturile, — mașina! 
De-avea poftă de mosafiri, ca să se distreze, — maşina! Prin 
prăvăliile de modă, — cu maşina. In piața de zarzavaturi, — cu 
maşina. Ca să nu mai amintesc de repezelile, adeseori în puterea 
nopții, la Cazinouri şi dancinguri din alte localităţi, cu mâniii la 
legău... Ajunsese acu în urmă, din sprintenă ce era înainte de con- 
tactul cu maşina Statului, să fie încărcată şi descărcată de subțiori, 
întratât i se cotorogiseră golanele de fuse, — cum se exprima un 
răutăcios, 

— Mai dă-o dracului !... 

— Crezi că-ți spun braşoave ? Uite şofeurul. Verifică-mă ! 

— Ian chiamă-l încoa! 

— Te bucuri, Irimie, cai scăpat de vechiul șef? 

In loc de răspuns, un zâmbet strâmb de indiferenţă, fără ar- 
ticulare de slove. 

— Hai? 

— Ca să mă pot bucura, ar trebui să ştiu întâiu cine mă 
ia în primire. 

— Madam Cocoşescu.... 

— Aoliooo!.. Imi mănâncă coliva .... 

— De ce, măi Irimie? 

— Păi aia mare splină dom'le. Și asta ca asta... Da-şi în- 
chipuie că nici eu n'am. 

— Ei şi? 

— D-ta nu ştii, se vede, ce va să zică a avea, ca şofeur, 
două şefițe fără splină! 

— Cum două? 

— Păi una, şefița şi a doua, șefița șefiței!... 

Nici nu te-a lăsat bine una, și te şi comandă cealaltă. 

Şi şefițele ăstea nu vreau să ştie, dom/le, că benzina, caro- 
seria şi cauciucurile mele nu-s de natura celor ale maşinii, şi că 
Statul plătește numai benzina şi cauciucurile Buickului, nu şi pe 
ale meie. 


S. Tamba. 

Dări de seamă 


Marius Sulică: „Alexandru Papiu llarian ca student la 
liceul academic din Ciuj.* Câteva note inedite despre Al. 
Papiu Ilarian, Nicolae Popea şi Radu Popea. (Extras din anua- 
rul lic. Al. Papiu liarian din Tg.-Mureş 1930—31.) 

In broşura de 25 pg. — al cărei text a servit de o con- 
ferință ţinută de autor cu prilejul aniversării a 54 de ani dela 
moartea patronului liceului de Stat din Tg.-Mureş — d-l M.S. 
a avut gândul bun de a strânge întrun mânunchiu notele ră- 
slețe, păstrate în diferite publicaţiuni, despre anii petrecuţi ca 
studenți, la liceul academic din Cluj, de tinerii indicaţi în titlul 
lucrării — note completate cu informaţii inedite, auzite de au- 
tor dela urmașii, prietenii şi cunoscuţii familiei Popea. Tinde 
să ne înfăţişeze atmosfera care a precedat în societatea clu- 
jană revoluţia din 1848/49 şi în care şi-a făcut autoeducaţia 
naţională tinerimea română care se afla acolo la studii. 

Se stăruie îndeosebi asupra importanţei solidarizării tine- 
retului român în jurul societății de lectură, ai cărei iniţiatori 
au fost mai ales: fraţii Neagoe Popea (mai târziu prim sfetnic 
şi colaborator al lui Şaguna, iar în urmă episcop al Caranse- 
beşului) şi Radu Popea (mai apoi preot în Satulung. lângă 
Brașov), Al. Papiu llarian (pe atunci încă Al. Pop) şi 
verii primari ai acestuia : Iosif și Zaheu Hodoş şi, în al doilea 
rând, a revistei săptămânale „Zorile“!) care deşi apăreaîn ma- 
nuscris, era răspândită în toate centrele cu intelectuali români, 
care „prin cultivarea limbii române şi a celorlalte instrumente 
de cultură naţională avea de scop să pregătească emanciparea 
politică a neamului nostru.“ 

Cheltuielile editării și expediției acestei reviste erau su- 
portate de tinerii braşoveni Const. Secăreanu şi Const. G. 
loan. 

Braşovenii şi cei din Țara Bârsei formau, de altfel, elita 
socială a acestei tinerimi „fiind mai cu dare de mână şi adu- 
când cu ei de-acasă mai multă mândrie şi mai mult spirit de 
independenţă”. Şi tot Braşoveni, anume negustorii de aici, au 
fost cei care augmentau cu darurile lor de cărţi biblioteca So- 
cietăţii de lectură. In politică, Braşovenii — „crescuţi întro 
atmosferă de mai multă libertate şi în direct contact cu viața 
românească a celor două Principate — împreună cu Papiu Ila- 
rian şi cu frații Hodoş formau grupul „vizionarilor“ intransi- 
genţi, care visau încă de pe atunci „o reintegrare în vechile 

1) Şef-redactor avea pe N. Popea, iar de prim-colaborator și secretar 


de redacţie pe Papiu Ilarian, amândoi foşti elevi ai lui S. Bărnuţiu şi su- 
fletul întregii mişcări desfăşurată în cadrul acestei reviste. 

sale hotare, a Daciei romane, sau o restaurare a imperiului lut 
Mihaiu Viteazul“, — neputând admite ideia ca Ardealul, unin- 
du-se cu Ungaria, să ajungă sub supremaţia politică a Ma- 
ghiarilor.“ 

Sunt interesante şi caracteristice pentru școala de edu- 
caţie naţională din care au ieşit acești tineri relatările din 
partea finală a broşurii: replicile îndrăsneţe date de tinerii Ro- 
mâni baronului Samuil J6sika, cancelarul Transilvaniei (Român 
de origine) cu prilejul seratei la care a învitat acesta vre-o 
60 de studenţi, Români şi Maghiari, în număr egal — cu sco- 
pul de a mai potoli conflictele dintre ei, apropiindu'i sufleteşte 
unii de alţii, și felul cum a întâmpinat mai târziu preotul Radu 
Popea, pe Augustin Tretort, ministrul de instrucţie al Ungariei, 
venit la Braşov ca să viziteze şcoalele româneşti din judeţ. 
Era însoţit de revizorul şcolar Francisc Koos, fost preot re- 
format la Bucureşti şi un bun cunoscător al limbii româneşti. 


lată cum ni se relatează această întâlnire: 


Ministrul, ajungând la Satulung (la 30 Aug. 1880), a fost 
întâmpinat în faţa şcolii româneşti de preotul Radu Popea, pre- 
şedintele comitetului parohial și a îost salutat în limba română. 
Ministrul, care nu ştia româneşte, a ascultat totuşi cu atenţie 
discursul preotului Radu Popea şi — drept răspuns i-a zis un- 
gureşte: 

— Regret că nu cunosc frumoasa limbă românească și aș 
fi așteptat, ca Sfinţia Ta, în calitate ofieială de preşedinte al 
comitetului şcolar şi director al școlii, să vorbeşti ungureşte. 
Cu atât mai mult, cu cât sunt informat, că Sfinţia Ta eşti un 
preot cu pregătire universitară şi cu frumoasă cultură şi că 
cunoşti şi limba ungurească. 


Preotul Radu Popea răspunse ungureşte: 


— Excelenţa Voastră, este adevărat, eu ştiu şi ungureşte, 
pentrucă am învăţat şi în şcoli ungureşti și ca particular poate 
aş fi vorbit cu Excelcnţa Voastră ungureşte. Dar în calitatea 
mea oficială, ca reprezentant al bisericii şi şcolii româneşti, nu 
pot vorbi decât româneşte, pentrucă limba oficială a şcoalelor 
româneşti, garantată şi prin lege, este limba românească. Mai 
departe eu cred, că nu școlile sunt pentru ministru, ci mini- 
strul este pentru şcoli, şi atunci datoria ministrului ar fi, să 
cunoască limba tuturor şcolilor din ţară. Şi, în sfârşit, țineam 
ca și membrii comitetului, pe care îi vedeţi aicea, să înţeleagă 
ceeace Vă vorbesc eu în numele bisericii şi şcolii româneşti. 
Oamenii aceștia, cari nu știu decât româneşte, ar fi dorit să 
înţeleagă şi ceeace le spuneţi Excelenţa Voastră, dar fiindcă 
Ex. Voastră nu vorbiţi decât ungureşte, ei stau înzadar aici. 

Şi întorcându-se către membrii comitetului parohial, preo- 
tul R. Popea le zise cu un ton poruncitor: „Luaţi-vă pălăriile 
şi plecaţi acasă, pentrucă d-l ministru n'a învăţat încă româ- 
neşte !* s 


* 


Prof. agr. Dr. Marius Sturza: Istoricul scurt al balneo- 
logiei şi îizioterapiei şi importanţa studiului lor în România. 
(Extras din „Clujul medical“ No. 2. 1 Febr. 1932. Pg. 42. 

Reţinem din instructiva lecţie inaugurală ţinută de d-l 
Prof. Dr. M. Sturza, cu prilejul ocupării catedrei de ba/neo- 
logie şi fizioterapie, recent înfiinţată la Universitatea din Cluj, 
următoarele date şi constatări privitoare la noi şi Țara noastră: 

Cunoscute şi întrebuințate încă de pe vremea Romanilor 
avem Băile Flerculane şi Băile din Geoagiu, de lângă Orăştie. 

Asupra Băilor Episcopiei, Felix, Borsec, Tușnad, Zizin, 
ElGpatak avem date precise că erau în funcţiune pe timpul 
Mariei Terezia, transportându-se încă de atunci ape minerale 
din Transilvania în Moldova şi Muntenia. 

Prima lucrare asupra apelor minerale din Ardeal a scris-o 
doctorul Lukas Wagner la 1773: „Dissertatio inauguralis me- 
dico-chimica de aquis medicatis Magni Principatus Transsyl- 
vaniae. Urmează apoi, ia 1788, doctorul Richard Faguet (ana- 
lizează apele din Dorna Șarului, jud. Suceava), la 1796 An- 
dreas Wolff (apele din ţinutul Neamţului), la 1804 medicul şef 
al Ardealului, prof. clujan Dr. Francisc Nyulas, publică în l. 
maghiară: Analisa apelor minerale, în 3 vol., — o lucrare care 
a servit timp îndelungat de bază balneologiei din Transilvania. 

In anul 1814, chimistul Plusgue analizează apele mine- 
rale dela Borca, jud. Neamţ, iar la 1821 doctoru/ Ladislau 
Pop ne dă cea dintâi lucrare medicală şi balneologică româ- 
nească în Ardeal: Despre apele minerale dela Arpătac, Bodoc 
și Covasna. 

In V. Regat, literatura balneologică română începe cu 
lucrarea Drului Ştefan Vasile FEpiscopescu + „Apele metalice 
ale României Mari“, publicată la 1837. 

Cea mai valoroasă lucrare de balneologie şi idroterapie 
românească, până la finea secolului trecut, e însă a doctorului 
Anastasie Fetu : „Despre întrebuinfarea apei simple și a ape- 
lor minerale ale Moldovei“, apărută la 1851 şi retipărită la 
1874, sub titlul: „Despre apele minerale din România.“ 

In jumătatea a doua a sec. al XIX-lea publicaţiunile ro- 
neşti de acest gen trec de o sută. 

Inceputul sec. al XlX-lea ne aduce alte două lucrări ro- 
mânești de importanță: Apele minerale şi staţiunile climaterice 

din România (ed. 1. 1900, ed. Il. 1906) de Dr. Alexandru ; 
Saabner şi „idroterapia medicală“ (1904) de Dr. G. Baiulescu. sa 

Azi ţara se mândrește cu o serie întreagă de medici di- 
stinși, care şi-au făcut numele cunoscut nu numai în literatura 
balneară românească, ci şi în cea internaţională. 

In partea finală a lecţiei sale, d-i Dr. M. Sturza subliniază 
bogăţiie ţării noastre în tot felul de ape: unele cum nu se 
mai găsesc altundeva sau dacă se găsesc, nu în concentrațiile 
şi cantitățile în care se află la noi. 

„Până înainte. cu câţiva ani au fost cuprinse în statistica 
cunoscută a izvoarelor şi apelor minerale din ţară peste 700 
Surse de ape, dintre care aproximativ 280 sunt analizate din 
punct de vedere chimic şi fizical; restul de peste 400 încă nu 
Sunt examinate. Pe lângă apele minerale intrate în această 
Statistică, mai mult sau mai puţin completă, avem de înregi- 
strat în Ardeal şi în V. Regat cei puţin 7500 izvoare sărate, 
cunoscute numai de localnici şi încă neexaminate ; în Secuime 
şi Maramureş se găsesc sute de izvoare carbogazoase încă 
neexaminate. Numărul izvoarelor sulfuroase neexaminate din 
Regiunile Subcarpatine şi dela poalele Carpaţilor meridionali, 
întrece desigur numărul de 100.“ 

Din punct de vedere balneologic toate apele sărate din 
regiunile petrolifere, de care dăm aproape la fiecare sondaj 
de petrol, sunt cu totului neglijate. Şi să știe azi ce conţinut 
puternic de iod, brom şi sulf au acestea,ne mai vorbind de re- 
zultatele surprinzătoare cu privire la radioactiviiatea lor, sta- 
bilite în deosebi de cercetările unor Ruși. 

Care ţară mai ofere apoi din punct de vedere c/imato- 
balneologie posibilităţi atât de fericite ca ţara noastră ? 

„Apele noastre minerale şi staţiunile noastre balneare 
sunt plasate la diferite climaturi şi la diferite înălţimi. Aşa d. p. 
avem ape sărate în clima de stepă, în clima continentală şi în 
cea mediterană, în cea subaipină și în cea alpină. La fel stăm 
cu apele carbogazoase şi sulfuroase.“ 

Mă gândesc cu mâhnire : ce raiuri ar fi coborit până acum 
alte ţări în jurul acestor daruri ale naturii? Şi ce folos de toate 
această bogdaproste divină, dacă Românul care are nevoie 
de aceste ape şi stațiuni balneare, ca să aibă şi o mulţumiră 
sufletească pe urma banului cheltuit, preferă şi azi să ia dru- 
mul străinătăţii ? 

Oricât i-am bate noi urechile că apele și staţiunile noa- 
stre balneare și climaterice sunt superioare ca eficacitate mul- 
tora dintre cele similare străine, câtă vreme Românul persistă 
în „ce-a apucat“, în ceeace „Sa pomenit* —: cu ckeituială 
cât mai puțintică, câştig cât mai mărişor — vom rămânea, 

chiar cei mai pârliţi, tot tributarii străinătăţii. lar staţiunile 
noastre balneare, în marea lor majoritate, vor bate şi în viitor 
recordul: unele al primitivităţii şi al tembelismului, altele pe 
cel al jafului neobrăzat. B. 

* 

Făt-Frumos 1932 nr. 1—2 (lan.—Apr.) 

Din cuprinsul acestui nr.: Mih. Teliman: La Pipa Da- 
cului; Leca Morariu: Drumuri Cirebire ; Leonida Bodnărescu : 
Despi re opera lui C. Porumbescu; Leca Morariu: Alecsandri şi 
Bucovina ; loan S. lonescu: Din glumele lui Ion Creangă. 

Reţinem din ultimul articol caracterizarea marelui pove- 
stitor moldovean : „Nu ţi-ar fi refuzat niciodată nimic, ori de 
ce l-ai fi rugat, dar nici nu-ți da şi nu-ţi făcea nimic; de felul 
său era cam zgârcit şi lacom la mâncare şi băutură, patimă 
care l-a şi vârit în groapă; de altfel trăia modest şi se îmbrăca 
simplu și dacă s'ar fi putut, chiar țărăneşte ; în schimb era 
foarte bun român patriot, mucalit şi te pocnia cu nişte vorbe 
de te usturau o săptămână. 

lubea deopotrivă şi singurătatea ca și petrecerile sgomo- 
toase, dar mai cu seamă întrunirile publice de orice natură ar 
i fost ele, la care mai totdeauna lua cuvântul pentru a le ze- 

emisi.“ 

Despre scrierea lui Harap Alb ni se spune că a scris-o 
în 1877 în timpul unui concediu de boală. „A început-o pe la 
jumătatea lui April şi a isprăvit-o cam pe la” începutul lui lunie, 
când mi-a şi cetit-o în cancelaria tipografiei!) de pe nişte tăr- 
făloage: de hârtie cu fel de fel de ştersături, adăugituri, mutări, 
strămutări, încât deabia le putea da de rost. 

In tot timpul de docă luni cât a scris pe Harap Alb, nu 
s'a îmbrăcat măcar odată cu hainele şi nici n'a ieșit din casă, 
Habar nu avea că se declarase războiu de Români și că tre- 
cuse împăratul Rusiei şi oştirile ivi, că erau răniţi din războiu, 
că se ucisese Cusminschi, prietenu! favorit al lui Eminescu şi 
mai câte de aceste. Şedea îmbrăcat în cămeşoiul lui cel lung 
şi cu ghigilicul pe cap și scria necontenit povestea lui Harap 
Alb, care pe urmă a publicat-o în „Convorbiri Literare“. 

* 


Pr. Coriolan Buracu: Din trecutul Almăjului şi al Ru- 
dăriei. No. 5 din „Biblicteca Soc. cult. „Astra“, Desp. Bozovici. 
Intro broșură de 32 pag. părintele” Buracu ne dă, privitor 
la Vaiea Almăjului, în deosebi la comuna Rudăria (Gârlişte), 
informaţiuni demne de a fi cunoscute de toţi cei care se in- 


1) „Tipografia Naţională“, cumpărată dela „Junimea“ de 10 asociaţi: 


9 institutori, între cari şi I. Creangă și tipogratul loan S. lonescu, autorul 
articolului. 

teresează de trecutul nostru mai îndepărtat sau mai apropiat, 
cu oamenii. care au făcut cinste neamului căruia aparţineau. 

„Din această veche și fruntașe comună bănăţeană işi trag 
originea : 

Iacob Gârlişteanu, amintit la 1241 ca ban al Bosniei; 

Generalul turc Regep aga (descendentul unei familii dusă 
în robie de Turci), care lasă să se zidească pe cheltuiala sa 
biserica creştină din Tutări (1815) („Turcul cu fes pe cap“, al 
cărui chip, nefiindu-i înţeleasă de Tufăreni prezenţa pe unul 
din pereţii bisericii, a fost ras la 1910, cu prilejul renovării 
lăcaşului Domnului, e acest general turc.) In Ostrov-ul acestuia 
— în Ada-Kaleh — a găsit de-atâtea ori refugiu, când era 
urmărit de duşmani, eroul oltean Tudor Vladimirescu; 

Generalul Sali Aga (ratele lui Regep), care ajuta pe Ro- 
mânii orşoveni, dându-le bani împrumut; 

apoi — ca să nu mai amintim de nobilii şi banii din sec. 
15 şi 16 — mai recenţii şi cunoscuţii patrioți români: Dr. Eu- 
timie Murgu, generalul Traian Doda, Dr. loan Sârbu, autorul 
„Istoriei lui Mihaiu Vodă Viteazul“, obţinătorul premiului „Nă- 
sturel* ; 

martirul Joan Craia, care după o viaţă plină de sbucium 
şi de suferințe, îndurate din cauza sentimentelor sale naţio- 
nale, e impușcat în Dobrogea, la 1918, de trupele bulgare în 
retragere; 

David Șuta, ţăranul condamnat la moarte de autorităţile 
maghiare, dar scăpat de revoluţia izbucnită la 1918, ca să 
moară cu doi ani mai târziu pe urma boalei contractate în 
pușcărie ; 

locotenentul /oar Murgu, jertia războiului mondial ş. a. 

Broşura — frumos prinos de aducere aminte şi de re- 
cunoștință — se încheie cu înşirarea numelor Almăjenilor care 
au ocupat funcțiuni mai înalte administrative şi cu o statistică 
a jertielor Almăjului în războiul din 1914—1918. â 


+ 


Leca Morariu: Eminescu. Note pentru o monografie. 
Fascicoiul |, Cap. VI şi VII, cu 12 ilustraţiuni, Suceava 1932, 
Pg. 56, Lei 20. 

Preţioase informaţii, strânse cu pasiunea cărturarului dor- 
nic de a îixa adevărul relativ la copilăria şi anii de elev, cu 
înrâuririle oamenilor printre care și a locurilor în care a trăit 
în acei ani, Mihai Eminovici-Eminescu. 

ŞI, spre a putea elucida realitatea, izvoarele de infor- 
maţie, care uneori se contrazic, sunt colaţionate cu documentul 

viu al versurilor rămase pe urma poetului, rectificându-se în 
felul acesta multe date şi afirmaţii necontrolate îndeajuns până 
acum. 

E o lucrare indispensabilă pentru viitoarea monografie a 
autorului Luceafărului, a minunatului copil „om ca neaiţii“ care 
— cum încheie autorul — „nu creşte în ambianța unui Goethe.“ 


B. 
* 

Bogat şi interesant e Anuarul liceului de băieți „Al. 
Papiu Ilarian“ din Tg.-Mureş, pe anul şc. 1930—31, întocmit 
de directorul lui, d-l Gr. Ciortea. 

Din 184 pg. abia 57 sunt rezervate informaţiilor şcolare, 
restul de 127 aduc articole și studii care merită relevate. 
Asttel sunt: 

Principiul cunoaşterii şi respectării individualităţii elevilor, 
de directorul liceului. 

Eminescu și clasicismul latin, în care d-l prof. N. Sulică, 
răspunzând unor observaţii care i sau făcut de către d-nii Ch. 
Drouhet şi Al. Graur, în legătură cu studiul: „Clasicismul 
greco-roman şi literatura noastră (în special Eminescu)“, pu- 
blicat tot în anuarul liceului Papiu Ilarian, în 1930, — lărgeşte 
cadrele de cercetare ale problemei înrâuririi clasicismului latin 
asupra culturii şi scrisului poetului. 

Prof. |. Bojoru publică „Contribuțiuni geografice referi. 
toare la jud. Mureş; iar M. Sulică conferinţa: „Papiu Ilarian 
ca student la liceul academic din Cluj“ (Câteva note inedite 
despre Papiu Ilarian, Nic. Popea şi Radu Popea), — primită şi 
în broşură aparte şi relevată în altă parte a revistei noastre. 

E 


In „Arhiva Someşană“ (Năsăud) No. 16, d-l Virgil Şo- 
tropa, pe temeiul datelor aflate în documentele vechii arhive 
bistrițene, ne evocă Bejenii/e din sec. XVIII, de pe teritoriul 
istoricelor districte năsăudean şi bistriţan „când Românii so- 
meșeni oprimaţi începură marea răiuială cu Sașii bistrițeni, ră- 
fuială care se sfârşi cu militarizarea Văii Rodnei.“ 

Nici amenințările, nici paza tot mai severă a frontierei, 
nici galbenii oferiţi trădătorilor, nici spânzurătorile, nici glon- 
tele, de care avură parte unii fugari în ciocnirea din apropierea 
satelor Dumitra, Terpiu şi Cepan, nici confiscarea averii lor, 
— nu putură împiedeca „bejenăria“ spre Moldova, chiar dezer- 
tarea din armată, căci Românii nu plecau din cauza magistra- 
tului ori a contribuţiilor regeşti (ca alţii), ci din pricina că 
„Ofițerii îi chinuesc zi şi noapte cu lucru și nu le dau nici o 
mușcătură de pâine, încât sunt cu totul istoviți. Până când 

va mai fi în district vrun Neamț (Teutscher), ei nu întorc 
acasă“ (pg. 84), — cum declară un dezertor caporalului plăieş, 
când îl întreabă de motivul dezertării. 

D-l /aliu Moisil reproduce însemnări din Amintirile lui G. 
Sion şi 4 scrisori — datate din Sângeorgiul român, Aug. 1894 
— scrise în franţuzește de Al. Odobescu, spre a dovedi dra- 
gostea pentru Ardeleni a Românilor din V.-Regat. 

Sunt interesante însemnările lui Sion privitoare la şcoala 
din... (Sion uitase numele comunei; ]. M. crede a fi vorba de 
Prundul Bârgăului): „Şcolarii sunt toţi externi; cu toate ace- 
stea, dela cel mai mic până la cel mai mare, toţi sunt supuşi 
disciplinei militare. La şcoală fiecare vine cu puşculița sa de 
lemn pe umăr. Profesorii mă făcură să văd manevrele lor. 
Intr'o clipă toţi copiii se împărţiră în cete şi în companii, aşe- 
zându-se cei mai înalţi în frunte şi cei scurţi în urmă; căci 
erau de toate vârstele şi de toate taliile. Ei aveau dintre ei 
ofiţeri de toate gradele şi făcură cu o preciziune admirabilă o 
mulțime de evoluţiuni militare. A fost o adevărată plăcere 
pentru mine ca să văz aceste lucruri şi cugetam mereu la or- 
ganizarea unor astfel de instituţiuni şi pe la noi.“ 

De reţinut e şi pasagiul ultim din ultima scrisoare a lui 
Odobescu: .. . .„aici cu toţii, şi bărbaţii şi femeile, sunt stă- 
pâniţi de o dorinţă puternică de a scutura jugul unguresc şi. 
de a face o singură ţară cu noi ceilalți. Aş dori să trăesc 
atâta numai să văd împlinirea acestei frumoase năzuinţe a tu- 
turora, aspirație, care aici mare de loc înfăţişarea vagă a unui 
simplu vis'* 

D. Anton Cosbuc vorbeşte de „Obârșia satului Leşu“ 
(jud. Năsăud) cu aproape 2000 loc., amintit pentru întâiașdată 
la anul 1603 și militarizat la 1762 (odată cu celeialte comune 
din Valea Rodnei) când începe „o epocă nouă care va dăinui 
aproape un veac și care va avea influințe hotăritoare în viaţa 
culturală, socială şi economică a „satuiui.* 

In Paginile Suplimentare se încearcă etimologia numelui 
satului român din jud. Someş Cetan şi explicarea fenomenului 
natural observat la 28 Maiu 1931 în comunele situate pe Va- 
lea Someşului mare, dela Năsăud în sus: a fenomenului curios 
— „intervenţie a divinității“ — a  „Ploaiei cu pucioasă“. 
despre care scriseseră ziarele şi care n'a fost în realitate decât 
o cantitate mai mare de po/er de conifere, mai ales moliit, 
foarte explicabilă „dată fiind abundența pădurilor în Munţii 
Rodnei şi cantităţile enorme de polen ce produc plantele care 
polenizează prin vânt (anemofile), din categoria cărora fac 
parte şi coniferele noastre“ spune d-l luliu Morariu. 


B. 











OBCU CLAJ] 


— 411 — 


BIBLIOGRAFIE. 





Reviste primite la redacţie: 
Documente răzeșeşti an. II. nr. 2, 
lunie și nr. 3, lulie 1932. 
E 


Şcoala şi Familia an. |. nr. 10—12, 
Martie-Maiu 1932, Brașov. 
Abonamentul : 150 lei pe an, pt. co- 
mitetele şcolare Lei 200. 
E] 


Arhiva nr. 1-3, Apr.—lulie 1932. 
lași. Apare de patru ori pe an. 
Abon. Lei 100. Pentru autorităţi, 
bănci, întreprinderi Lei 300. 
%* 


Convorbiri Literare,  Maiu-lulie, 
1932. Cu articole despre V. Conta și 
metafizica (de Mircea Florian). V. Conta 
şi empiriştii englezi (de N. Petrescu), 
Poezia lui Duiliu Zamfirescu (de C. V. 
Gerota). Disciplina socială, factor esen- 
țial al apărării naţionale (de Gl. N. 
Alevra). Despre. fascism (de S. Tzigara- 
Samurcaş). Un articol ignorat despre 
folklor, al lui V. - Alecsandri. Din în- 
semnările zilnice ale lui T. Maiorescu 
referitor la boala lui M. Eminescu. 

*% 


Arhivele Olteniei lan.-Apr. 1932. 
Din sumar: Banatul Olteniei și Craio- 
veștii (de |. C. Filitti). Preda Brânco- 
veanu (de Ilie Chiriţă). Păstorirea Mi- 
tropolitului Primat al Ungrovlahiei Ha- 
riton, 1273—1381 (de St. Nicolaescu). 
Ceva despre cronologia slavo-rusă (din 
rusește de Damian P. Bogdan) Apoi: 
documente, foiktlor, note şi comunicări 


(privitoare la trecutul Craiovei, la ora- 
sul Balș) etc. 


Boabe ue Grâu nr. 3—4 (Martie- 
Aprilie 1932) cuprinde; articole despre 
Pinacoteca Naţională din lași (de Șt. 
Dimitrescu). Muzeul de artă naţională 
Carol | (de Fr. Șirato). Câteva ctitorii 
româneşti în Bulgaria (de V. C. Hri- 
sicu). Continuarea romanului „Săli- 
ştencele“ (de Coloman Mikszâth), 

* 

Biografii romane Il. Timpul de 
eroism și decadența Republ. Romane, 
de A. W. Grube, trad. de Nic. Petra- 
Petrescu (No. 193 din Bibl. pop. a 
Asociaţiunii „Astra') Lei 5. 

O broșură de real folos pentru zilele 
noastre prin îndemnurile și învățăturile 
care se desprind din cele 120 de pa- 
gini de Istorie a strămoşilor. Meritul e 
al d-lui Dr. Horia P. Petrescu, fiul 
traducătorului. 


Dr. Const. Pavel: Episcopul Dimi- 
trie Radu (1861—1920). Beiuş, Pg. 40 
Lei 30. Discurs ţinut la 8 Dec. 1920, 
în Senatul român. 

” O pioasă şi caldă evocare a vieţii, a 

calităţilor și operei înaltului demnitar 

bisericesc, care a fost Dimitrie Radu, 

căzut victimă odiosului atentat întâm- 

plat la 8 Dec. 1920 în incinta Senatului. 
* 


Anuarul „Armoniei“ semicentenare 
1931 (1881—1931). Cernăuţi 1931. Pg. 
32, Lei 20. 

SPRIJINITORI pe anul 1932: 


Coliban Mih. colonei, Tg.-Mureș 

Dr. Colbazi Emil, medic, fost prefect, Cluj 
Gamber Lazar, colonel î. r., Orşova 

Dr, Gârbacea I., prof. Acad. Com., Cluj 
Ionică loan, inginer, dir. Fabr. Celul. Brașov 
Lapedatu lon, dir. Bca. Naţ. București 

Dr. Olteanu Romulus, avocat, Sf. Gheorghe 
Peteu loan, comerciant, Braşov 


LISTA ABONAȚILOR 


40.— 
300.— 
40.— 
220.— 
550; — 
240. — 
40,— 
100. — 


Şi-au mai achitat abonamentul : 


Până la 1 Maiu 1931. 


Bălăcescu Atanasie, prof., Braşov. 


Până la 1 lanuarie 1932. 


Munteanu Petrache, avocat, Braşov. 
Dr. Ștefan Ulpiu, medic, Prejmer. 
Tiberiu loan, comerciant, Braşov. 


Pănă la 1 Maiu 1932, 


Beleuţă Ilie, prof. la Acad. Teol. Sibiu. 

Bude Valentin, profesor, lași. 

Dr. Guiman Gh., primpretor, M.-Ciuc. 

Dr. Moroianu Gh. rectorul Acad. Com., 
Cluj. 

Pop Gh., prim-preș. Trib. Brașov. 


Până la 1 Sept. 1932. 
Cioranu Lucian, dir. sucurs. B-cii Naţ. 
Tg.-Mureș. 
Până la 1 Nov. 1932. 
Tohăneanu ]., dir. lic. „V. Alecsandri“, 
Galaţi. 
Până la 1 lanuarie 1933. 


Biblioteca lic. „A. Viaicu“, Orăștie. 
Bologa Emil, comerciant, Brașov. 


Dr. Colbazi Emil, medic, fost prefect, 
Cluj. 
Dr. Cristea Nic., notar public, Sibiu. 
Curcă Gh., procurist Albina, Braşov. . 
Demian Aron, dir. liceului „A. Vlaicu“, 
Orăştie. i 
Direcţiunea liceului 
Galaţi (4 abon.) 
Ionică loan, inginer, dir. Fabr. Celutoză, 
Brașov. 
Dr. Lupaș Mihail, medic, Săliște. 
Mailat Alex., funcţ. Min. Fin., Bucureşti, 
Marcea Dumitru, insp. şc. î. r., Braşov. 
Dr. Olteanu R., avocat, Sf. Gheorghe. 


„V. Alecsandri“, 


Până la 1 Maiu 1933. 
Chelariu Gh., dir. lic. î. r., Braşov. 
Voinea Gh., București. 


Până la 1 lan, 1934. 


Dr. Codarcea Al., București. 
Creangă Ovidiu, jude instr. Tribunalul 
Miercurea-Ciuc. 


Până la 1 Maiu 1934, 


Petrovici loan, insp. gen. școlar, î. 1. 
Gavojdia (Severin). 

Sunt în restanță cu abonamentul: 


(Urmare) 


Ateneul popular Astra, Brașovechi 

Bobancu Const., funcț., Braşov 

Dr. Ciofu Ştefan, medic-căpitan, Dumbrăveni 
Dr. Ciurea Ioachim, avocat, Brașov 
Crăciunel Î., Braşov 

Dr. Dobrescu Alex., medic, Braşov 

Goia Iosif, dir. de bancă, Braşov . 


Grecu loan, prim-secr. Cam. de Comerţ, “Satu-Mare 


Dr. Josif loan, dir. de bancă, Rupea 
losifescu G., comerciant, Ploeşti 


Lazăr Vas., ing. (Atelierele V. de Munte) Braşov 


Leucă Petru, preot, Satulung . 

Literat V., profesor, Făgăraș . 

Lupan A., învățătoare, Brașov 

Marian Liviu, dir. de liceu, Chişinău 
Mailat G., avocat, Brașov . 

Maniu loan, funcț, de bancă, Braşov 

Dr. Manu Emil, avocat, Brașov 

Marcăs Alex., notar, Mărcuș . 

Martinovici Const., prof. la Acad. Agr. Cluj. 
Măsariu Andreiu, secr. pref. Si. Ggaraiie 
Măzgărean loan, îuncț. Brașov . A 
Micu loan, preot, Cristian A 

Micuda Vas., sub-revizor şc. în r. Braşov 
Mincu A. Gh., director, Brașov A 

Dr. Minea loan, prot. universitar, Cluj . 
Moarcăs Const., ing. silvic, Periş . 

Dr. Mocanu Mateiu, medic, Racoviţa (Muscel) 
Morgenstern Iosif, avocat, Bucureşti 
Munteanu Alex., farmacist Ă 

Mureşianu G., ofiţ. stării civile, Cluj 
Munteanu Iacob, căpitan, Braşov . 4 . 
Munteanu Mihail, Braşov A , 
Navrea Dragoş, profesor, Braşov . 
Navrea Vintilă, căpitan RI 

Dr. Neagoe Oct., medic, Timişoara 
Neamţu Valer, fost prefect, Cernăuţi 

Negoţ Iosif, primar, Intors. Buzăului . 
Negru Sofroniu, îuncț. sup, Albina, Sibiu 
Dr. Neguş Gheorghe, medic Râșnov 

Dr. Nema Oct., medic, Tărlungeni 

Nistor Aurel, protopop, Sf.-Gheorghe 
Noaghea Ilarie, medic vet., Brașov 


(Va urma) 


dela 


» 
» 


» 


dela 


pe doi ani 
1 Maiu 1931 
1 Maiu 1931 
1 Maiu 1931 
1 Maiu 1931 
1 Maiu 1931 
| lan. 1930-—1 Ian. 1932 
1 Maiu 1930 
1 Maiu 1931 
pe 2 ani. 
1 Maiu 1931 
1 Maiu 1931 
1 Maiu 1930 
1 Maiu 1930 
pe 2 ani. 
1 Maiu 1931 
1 Maiu 1930 
1 Maiu 1930 
pe 2 ani. 
1 Maiu 1930 
1 lan. 1931 
pe 2 ani. 
| lan. 1931 
1 lan. 1931 
1 Mâiu 1930 
1 Maiu 1930 
pe doi ani. 
i Maiu 1930 
pe 2 ani. 
» » » 
1 ian. 1931 
»» 1930 
» » » 
1 lan. 1931 

In atenţiunea cetitorilor și abonaților noștri. 


Domnii cari au primit revista dar nu i-au achitat încă costul, 
suni rugați să ni-l trimită. In caz că nu doresc so mai aibă, să 
ne-o comunice. Scuza uitării are şi ea o margine, dincolo de care 
considerațiunea pe care le-am arătat-o până acum nu-și mai are locul, 
De aceea să nu fie cu supărare dacă numele lor se vor înșiruti, 
fără nici o rezervă, în pagina celor ce nu-şi cunosc cea mai ele- 
mentară datorie: de-a onora şi dânşii încrederea și menajamentul de 
care s'au bucurat până acum din partea unei reviste care s'a achitat 
conştiincios de obligamentele pe care şi le-a luat asupră-și. 

Preferăm 0 sută de abonați pe care să ne putem bizui oricând, 
miei de primitori și cetitori sârguincioși ai revistei, cu urechea toacă 
când e vorba de plată. 


Li 
Folosirea de către unii domni a subterfugiului de a nega — 
când li-se pretinde costul abonamentului — primirea revistei e o pro- 
cedură, întrebuințând cel mai inofensiv calificativ,.... nedemnă. E 
doar la mintea omului că interesul oricărei reviste e să-și servească, 
nu să-şi tragă pe sfoară abonaţii. Nu? Şi în caz că n'au primit-o, 
de ce nau reclamat-o niciodată ? 


CER EEE FE EEE PE EFECT E SEE E E IF E ITEC pe IEEE 
IOAN PETEU, Fabrică de liqueur, rom și cognac. Braşov, 
Strada Furculiţei de jos 2. 


INTREPRINDERILE GENERALE TECHNICE 
Inginer TIBERIU EREMIE 
Societate Anonimă — Capital Social Lei 30.000.000 


BUCUREȘTI, Strada Știrbey Vodă No. 188 
Adr. Telegr.: „TIBEREME“, — Telefon 306/39 și 344/80 


Societatea execută lucrări de: 


Poduri, Planșeuri, Rezervoare, Castele de apă, Silozuri şi 
orice fel de lucrări în beton armat 

Ciădiri şi Construcţiuni de orice tel 
Fundaţiuni de aer comprimat, Canalizări, Atimentări cu apă, 
Indiguiri și irigațiuni. Şosele şi Căi Ferate 

Studii, Proiecte și Devize pentru Lucrări de Căi Ferate, 
Şosele, Poduri și orice fel de construcțiuni. 


————.— 


Depozit permanent de: 


Plăci de taianţă albe și coiorate dela Fabrica Ernt Teichert din Meissen ; 
Ciment Portiand de Fieni (Dâmboviţa) obişnuit şi cu întărire repena i 
Celotex, produs american izolând căldura și frigul, reducând sunetu 
japo matii) Sobe de teracotă de prima calitate; Plăci de gresie dela 
abrica Otto Kaufmann din Niedersediitz; Piâci de eternit dela fabrica 
Meteor; Piatră măcinată pentru fațade şi mozaicuri; Cartor asfaltat 
indigen și străin; Parchet de stejar al fabricei Peter Gross; Cărămidă 
presată și de mână; Asfalt; Fer de beton; ete,., etc. 

LAGO di GARDA cu oraşul RIVA. 

































































SE a a 


E REFRONTOLO (panoramă). 


Fotografii de Ersilia Dr. Alex. Codarcea. 

